text:
首頁 » 信義區租屋
2012/03/16
2007/05/26
(中山區)大同大學(士林區)中國文化大學(士林區)中國技術學院(士林區)中國海事專科學校(南港區)中華技術學院(士林區)(中山區)大同大學(士林區)中國文化大學(士林區)中國技術學院(士林區)中國海事專科學校(南港區)中華技術學院(士林區)中華福音神學院(文山區)世新大學(中正區)台北商業專科學校(萬華區)台北護理技術學院(文山區)台灣師範大學分部(士林區)台灣神學院(內湖區)台灣戲曲專科學校(文山區)台灣警察專科學校(北投區)光武技術學院(士林區 )東吳大學(文山區)政治大學(中山區)國立三軍大學(北投區)國立中國醫學研究所(中正區)國立台大法學院(中正區)國立台大商學院(中正區)國立台大醫學院(北投區)國立政戰學校(大安區)國立臺北師範學院(北投區)國立臺北護理學院(北投區)國立藝術學院(中正區)國防醫學院(內湖區)康寧護理專科學校(大安區)淡江大學分部(北投區)陽明大學(中山區)實踐大學(中山區)臺北大學(中正區)臺北市立師範學院(大安區)臺北科技大學(信義區)臺北醫學院(大安區)臺灣大學(大安區)臺灣科技大學(大安區)臺灣師範大學(士林區)銘傳大學(內湖區)德明技術學院(大安區)國立臺灣大學(中正區)國立臺灣大學醫學院附設醫院(大安區)國立臺灣大學農學院附設農業試驗場(大安區)國立臺灣大學農學院附設動物醫院(文山區)國立政治大學(文山區)國立政治大學國際關係研究中心(文山區)國立政治大學附設實驗國民學校(大安區)國立臺灣師範大學(大安區)國立臺灣師範大學附屬高級中學(北投區)國立藝術學院(大安區)國立臺北師範學院(中正區)國立臺東師範學院附設實驗國民小學(中正區)國立臺北商業專科學校附設高商進修學校(內湖區)國立臺灣戲曲專科學校(大安區)國立臺灣科技大學(大安區)國立臺北科技大學(大安區)國立臺北科技大學附設工業專科進修學校(北投區)國立臺北護理學院(萬華區)國立臺北護理學院附設醫院(中山區)國立臺北大學(士林區)私立東吳大學(文山區)世新大學(士林區)銘傳大學(中山區)實踐大學(中山區)大同大學(信義區)私立臺北醫學院(南港區)中華技術學院(文山區)私立中國工商專科學校(內湖區)私立康寧護理專科學校(北投區)馬偕護理專科學校(松山區)育達商業技術學院(文山區)中國技術學院(中正區)臺北市立師範學院(松山區)臺北市立體育學院(中正區)臺北市立建國高級中學(中正區)臺北市立成功高級中學(中正區)臺北市立第一女子高級中學(中山區)臺北市立中山女子高級中學(文山區)臺北市立景美女子高級中學(北投區)臺北市立中正高級中學(北投區)臺北市立復興高級中學(信義區)臺北市立松山高級中學(內湖區)臺北市立內湖高級中學(中山區)臺北市立大同高級中學(內湖區)臺北市立麗山高級中學(萬華區)臺北市立華江高級中學(大同區)臺北市立明倫高級中學(大安區)臺北市立和平高級中學(信義區)臺北市立永春高級中學(士林區)臺北市立陽明高級中學(內湖區)臺北市立南湖高級中學(大同區)臺北市立成淵高級中學(大安區)臺北市立大安高級工業職業學校(士林區)臺北市立士林高級商業職業學校(南港區)臺北市立南港高級工業職業學校(文山區)臺北市立木柵高級工業職業學校(內湖區)臺北市立內湖高級工業職業學校(信義區)臺北市立松山高級商業家事職業學校(北投區)臺北市立藝術學校(松山區)臺北市立西松高級中學(萬華區)臺北市立大理高級中學(中山區)臺北市立大直高級中學(文山區)臺北市立萬芳高級中學(士林區)臺北市立百齡高級中學(南港區)臺北市立南港高級中學(士林區)臺北市立啟明學校(大同區)臺北市立啟聰學校(士林區)臺北市立啟智學校(松山區)臺北市立介壽國民中學(松山區)臺北市立民生國民中學(松山區)臺北市立西松國民中學(信義區)臺北市立興雅國民中學(大安區)臺北市立仁愛國民中學(大安區)臺北市立大安國民中學(大安區)臺北市立懷生國民中學(大安區)臺北市立芳和國民中學(中正區)臺北市立弘道國民中學(大安區)臺北市立民族國民中學(中正區)臺北市立螢橋國民中學(中正區)臺北市立南門國民中學(萬華區)臺北市立萬華國民中學(萬華區)臺北市立雙園國民中學(大同區)臺北市立建成國民中學(大同區)臺北市立忠孝國民中學(大同區)臺北市立民權國民中學(大同區)臺北市立蘭州國民中學(中山區)臺北市立新興國民中學(南港區)臺北市立南港國民中學(南港區)臺北市立誠正國民中學(內湖區)臺北市立內湖國民中學(文山區)臺北市立景美國民中學(文山區)臺北市立興福國民中學(文山區)臺北市立木柵國民中學(文山區)臺北市立實踐國民中學(文山區)臺北市立北政國民中學(士林區)臺北市立士林國民中學(北投區)臺北市立桃源國民中學(士林區)臺北市立至善國民中學(士林區)臺北市立格致國民中學(北投區)臺北市立北投國民中學(北投區)臺北市立新民國民中學(北投區)臺北市立明德國民中學(信義區)臺北市立永吉國民中學(士林區)臺北市立蘭雅國民中學(萬華區)臺北市立龍山國民中學(中山區)臺北市立中山國民中學(內湖區)臺北市立麗山國民中學(信義區)臺北市立?公國民中學(中正區)臺北市立中正國民中學(士林區)臺北市立福安國民中學(中山區)臺北市立五常國民中學(內湖區)臺北市立三民國民中學(文山區)臺北市立景興國民中學(信義區)臺北市立信義國民中學(松山區)臺北市立敦化國民中學(內湖區)臺北市立西湖國民中學(內湖區)臺北市立東湖國民中學(北投區)臺北市立石牌國民中學(士林區)臺北市立百齡國民中學(大安區)臺北市立金華國民中學(中山區)臺北市立長安國民中學(中山區)臺北市立北安國民中學(中正區)臺北市立古亭國民中學(大同區)臺北市立重慶國民中學(南港區)臺北市立成德國民中學(內湖區)臺北市立明湖國民中學(士林區)臺北市立天母國民中學(北投區)臺北市立關渡國民中學(松山區)臺北市松山區松山國民小學(松山區)臺北市松山區西松國民小學(松山區)臺北市松山區敦化國民小學(松山區)臺北市松山區民生國民小學(松山區)臺北市松山區民權國民小學(大安區)臺北市大安區龍安國民小學(大安區)臺北市大安區大安國民小學(大安區)臺北市大安區幸安國民小學(大安區)臺北市大安區建安國民小學(大安區)臺北市大安區仁愛國民小學(大安區)臺北市大安區金華國民小學(大同區)臺北市大同區延平國民小學(大同區)臺北市大同區大橋國民小學(大同區)臺北市大同區雙蓮國民小學(大同區)臺北市大同區大同國民小學(大同區)臺北市大同區大龍國民小學(大同區)臺北市大同區明倫國民小學(中山區)臺北市中山區中山國民小學(中山區)臺北市中山區中正國民小學(中山區)臺北市中山區長安國民小學(中山區)臺北市中山區長春國民小學(中山區)臺北市中山區大直國民小學(中山區)臺北市中山區大佳國民小學(中山區)臺北市中山區五常國民小學(中山區)臺北市中山區吉林國民小學(中山區)臺北市中山區懷生國民小學(南港區)臺北市南港區南港國民小學(南港區)臺北市南港區舊莊國民小學(南港區)臺北市南港區玉成國民小學(南港區)臺北市南港區成德國民小學(內湖區)臺北市內湖區內湖國民小學(內湖區)臺北市內湖區碧湖國民小學(內湖區)臺北市內湖區潭美國民小學(內湖區)臺北市內湖區東湖國民小學(士林區)臺北市士林區士林國民小學(士林區)臺北市士林區士東國民小學(士林區)臺北市士林區福林國民小學(士林區)臺北市士林區陽明山國民小學(士林區)臺北市士林區社子國民小學(士林區)臺北市士林區雨聲國民小學(士林區)臺北市士林區富安國民小學(士林區)臺北市士林區溪山國民小學(士林區)臺北市士林區平等國民小學(士林區)臺北市士林區百齡國民小學(士林區)臺北市士林區葫蘆國民小學(士林區)臺北市士林區雙溪國民小學(北投區)臺北市北投區北投國民小學(北投區)臺北市北投區逸仙國民小學(北投區)臺北市北投區石牌國民小學(北投區)臺北市北投區關渡國民小學(北投區)臺北市北投區清江國民小學(北投區)臺北市北投區泉源國民小學(北投區)臺北市北投區大屯國民小學(北投區)臺北市北投區湖山國民小學(北投區)臺北市北投區義方國民小學(北投區)臺北市北投區文林國民小學(北投區)臺北市北投區桃源國民小學(士林區)臺北市士林區雨農國民小學(松山區)臺北市松山區民族國民小學(北投區)臺北市北投區明德國民小學(北投區)臺北市北投區立農國民小學(內湖區)臺北市內湖區西湖國民小學(松山區)臺北市松山區三民國民小學(南港區)臺北市南港區胡適國民小學(內湖區)臺北市內湖區康寧國民小學(士林區)臺北市士林區天母國民小學(士林區)臺北市士林區文昌國民小學(南港區)臺北市南港區東新國民小學(內湖區)臺北市內湖區明湖國民小學(中正區)臺北市立師範學院附設實驗國民小學(士林區)臺北市士林區蘭雅國民小學(內湖區)臺北市內湖區新湖國民小學(北投區)臺北市北投區文化國民小學(內湖區)臺北市內湖區文湖國民小學(內湖區)臺北市內湖區大湖國民小學(南港區)臺北市南港區修德國民小學(信義區)臺北市信義區興雅國民小學(信義區)臺北市信義區永春國民小學(信義區)臺北市信義區光復國民小學(信義區)臺北市信義區三興國民小學(信義區)臺北市信義區信義國民小學(信義區)臺北市信義區吳興國民小學(信義區)臺北市信義區福德國民小學(信義區)臺北市信義區永吉國民小學(中正區)臺北市中正區螢橋國民小學(中正區)臺北市中正區河堤國民小學(中正區)臺北市中正區東門國民小學(中正區)臺北市中正區忠義國民小學(中正區)臺北市中正區南門國民小學(中正區)臺北市中正區忠孝國民小學(大安區)臺北市大安區古亭國民小學(大安區)臺北市大安區銘傳國民小學(大安區)臺北市大安區公館國民小學(萬華區)臺北市萬華區福星國民小學(萬華區)臺北市萬華區中興國民小學(萬華區)臺北市萬華區新和國民小學(萬華區)臺北市萬華區東園國民小學(萬華區)臺北市萬華區雙園國民小學(萬華區)臺北市萬華區大理國民小學(萬華區)臺北市萬華區西園國民小學(萬華區)臺北市萬華區萬大國民小學(萬華區)臺北市萬華區華江國民小學(萬華區)臺北市萬華區西門國民小學(萬華區)臺北市萬華區老松國民小學(萬華區)臺北市萬華區龍山國民小學(大同區)臺北市大同區蓬萊國民小學(大同區)臺北市大同區日新國民小學(大同區)臺北市大同區太平國民小學(大同區)臺北市大同區永樂國民小學(文山區)臺北市文山區景美國民小學(文山區)臺北市文山區武功國民小學(文山區)臺北市文山區興德國民小學(文山區)臺北市文山區溪口國民小學(文山區)臺北市文山區興隆國民小學(文山區)臺北市文山區志清國民小學(文山區)臺北市文山區景興國民小學(文山區)臺北市文山區木柵國民小學(文山區)臺北市文山區永建國民小學(文山區)臺北市文山區博嘉國民小學(文山區)臺北市文山區實踐國民小學(文山區)臺北市文山區萬芳國民小學(文山區)臺北市文山區萬興國民小學(文山區)臺北市文山區指南國民小學(文山區)臺北市文山區明道國民小學(文山區)臺北市文山區力行國民小學(士林區)臺北市士林區劍潭國民小學(北投區)臺北市北投區洲美國民小學(士林區)臺北市士林區三玉國民小學(士林區)臺北市士林區芝山國民小學(內湖區)臺北市內湖區麗山國民小學(信義區)臺北市信義區博愛國民小學(文山區)臺北市文山區興華國民小學(文山區)臺北市文山區萬福國民小學(中正區)臺北市中正區國語實驗小學(文山區)臺北市文山區辛亥國民小學(內湖區)臺北市內湖區南湖國民小學(大安區)臺北市大安區新生國民小學籌備處(內湖區)臺北市中山區永安國民小學(信義區)臺北市松山區健康國民小學(萬華區)臺北南海實驗幼稚園(中山區)臺北南育航幼稚園(信義區)臺北市政府建設局(士林區)臺北市立陽明教養院(大同區)臺北市立建成托兒所(萬華區)臺北市立龍山托兒所(信義區)臺北市立松山托兒所(萬華區)臺北市立雙園托兒所(中正區)臺北市立城中托兒所(南港區)臺北市立南港托兒所(士林區)臺北市立中山托兒所(大安區)臺北市立大安托兒所(南港區)臺北市立古亭托兒所(內湖區)臺北市立內湖托兒所(士林區)臺北市立士林托兒所(信義區)臺北市立信義托兒所(松山區)臺北市立民生托兒所(大安區)臺北市立成功托兒所(大同區)臺北市立大同托兒所(內湖區)臺北市立北投托兒所(士林區)臺北市立自強托兒所(中山區)臺北市立大直托兒所(北投區)國立臺北藝術大學(中正區)國立臺北商業技術學院
繼續閱讀
2007/05/24
台灣房屋仲介業界-最佳房仲個人網-中信房屋蘇主任房訊網
台北房屋
松山區房屋
信義區房屋
大安區房屋
中山區房屋
中正區房屋
大同區房屋
萬華區房屋
文山區房屋
南港區房屋
內湖區房屋
士林區房屋
北投區房屋
高雄房屋
鹽埕區房屋
鼓山區房屋
左營區房屋
楠梓區房屋
三民區房屋
新興區房屋
前金區房屋
苓雅區房屋
前鎮區房屋
旗津區房屋
小港區房屋
台北房屋
板橋房屋
三重房屋
中和房屋
永和房屋
新莊房屋
新店房屋
樹林房屋
鶯歌鎮房屋
三峽鎮房屋
淡水鎮房屋
汐止房屋
瑞芳鎮房屋
土城房屋
蘆洲房屋
五股鄉房屋
泰山鄉房屋
林口鄉房屋
深坑鄉房屋
石碇鄉房屋
坪林鄉房屋
三芝鄉房屋
石門鄉房屋
八里鄉房屋
平溪鄉房屋
雙溪鄉房屋
貢寮鄉房屋
金山鄉房屋
萬里鄉房屋
烏來鄉房屋
桃園房屋
桃園房屋
中壢房屋
大溪鎮房屋
楊梅鎮房屋
蘆竹鄉房屋
大園鄉房屋
龜山鄉房屋
八德房屋
龍潭鄉房屋
平鎮房屋
新屋鄉房屋
觀音鄉房屋
復興鄉房屋
新竹房屋
竹北房屋
竹東鎮房屋
新埔鎮房屋
關西鎮房屋
湖口鄉房屋
新豐鄉房屋
芎林鄉房屋
橫山鄉房屋
北埔鄉房屋
寶山鄉房屋
峨眉鄉房屋
尖石鄉房屋
五峰鄉房屋
苗栗房屋
苗栗房屋
苑裡鎮房屋
通霄鎮房屋
竹南鎮房屋
頭份鎮房屋
後龍鎮房屋
卓蘭鎮房屋
大湖鄉房屋
公館鄉房屋
銅鑼鄉房屋
南庄鄉房屋
頭屋鄉房屋
三義鄉房屋
西湖鄉房屋
造橋鄉房屋
三灣鄉房屋
獅潭鄉房屋
泰安鄉房屋
台中房屋
豐原房屋
東勢鎮房屋
大甲鎮房屋
清水鎮房屋
沙鹿鎮房屋
梧棲鎮房屋
后里鄉房屋
神岡鄉房屋
潭子鄉房屋
大雅鄉房屋
新社鄉房屋
石岡鄉房屋
外埔鄉房屋
大安鄉房屋
烏日鄉房屋
大肚鄉房屋
龍井鄉房屋
霧峰鄉房屋
太平鄉房屋
大里房屋
和平鄉房屋
彰化房屋
彰化房屋
鹿港鎮房屋
和美鎮房屋
線西鄉房屋
伸港鄉房屋
福興鄉房屋
秀水鄉房屋
花壇鄉房屋
芬園鄉房屋
員林鎮房屋
溪湖鎮房屋
田中鎮房屋
大村鄉房屋
埔鹽鄉房屋
埔心鄉房屋
永靖鄉房屋
社頭鄉房屋
二水鄉房屋
北斗鎮房屋
二林鎮房屋
田尾鄉房屋
埤頭鄉房屋
芳苑鄉房屋
大城鄉房屋
竹塘鄉房屋
溪州鄉房屋
南投房屋
南投房屋
埔里鎮房屋
草屯鎮房屋
竹山鎮房屋
集集鎮房屋
名間鄉房屋
鹿谷鄉房屋
中寮鄉房屋
魚池鄉房屋
國姓鄉房屋
水里鄉房屋
信義鄉房屋
仁愛鄉房屋
雲林房屋
斗六房屋
斗南鎮房屋
虎尾鎮房屋
西螺鎮房屋
土庫鎮房屋
北港鎮房屋
古坑鄉房屋
大埤鄉房屋
莿桐鄉房屋
林內鄉房屋
二崙鄉房屋
崙背鄉房屋
麥寮鄉房屋
東勢鄉房屋
褒忠鄉房屋
臺西鄉房屋
元長鄉房屋
四湖鄉房屋
口湖鄉房屋
水林鄉房屋
嘉義房屋
太保房屋
朴子房屋
布袋鎮房屋
大林鎮房屋
民雄鄉房屋
溪口鄉房屋
新港鄉房屋
六腳鄉房屋
東石鄉房屋
義竹鄉房屋
鹿草鄉房屋
水上鄉房屋
中埔鄉房屋
竹崎鄉房屋
梅山鄉房屋
番路鄉房屋
大埔鄉房屋
阿里山鄉房屋
台南房屋
新營房屋
鹽水鎮房屋
白河鎮房屋
柳營鄉房屋
後壁鄉房屋
東山鄉房屋
麻豆鎮房屋
下營鄉房屋
六甲鄉房屋
官田鄉房屋
大內鄉房屋
佳里鎮房屋
學甲鎮房屋
西港鄉房屋
七股鄉房屋
將軍鄉房屋
北門鄉房屋
新化鎮房屋
善化鎮房屋
新鄉房屋
安定鄉房屋
山上鄉房屋
玉井鄉房屋
楠西鄉房屋
南化鄉房屋
左鎮鄉房屋
仁德鄉房屋
歸仁鄉房屋
關廟鄉房屋
龍崎鄉房屋
永康房屋
高雄房屋
鳳山房屋
林園鄉房屋
大寮鄉房屋
大樹鄉房屋
大社鄉房屋
仁武鄉房屋
鳥松鄉房屋
岡山鎮房屋
橋頭鄉房屋
燕巢鄉房屋
田寮鄉房屋
阿蓮鄉房屋
路竹鄉房屋
湖內鄉房屋
茄萣鄉房屋
永安鄉房屋
彌陀鄉房屋
梓官鄉房屋
旗山鎮房屋
美濃鎮房屋
六龜鄉房屋
甲仙鄉房屋
杉林鄉房屋
內門鄉房屋
茂林鄉房屋
桃源鄉房屋
三民鄉房屋
屏東房屋
屏東房屋
潮州鎮房屋
東港鎮房屋
恆春鎮房屋
萬丹鄉房屋
長治鄉房屋
麟洛鄉房屋
九如鄉房屋
里港鄉房屋
鹽埔鄉房屋
高樹鄉房屋
萬巒鄉房屋
內埔鄉房屋
竹田鄉房屋
新埤鄉房屋
枋寮鄉房屋
新園鄉房屋
崁頂鄉房屋
林邊鄉房屋
南州鄉房屋
佳冬鄉房屋
琉球鄉房屋
車城鄉房屋
滿州鄉房屋
枋山鄉房屋
三地門鄉房屋
霧臺鄉房屋
瑪家鄉房屋
泰武鄉房屋
來義鄉房屋
春日鄉房屋
獅子鄉房屋
牡丹鄉房屋
台東房屋
臺東房屋
成功鎮房屋
關山鎮房屋
卑南鄉房屋
鹿野鄉房屋
池上鄉房屋
東河鄉房屋
長濱鄉房屋
太麻里鄉房屋
大武鄉房屋
綠島鄉房屋
海端鄉房屋
延平鄉房屋
金峰鄉房屋
達仁鄉房屋
蘭嶼鄉房屋
花蓮房屋
花蓮房屋
鳳林鎮房屋
玉里鎮房屋
新城鄉房屋
吉安鄉房屋
壽豐鄉房屋
光復鄉房屋
豐濱鄉房屋
瑞穗鄉房屋
富里鄉房屋
秀林鄉房屋
萬榮鄉房屋
卓溪鄉房屋
宜蘭房屋
宜蘭房屋
羅東鎮房屋
蘇澳鎮房屋
頭城鎮房屋
礁溪鄉房屋
壯圍鄉房屋
員山鄉房屋
冬山鄉房屋
五結鄉房屋
三星鄉房屋
大同鄉房屋
南澳鄉房屋
澎湖房屋
馬公房屋
湖西鄉房屋
白沙鄉房屋
西嶼鄉房屋
望安鄉房屋
七美鄉房屋
基隆房屋
中正區房屋
七堵區房屋
暖暖區房屋
仁愛區房屋
中山區房屋
安樂區房屋
信義區房屋
新竹房屋
東區房屋
北區房屋
香山區房屋
台中房屋
中區房屋
東區房屋
南區房屋
西區房屋
北區房屋
西屯區房屋
南屯區房屋
北屯區房屋
嘉義房屋
東區房屋
西區房屋
台南房屋
東區房屋
南區房屋
北區房屋
中西區房屋
安南區房屋
安平區房屋
金門房屋
金城鎮房屋
金沙鎮房屋
金湖鎮房屋
金寧鄉房屋
烈嶼鄉房屋
烏坵鄉房屋
連江房屋
信義房屋
永慶房屋
中信房屋
力霸房屋
東森房屋
住商房屋
太平洋房屋
僑福房屋
21世紀房屋
買賣房屋
出租房屋
出售房屋
購買房屋
銷售房屋
交易房屋
估價房屋
鑑價房屋
拍賣房屋
代標房屋
投資房屋
投標房屋
聯賣房屋
全國房屋
美式房屋
房產房屋
租賃房屋
裝潢房屋
搬家房屋
漏水房屋
檢測房屋
體檢房屋
帶看房屋
代書房屋
稅金房屋
移轉房屋
繼承房屋
贈與房屋
工業房屋
商業房屋
預售房屋
新成房屋
台灣房屋
北區房屋
繼續閱讀
1


c: text/html

text:
舊時童年生活就真係,無咩好做.對於依家既小朋友黎講,應該恨都恨唔到.
我果陣就係番上午校既.放學做完功課咪可以自由活動囉.補習?去學乜學物?SORRY真係乜都無.記得屋企果陣附近有間兒童中心,咪去果度睇下兒童快報,打下康樂棋,然後等電視做卡通片咪去睇囉.識埋同樣係附近住既一班細路,咪你捉我捉你囉,其實係好無聊,不過細路既野,愈無聊就愈開心.邊似依家D大人愈多條件都滿足左都唔滿意?
有時天氣唔好,無得出去玩,就去同學屋企度玩射籃(當然唔係紅外線果種LOL,但籃球既網無籃球,會變左射網球),睇足球小將漫畫,討論一下究竟戴志偉究竟幾時先會輸,然後就去打機.果陣打紅白機孖寶兄弟,完全過唔到關,但係就唔知點有個金手指版本,有無限生命.死晒3隻,個數字會有時變左磨菇,有時變左王冠,跟住又可以痴晒線咁笑一輪.
另一個最記得既就係,老豆有時買六合彩中左,大家有啖好食,真係可以斬料斬料斬大舊叉燒.同埋可以有多餘錢去附近工廠大廈樓下有間麵包廠買出爐麵包同蛋撻.最記得果陣一整車都係長形既方包,未切既,疊晒係一架車上面,孩童視覺,果下覺得好似去左萬里長城或者唔知乜七大奇跡朝聖咁.記得成個地方都係出爐麵包既香味,好香好香.諗起都吞口水.
無咩架.童年生活真係無咩特別,已經係好幸福.依家見到D細路操到話要生要死.真係心痛.己所不欲,勿施於人.唉.

robotstxt: allowed

filter: keep


text:
《有7星,一X定係做KOL啦!》 首先唔好講話咩有有一粒兩粒先算啦呢種廢話,你就當我收買左教育局嘅官所以毫不費力之下勇奪左7啦今日.然後有班記者狗衝咁走嚟恭喜我之餘,又問下我係咪住劏房呀?係咪新移民呀?係咪富二代呀?老母有無買層樓俾我呀?對黃色同藍色有咩睇法呀?跟住就問一條問左幾十年嘅問題:呀天才,將來打算做咩行業咁呢?
我會好肯定咁對住部攝影機答3個英文字母:KOL
喺依家呢個形勢,我當然要食住個勢啦!點食?開個專頁先講,名都諗好啦,叫「如何由校內無臉人,一年升做7**狀元」,一聽個名就知係食正香港家長個Market,依家香港做父母嘅,點樣喺自己子女身上洗錢唔駛我講啦!開個專頁呃左Like先,然後出本書,都係例牌講下自己成功之路咁啦,然後咪玩埋直播!拍咩?拍咩無所謂架,今日香港人乜都睇架啦!你咪Set好個Cam直播你平時睇d咩書囉,最好仲話自己因為食左乜乜牌子嘅補品,然後精神一振,記憶力返哂嚟咁囉,因為咁先至有品牌代言嘛!咁先至有錢賺嘛!跟住就搵間補習社加盟,唔駛真係做嘅,錄影都得架!我又唔駛對住d學生嘅,剩係「7星狀元」呢個牌頭都夠吸客啦!讀大學?唔駛急嘅,我搵幾年快錢先,出左個名囉,幾年後我就係「著名網紅作家KOL 7星DSE狀元補習星級名師」啦!咭片有呢行嘢都仲駛驚無大學收?我驚個人發左達,無心機讀書就真啦!
我如果聽到有人攞住7星8星仲話將來想做醫生呀律師呀咁呢!我會當堂笑出聲囉!依家咩時勢呀?你嘅「我的志願」仲係醫生?Come On!我討厭政治,同樣討厭理想,我同你講錢!OK?喺香港無錢做鬼連個鞋盒咁大嘅骨灰龕都無得你住呀!你話錢重唔重要先?有人話做醫生咪搵到錢囉!呢句嘢錯唔哂,喺香港仲有麗的電視嘅時代就係嘅,你今日去大學學醫,中間要考幾多試呀?要借政府幾多錢呀?唔駛還架?(富二代就直頭乜都唔駛講啦!)出到嚟你都只係個見習醫生,即係呢,喺公家醫院,每朝成排操兵咁,跟住個高級醫生去巡房嘅Junior呀!連一個清潔阿姐都可以俾面色你睇嗰種醫生呢!想話醫生可以搵錢嘅,得!等你做左專科先,等你有班熟客先,等你有錢開間自己嘅診所先啦!喺呢d嘢發生之前,喺香港做一個醫生只係個要爭取最低工時,要爭人手,要加人工嘅大學生勞工囉!#dse #放榜 #7星狀元 #8星狀元 #kol #簡敬禧


text:
窮生女朋友(下稱窮太)係做文職的,我相信呢d工都幾難有人係好有興趣做.會揀呢類工既人一般都係因為人工ok,時間穩定而做呢份工.所以窮太不時會埋怨工作冇乜成功感,唔會有d人地覺得好勁既成就.窮太係窮生身邊都有一段唔短既時間,性格慢慢由安安份份既人變得有想法,好多野想做想試.近年可能大家都開始大個,都不時會聽到佢問我點先可以自己係出邊搵多d/做自己想做既野.我成日都係回同一句說話:「你唔好諗搵錢先,你先培養自己一樣興趣先.」
呢個有少少返到去一個問題,到底出黎做野搵份自己有興趣既工好,定一份搵到錢既工好呢?窮生係咁睇既,如果你個興趣門檻係高既,例如建築,拍電影之類的,你最好就以興趣行先.因為要係一行做到好成績,熱誠係好重要的.但如果你個興趣門檻係低既,例如畫畫,攝影,寫作之類,我就覺得可以諗下其他你冇咁熱愛,但又唔反感既工黎做.最重要係,你首先要問自己,係唔係將興趣變成事業,就可以做到你想做既野先?如果係,我支持你幾辛苦都要去試,否則就係兩頭唔到岸.不過搵份有錢/時間好既工,工餘發展興趣反而仲開心.
講返正題,培養興趣點解對一個人黎講係咁重要呢?係因為佢比到一個方向,一個目標你去行,而你係可以不問回報地付出時間同心機,為你既生活注入唔少生命力.而好多時一盤好既生意/副業,好多時都只玩下/興趣開始先,好一部分既人一開始都唔係以賺錢為出發.所以如果你一心搵錢,就係會追住d錢走,財富係會流動得好快,佢變既時候你都要變.而如果你有一個長期既興趣,慢慢玩得精,所有興趣都可以為你產生財富,而就算唔係賺到好多錢,你都唔會因此而覺得白做同唔開心.
相反打工就完全第二回事,睇錢份上係最健康不過既方法.當然作為打工仔之前大家都係一個人,做咩都要有返咁上下負責任同有返少少熱誠.但係始終你都係出賣緊你既技能同時間,就請你要好好管理返自己既收入同回報了.所以當大家差唔多畢業,甚至出左黎社會都好.除左學識左行業需要用既技能同知識之外,仲時時刻刻緊貼行業市場既消息,知道而家呢行既從業員既skill set係點,咩公司比較好發展.呢d分分鐘比學技能更重要,因為技能始終在工作之中學習比較有效,如果你識得揀公司黎入既話.
Anyway,有時做人唔係下下都講錢,你搵錢都係想開心姐,唔好以為窮生係發錢寒,好多人搵錢係因為有好多好多野想做.窮生搵錢就係希望當有d野窮生唔想做既時候,我可以選擇唔做,做人真係應該以興趣行先既.講到呢度,大家係唔係已經了解點解窮生咁窮呢?


text:
昨晚半夜開始唔舒服,搞到今早大少爺去藥房買比處死更難受既正露丸比我食
再休息一陣OK D就開始行程,都已經......12PM咁滯
今日原定先去涉谷再去下北澤然後原宿
後來調轉了行程,先去原宿,跟住行落涉谷,最後去下北澤
我去完下北澤要返酒店休息一陣,好累
但一個敗家精來講,唔舒服係唔會買唔到野,我沿路都買到
先買個皮既袋,跟住買櫻花杯,跟住就買westwood襪褲
仲有下北澤既家居雜貨,不至滿載都叫有野楂手
竹下通其實唔會買到乜,但勝在睇d下新鮮事物
都有幾多得意野賣,但我都係唔會買得到
水樽袋
跟住我仲可以行落涉谷
之前311後有人話連涉谷都無乜人
但而家都好多人,個十字路口仍然好多人
東方神起既貨車……出現奇景…
有一班30歲以下,18歲以上既女生追住架車影相
跟住去美登利睇大少爺食壽司
係大少爺食,我胃口只能夠容納一件海膽同一件手卷
平日我鯨吞一盤架
我叫了茶碗蒸食,點知散叫既係湯碗蒸,好大碗啊
跟set既蟹膏,好想食呀*********
之後去下北澤,其實d家品店都幾好,但賣古著衫居多,一個靜靜既地方
終於買到襪褲,但無Legging,我過兩日去新宿再睇睇,好抵一對,1500yen一對
仲有櫻花杯,興之所緻
晌涉谷買左個袋,我好鍾意呢類真皮既袋,夠大,放到相機,我人大大件頭,要摺大袋
我有好多呢隻色既袋同鞋
打blog時邊食蛋糕,我無晒胃口,蛋糕都唔太想食了
今晚晚餐食蛋包飯,大少爺話想食
但我無胃口既程度連食都唔想食
食飯前去酒店附近間Mall行,今次買碟,小用具,冷襪褲
個白色布袋係大少爺質比我,佢話:要呢個啦!返教會,落街用啦
有時我覺得佢好得意,又覺得自己都幾幸福,有一個質我要野既老公
我要好快好返,繼續戰鬥買買買,晚餐後再見~
新facebook acct開始建立,慢慢upload上Fb,講飲,講食,講戰利品
仲會講祕密


text:
今集比較多人物關係同打鬥,前果5集既搞笑野無哂,哈利係魔藥課無意得到混血王子既魔藥書(高級板),之後哈利發現有黑魔王既人入左霍格華之,其後黑魔王簡中馬份做佢既人,馬份又向石內卜講點解果個人會簡中佢,係入面有人落咒,同事榮恩都中左都係馬份落既咒
當哈利跟住馬份去洗手間,佢地2個就開始攻擊對方,最後係哈利win左,仲用混血王子本野入面提過既咒攻擊馬份,攻擊完之後離開洗手間,石內卜用好邪惡既眼神望住哈利,當哈利離開之後用止血咒幫馬份治療.
登不理多比左湯姆既野佢睇,發現佢一開始就有邪惡既思念係心深處,同哈利講破壞黑魔王4件野,就可以把消滅佢(因為咁做佢既不死身就會消
失)
馬份去到有消失櫃既地方,把門打開,放食死人入來
最後馬份上到去塔用魔丈指住登不理多,用咒語把魔丈打左,係樓下既石內卜同事發現哈利,拿魔丈指住哈利之後上去,一大班既食死人係到,登不理多叫石內卜用咒語殺佢,最後殺了佢,食死人入左城堡破壞
哈利發左火咁搵石內卜,用本野入面既咒打石內卜,石內卜同佢講:竟然拿我技來打我,我就係混血王子,之後同班食死人一齊去黑魔王
故事發展得好快,馬份同石內卜係今集離開魔法學校,我諗下集係敵人,同事唔知邊個頂登不理多個位,可能係麥教授
係最尾果到哈利同妙麗講,話要離開學校,幫登不理多完成任務,唔知幾時先可以番來,妙麗同番哈利講,我諗榮恩都明既,但你知唔知點解佢地要走,哈利講左唔知,之後完左
我睇既係英文板,當然係同人睇,今集多左好多校果,有d似過山車(一開頭)


text:
759第一次令大眾關注係因為比香港兩大超市聯同供應商聯手打壓要求759抬返高商品既價格,但係759本住薄利多銷既政策寧願唔再入口有關貨品改為直接由日本入貨.佢依個舉動挑起左一直挨貴價貨既香港人既情緒,令到大家一面倒去幫襯759.時至今日,供應商唔敢再嚇759,因為佢已經變左一個大客,而且因為佢貨品既價格公道亦都令黎759買野既人愈黎愈多.而家既759唔止零食開下一間又一間,更加搞埋家居,化妝品,雲吞麵同麵包鋪等等.到底759係咪已經變成左另一個霸權?
霸權係指有接近絕對既控制權.睇下北韓同中國,一黨專政無法無天,你要話佢地係霸權體系不足為過.但係759而家極其量只係叫做有影響力,因為係佢最搵錢既零食當中仲有惠康百全零食物語之類同佢競爭,係其它行業更加唔洗講,759雲吞麵同黃枝記你會揀邊間?化妝品更加唔夠各大專櫃牌子黎.所以有人話佢而家樣樣生意都做係打壓返小商戶轉頭,我唔認同.佢開雲吞麵都講明左係頂左人地間鋪黎做,麵包鋪都只係開左第一間.何況佢冇抬高材料批發價,亦冇叫人唔好比貨其它店鋪,踏踏實實咁賣麵整麵包又點算係霸權?
除此之外,係咪所有霸權都一定衰呢?係古代既群王制入面,王就係一切同法律,佢有對國家既絕對管治權,亦即係霸權最完美既演繹.但係世上一樣有明君既存在,處處為人民著想,盡量唔勞民傷財.而759亦都只係冇外面既商家咁下下賣貴你幾成都一兩倍價錢.賺小左,但賣返多啲,條數一樣係返到.而且有759依類薄利多銷既商家,最收益既始終係我地小市民.睇下果支綠色有氣礦泉水,超市廿幾三十蚊一支,出到街食飯收到八九十,點知係759買既話除返開六蚊左右就有交易,如果你係支礦泉水既忠實FANS,你瞓著都識笑.
而家最影響小商戶生存既係貴到痴左線既租金同埋供應商迫你抬高個價黎賣.759冇做啲乜野唔見得光既舉動,亦都冇叫日本果面既供應商唔好比貨李家誠.佢只係本住件件貨都淨係賺小小既心態去對抗下下賺到你最後一分一毫既大型超市.單單係佢依種敢做既心態已經好難能可貴,我都唔理佢私底下759盤數得唔得,有冇蝕住做,最起碼759既出現令到兩大超市係好多貨品方面都要減價迎戰,依點亦都係我地市民最樂意見到既.
好在香港都仲有不怕強權企出黎對抗既人,而佢亦都成為左最好既教材去話比大家知以卵擊石唔係一定會輸.所以當我地再次面對港共政府去對抗佢地既時候,唔好再以為冇可能,唔好諗住一定輸硬.只要有決心,冇野係我地做唔黎.


text:
(now.com)尋晚大台頒獎禮,嘩悶到呢!如果唔係有Do姐農夫穿插吓,加埋林敏聰笑李思捷呃蝦條(其實李思捷都悶,林敏聰一個撐晒),同埋黎耀祥鄧萃雯講回巢,真係可以由頭瞓到頒男主角都唔覺得錯過啲乜.提到男主角獎,係有啲感受嘅,雖然唔係對大台有乜期望,但對於尋晚個賽果,真係有啲酸酸哋,又有啲苦苦哋,佢令人諗起呢行嘅醜陋本質.
其實成個頒獎禮,分豬肉就梗㗎喇,但個豬肉味可唔可以淡少少,而家濃到有啲騷,你《城寨英雄》收得好就幾乎所有獎都頒晒俾佢,連首歌因為係兩個主角唱,都要頒埋,幾咁計算.成王敗寇,係我對電視行業最痛恨嘅事,所有嘢,多人睇就得喇,你唔需要理會佢係咪真係拍得最好,佢最多人睇,我錫晒佢,有乜嘢大獎,頒晒俾佢.我諗普遍大台擁躉見到個結果係開心嘅,啱晒佢哋口味嘛,但對睇劇有要求嘅人應該認同,《城寨英雄》只係一貫大台劇集,只係拍得靚啲,故事流暢啲,但劇力依然係淡而無味的.
會咁講係因為大台今年難得地出了一部佳作《EU超時任務》,無論從劇本角度,還是拍法,都有突破性,都唔知幾多年冇試過有部來自大台嘅劇你係需要用個腦去睇,諗吓劇情,思考吓人生,仲要緊湊到睇少集都幾乎追唔到落去,呢種追劇感覺向來係美劇至畀到你,但《EU》某程度上做到呢個效果.兩個主角都出色,朱千雪夠放,王浩信直頭係勁,有貪婪有正義有牛屎有深情有刷鞋有大徹大悟,加埋一口流利(但唔知啱唔啱)圍村話,層次豐富,演出上乘.反觀《城寨英雄》,畫面好立體,動作在電視尚算出色,但其他嘢都好平面.故事都係嗰啲嘢,兩個女角胡定欣同王君馨係出色嘅,但兩個男角都係幾個表情做到底,尤其陳展鵬,其實你睇到佢幾多層次?袁偉豪都叫好少少,但兩位比起《EU》嘅王浩信(佢其他作品我唔敢咁講),得罪講句,尾燈都見唔到.
但呢行就係咁,劇集出色但對普羅觀眾太深奧,反映在收視上,蝕埋個timing(呢樣我都睇唔開,唔係講緊套劇嘅質素咩?同幾月播有乜關係?),於是你做得幾好都冇用,你拉高咗整年劇集質素都冇高層欣賞.每樣嘢都係結果論,睇嘢完全唔會睇長遠,哦呢套嘢口碑好咩?我加個「最受歡迎劇集搭檔」塞住你把口囉.呢種所謂為大局賤視人才同品質嘅取向,終有一日自己會受返個惡果.
文:魯連
〈娛樂乜乜乜〉逢星期一至五刊登
將每日的娛樂熱話,以全新角度為大家點評,大膽假設,細心求笑,希望滿足到去到邊度都好鍾意睇娛樂新聞的你.
專欄屬作者個人意見,不代表本網立場.


text:
一年容易又mama,如果你係今年先知道mama嘅話,容許我係度重申返,Mnet Asia Music Award(即係mama)已經第五年係香港舉辦.無錯,一個黎自韓國嘅頒獎禮居然係香港搞足五年,都可以話曠古爍今.但正如我前兩年多番重申,mama係韓國外交嘅大project,適逢家下韓國政局亂哂龍.所以,mama一定要搞,仲要搞得好好睇睇!如果你有啲記性,應該記得2014年搞mama個陣,香港發生緊咩事.政治?我唱歌架咋!
2016年嘅mama,一字記之曰——「新」.首先香港嘅轉播電視台係新嘅,表現黎講,當然都係冇驚又冇喜喇.mama必須遷就韓國電視台嘅播放模式,即係香港電視台只要去break,就一定會錯過頒獎禮嘅部份,所以,咁只係睇viu嘅製作團隊有冇智慧地選擇邊啲播邊啲唔播,cut表演cut得獎感受呢啲就少不免,總括而言,都係可接受範圍嘅.其次,啲人好新.以五隊被提名最佳女子組合嘅女團為例,Gfriend同Twice啱啱先出道滿一年,上年先一齊係mama爭最佳女新人,而Mamamoo同Red velvet都只係出道滿兩年.而今日黎嘅歌手,2010年前出道嘅真係十隻手指數得哂.縱觀今次入圍同得獎名單,都似係為未來韓國樂壇形勢定下風向.kpop,已經進入左新時代.
2016年 ,對於好多女團飯係傷感嘅一年.呢一年,kara,4minute,rainbow,2ne1宣佈解散,Fx同Secret係成員退出後處於半解散狀態,Miss A即使冇解散冇人走但都係彌留狀態,T-ara最近係comeback左,但comeback更加證明時代已經離佢吔而去.呢一堆二千年代頭十年後半出道嘅團體,都同大家告別,足以證明,後浪有幾咁勁.
數據不會說謊,呢群小妮子出道短短時日,已經解鎖左唔少統治級數據.Twice已經坐擁兩首youtube過億點擊率歌曲,而佢哋亦同Red velvet有歌上到bilborad.再睇一個數據,Mnet每個星期嘅音樂榜節目M Countdown,截止今日,M countdown本年度報榜45次,Gfriend,Twice,Mamamoo同Red velvet就夾埋拎左15次冠軍,佔總數3分1,而其中Gfriend更加成功兩次三連冠.除此以外,其他女團只有Sistar同Wonder girls各拎過一次冠軍.做成呢個情況,可能係成左名嘅女團都攻其他市場,唔再專注韓國市場,又或者音樂類型已經入左瓶頸.不過,最重要一點,係競爭真係大得好可怕.
因為道歉事件,我曾經起誓罷睇JYP旗下歌手,當然係失敗左喇.識小小Kpop嘅人都知Twice今年真係勁得誇張.年頭因為道歉事件受挫,年中就因為一句「shy shy shy」而重生,帶到年尾再整一首《TT》,堪稱2016年Kpop最大奇蹟.對上一次拎完新人獎下一年就拎到三大獎嘅女團,分別係2008年嘅Wonder girls同2010年嘅2ne1.嘩!係咪好夠勁先?但到底可唔可以去到少女時代嘅級數,佢哋仲需要更多時間證明(話說少時07年出道,15年仲可以拎到最佳女子組合).
新時代開始,而我亦預言(其實都唔使我預言,睇個勢都睇到),未來幾年女團大戰將會係圍繞Gfriend,Twice,Red velvet同今年黎唔到非常可惜嘅Blackpink.而男團黎講,Exo對Bts對iKon嘅三雄格局應該會開始.我知咁寫會得罪好多人,但對某男團某強國成員嘅打飛機式「前浪不會被沖走」言論真係見笑.要不是你哋係SM,日子有咁好過嗎?
每年一個香港巨星嘉賓,今年搵到因為演唱會再次大紅嘅「明福俠」,真係唔可以睇少Mnet對於香港潮流嘅把握.好難得地,「明福俠」作為一個「born in beijing」嘅代表,成個頒獎過程都係講廣東話(咁有幾句韓文曬下嘅).但其實有一個問題由上年我已經諗緊——究竟下一年仲可以搵咩人呢?香港仲有咩人夠class企係呢個檯上面做壓軸嘉賓呢?認真講,今年黎mama嘅韓星陣容都可以話歷屆最弱,但你可以預見,只要過多一兩年,呢班人就會成為巨星,或者又有更勁嘅後浪黎緊.點解?因為人地有條產業鏈同埋受眾群夠穩定,即便我鍾意個代已經唔係一線,但我都唔會抗拒睇佢哋.我哋呢?仲有一大班人係到糾纏緊依家仲有咩人唱廣東歌,覺得呢個唔好嗰個唔得,明明仲努力唱緊廣東歌嘅人依然有,你硬係要攬住以前.其實,世代之爭,真係乜界別都有.


text:
一睇到呢啲高檔茶葉,就知道唔係我買 o架啦,當然又係好學生兼好友 Louisa 送 o架啦!淨係睇個包裝盒已經夠勁喇,用咗皇帝嘅 "龍" 圖案同代表皇帝嘅 "黃色",夠氣派未?
真係唔好講笑,Louisa 話一套兩盒嘅禮盒裝已經要千幾蚊 o架啦!係個客送俾佢嘅,其實往年都有送俾佢,不過佢話當時唔識貨,擺埋一邊無理佢,嘥料!因為佢個客話俾佢聽,一年裡面只得一造,而且產量唔多,好矜貴.所以 Louisa 提我:「呢啲唔係普洱呀,唔係越舊越好 o架,所以唔好擺埋唔飲!」
所以我今日就專登開嚟試吓.
靚嘢即係靚嘢,一剪開個錫紙包裝袋,果陣龍井嘅清香味即刻撲鼻而來,就連啲茶葉嘅顏色都好靚,好青綠,唔似平時啲茶葉咁 "黑掹掹".
沖埋水就更加唔得掂囉,香到 "欲仙欲死",飲落口好甘甜,好清香,你睇,浸泡過嘅茶葉好靚,成個形態出番哂嚟,名符其實水滾茶靚,簡直係視覺,嗅覺同味覺嘅享受!
沖到淡哂唔再沖水時,本來諗住將啲茶葉倒咗去,但係見到佢咁嫩綠,仲好吸引,放是就試吓食茶葉.點知原來好好食 o架,非常之嫩滑,好食過好多菜呀!最衰我唔識整龍井蝦仁啦,如果唔係用佢嚟炒河蝦肯定正到暈!
咁靚嘅茶,梗係第一時間沖番杯孝敬媽咪啦!我之所以專登揀今日先開封呢盒靚茶,係因為今日對我嚟講係一個好特別嘅日子,當然唔係端午節咁簡單啦,而係喺兩年前嘅今日 ( 我指嘅係農曆 ),同樣都係端午節,就喺呢一日,媽咪就離開咗我,我到依家都仲好記得當時嘅情況,好傷心,好心痛,但係我唔可以喺佢面前喊,因為咁樣就會令到佢之前辛苦極都唔入醫院嘅日子白捱,我好記得,當我睇住佢走嘅情況,係我呢世仔有史以來遇到最震撼嘅事,我諗我依世都唔會忘記果日嘅情景,但我當時仲好清醒,當眼淚一出時我即刻離開佢身邊,衝咗入廚房度狂喊,喊完喊夠之後仲要即刻通知阿馳同其他親友,到心情平伏番之後再入番房陪佢,繼續做嚟緊果 12 個鐘頭內要做嘅事.
夠了,我唔想再多提,其實我依家個腦已經不斷湧現番當日情景,好難受,眼淚都已經流緊出嚟 ……
P.S. 咁啱我早前喺報紙度睇到有篇關於獅峰龍井嘅文章,順便 upload 埋上嚟俾大家睇吓.其實我已經用 Photoshop 將佢放大過好多次,但唔知點解一 upload 到個 blog 就得番咁細張,希望大家唔好介意,將就吓啦!


text:
12 JUNE 2011 (SUN)
繼尋日去左會展參加爬行大賽之後,今日又有得去去玩.因為知道MegaBox依幾日都有爬行比賽,見個地方到近近地,所以都帶小小豬去玩吓.
一早起身見個天都落緊雨,所以原本都打消左依個念頭,不過當小小豬瞓醒覺之後,個天已經冇有落雨,仲出埋太陽添,所以我地就出發啦!
去到MegaBox第一時間就先去報名拎個籌先,之後就要等一個鐘先可以去比賽.我地食完個LUNCH,之後又入宜家行左一陣,夠鐘去比賽啦!
由於個場係即場報名先到先爬,冇份月份,所以同場爬爬嘅BB年紀都好差次,與小小豬同組嘅都有幾個識得行,所以都已經預左唔會爬第一.其實我地都係志在參與一吓,做吓善事之餘,等佢見識多啲.
好啦...等左一陣,終於都開始啦!
今次就由大肥豬負責引小小豬爬,睇佢個樣仲開心過小小豬呀~
今日小小豬個狀態真係幾好,準備嘅時候已經開始想周圍爬啦~
開始爬爬啦~
大件事,俾其他嘢引誘左,爬過隔離呀~
小小豬今日真係好開心,邊笑邊爬呀~
最後小小豬以第三名過終點,今日對手咁強(佢地都已經識得行啦),所以可以拎到第三名,我都覺得好叻,都叫做衰敗猶榮啦!
今日比賽完送嘅禮物包~
錄左條攪笑爬爬片,大家嚟睇吓啦~


text:
你到底爱谁歪唱版
KRC同步歌词制作:黄大熙 嘈交揾我帮忙
因为我入咗斧头帮
谁知点解生咁多暗疮
条女呢又走鬼咗
我啲猪又冇咁快大
为乜嘢你冇跟我返广西 自己冇有本事
因为我冇识印银纸
连街边啲閪佬都有手机 三星嘅啵 我任你飞你吃蕉子
我只BB机又冇信号
我去吊颈又跳海都死冇去 嗱你就餐餐吃豆豉
嗱我就餐餐饮白兰地
死冇死 又偷我的鸡儿去卖 人哋又讲你屋企好多鸡乸 嗱我就出番张寻人启事 又听人讲你跟条仔去癫 你只仔又等紧你去喂饭 你都冇知我哋嗰衰仔好屪癫 自己冇有本事
因为我冇识印银纸
连街边啲閪佬都有手机 诺基亚啵 我任你飞你吃蕉子
我只BB机啊冇信号
我去吊颈又跳海都死冇去 嗱你就餐餐吃豆豉
嗱我就餐餐饮白兰地
死冇死 偷我的猪儿去卖 人又讲你屋企好多鸡乸 嗱我就出番张寻人启事 又听人讲你跟条仔去癫 你只仔又等紧你去喂饭 你都冇知我哋嗰衰仔好屪癫 嗱你就餐餐吃豆豉
嗱我就餐餐饮白兰地
死冇死 又偷我啲鸡儿去卖 人又讲你屋企好多鸡乸 嗱我就出番张寻人启事 又听人讲你跟条仔去癫 你只仔又等紧你去喂饭 你都冇知我哋嗰衰仔好屪癫 ?
第二篇:搞笑版(附图)
考试像刚出世的灾星,从头到脚都是坏的,它破坏着.
考试像游荡的死神,面目狰狞的,奸笑着奔跑着.
考试像恐怖的噩梦,有铁一般的胳膊和腰脚,把我们带往地狱.+ 更多类似范文
┣ 幽默老师的经典语录[1] 2600字
┣ [经典语句] 搞笑中带有伤感的哲理句子 6200字
┣ 经典搞笑语句 1800字
┣ 经典搞笑语句 4300字
┣ 更多搞笑爱情语录
┗ 搜索类似范文


text:
細個總係有好多嘢唔想做,但係阿爸阿媽又好想你去做⋯⋯做功課,溫書,補習,上興趣班⋯⋯有時都有諗過離家出走,咁咪可以日日去玩又唔使畀人管住晒囉!不過一個細路走得去邊吖,咪又係匿埋牀下底或者衣櫃入面唔肯出嚟咁囉!
所以話,你哋呢啲咪冇志氣囉,係匿就匿遠啲,唔好咁易畀人搵到吖嘛!好似美國呢個叫Angel嘅弟弟咁,明明一直喺屋企範圍內都冇人搵到佢呀!
你冇眼花呀!佢真係匿咗上屋頂呀!弟弟你點上去㗎?莫非你就係傳說中嘅「亨」功水上飄?你叫Angel啫,唔會真係有翼識飛啩?唔講佢點爬上去先,但係佢呢一爬,唔好話阿爸阿媽,就連警察都搵佢唔到呀!
咁究竟係邊個咁天才發現到佢呢?原來係記者坐直升機去報導,先咁啱見到佢喺屋頂咋!如果咁啱啲記者係搭採訪車去,咁就真係冇人搵到佢喇.
事後警察叔叔都勸得返Angel落嚟嘅,問返佢先知原來佢唔想入夏令營,搞到同阿媽嗌咗交,所以咪走咗上屋頂囉,點解要上屋頂唔去其他地方?佢話自己嗰陣都唔知諗緊咩喎.
其實事後Angel弟弟都知衰㗎喇,話晒嚇到阿媽鼻哥窿都冇肉呀!同埋阿媽話Angel自己都唔想搞成咁㗎,係因為Angel有ADHD(專注力失調及過度活躍症),所以有時會控制唔到自己做嘅嘢囉,弟弟話下次唔敢喇喎.希望係啦下⋯⋯唔係你下次玩爬入屋底嘅話,都唔知點搵返你出嚟呀!
封面圖片及資料來源:7News Miami,Aol


text:
我係一個任職於某航空公司嘅小地勤,咁我今朝見眼睛有啲唔舒服,就去明愛醫院睇眼科.去到眼科,有個阿叔大大聲喺度嘈:「我十一點幾就喺度啦你叫我輪下晝!我喺大陸睇醫生都唔會咁啦!我唔理我一點前要見醫生!」又搵晒掃把又話要投訴,然後我喺後面偷望一望佢張覆診紙,預約時間係寫十點.
個阿叔越來越嘈,圍觀嘅人越來越多,連保安都嚟埋.護士叫我入房見醫生,我行去房門口叫個護士等等,然後就忍唔住行埋個阿叔度 _ _ 佢.
「阿叔,唔係大聲就有醫生睇架!你遲到就要重新排過架啦!人哋姑娘都話俾你排今日下晝唔使你重新約過第日啦,你仲想點呀!」
佢答我:「我十一點幾嚟到……」
我截住佢:「張預約紙寫住幾點呀睇過?哦,十點呀嘛,咁你即係遲到啦!你估惡就有醫生睇惡就大晒架?大陸唔會咁你返大陸睇啦!呢度香港嚟架講道理架!排隊啦!」
佢答我:「針唔拮到肉唔知痛……」
我截住佢:「我 _ 你啦呢度排得隊嘅邊 _ 個唔係病架?邊 _ 個唔係依時依候排隊覆診架(我指住坐喺度等緊嘅病人)?針唔拮到肉唔知痛?我就嚟盲添呀!你咁 _ 大個人男人老狗自己遲到仲要走去恰 _ 啲女人?恰 _ 人地打份工怕投訴唔敢 _ 你(我指住個護士主管)?你醜唔醜呀?走啦!」
最後個阿叔無聲出走咗.而個護士就真係喺門口等我 _ 完個阿叔,一路無叫第二個先等我入去.我入房嘅時候個護士報以一個微笑.
呢個微笑好熟悉,就係我平時對住一啲幫拖客嘅微笑.
我以爲我讀得書少先會俾客 _ 怕投訴唔出得聲,原來而家連讀得書多嘅前線醫護人員都會俾客 _ 怕投訴唔出得聲.呢個到底係咩世界?
(本文原載於作者面書,蒙作者答允轉載.)
(圖片來源:Wikipedia Commons)
原文連結


text:
你唔坐住個位,又點得嚟讓座啊?每逢返工趕巴士——係啦我知道廿幾歲人重要依賴公共交通工具好可憐啦——趕巴士嗰陣,啲人總係鍾意塞晒喺門口唔行入啲,好啦有人行入啲又點?近落車個位一定好鬆動,甚至,有時啲所謂關愛座,優先座係吉㗎!
到底香港人係唔識字,定係驚坐咗落去就要畀人批鬥?咁一定係後者.點解啊?因為你後生睇落正正常常,就唔應該坐關愛座,否則就要畀人影上網公審!
我又真係唔明點解有位喺度唔坐得喎?你唔坐,總會有人坐,如果成架車都冇長者,孕婦同殘疾人士,再講多句冇隱性突發病患者,架車就會因為你唔坐而損失咗個座位使用率,一堆人企,而有幾個位吉咗喺度,係一件幾咁唔合常理嘅事?
你坐都冇坐過而有需要人士坐咗落去,根本唔叫讓,因為你從來冇坐過啊!你會唔會未成功追求個女仔而放棄咗,佢冇鍾意過你冇同過你拍拖,同咗第個人一齊,然後話自己係讓愛?唔會㗎嘛!(如果你答會,應該係傻嘅)
而且,係咪你唔係坐關愛座就唔使讓位?睇落香港人嘅反應應該係咁.講個故事,曾經朝早搭巴士,我拎住飯盒又揹住個背囊坐喺位,架車迫到爆晒,就喺呢個時候,有個女仔突然砰一聲暈喺度,坐咗喺地,我同另外一位乘客扶返佢起身,再畀埋我個位佢坐,佢面青口唇白講晒唔好意思咁,但架車上面其他人係無動於衷食花生嘅.
雖然我都好攰冇位坐,但有人比我更需要個位時,起身畀佢坐,就係咁簡單.至於啲恃老賣老,老奉要人讓座嗰類人,奉勸你哋都係搭的士好啦.


text:
做得打工仔既,平日加班無錢,受氣受到盡,間唔中私底下「享用」公司資源,一啲都唔過份啊!係咪先?
係我印象中,細細個成日聽姨媽姑姐講,屋企既文具從來唔洗俾錢買,又新淨又齊全,而我啲表哥表姐當然好唔開心,唔會有藉口去買新款既鉛芯筆,卡通公仔既原子筆,特別顏色既螢光筆和文件夾等等,因為永遠都唔會缺乏.到大個出左黎做野就會明白,有時候就算屋企唔需要用到,有得拎就拎,係心態問題.反正我額外付出左咁多,用多少少公司野當補償囉!
一般大公司好少會嚴密監控同事使用資源既數量,除非一黎貨迅速就無晒咁誇張,否則都唔想係行政方面加咁多功夫.即使知道有同事間唔中拎多幾樣文具走人,都隻眼開隻眼閉,唔想破壞大家關係,而且對佢地黎講不過係細數目.公司政策對同事寬鬆啲,亦期望同事咁大個人會自律,少少物質無傷大雅,可以當甜頭.
最常見既公器私用情況當然仲有影印或者掃瞄自己既履歷表,所有學歷證書和工作證明,出面印一張要五毫子,如果彩色影印要一元架!同事一定會收得好埋,可能夾埋係一疊公司文件「順便」印埋,或者等個office無晒人先偷雞做,俾人發現好「淤」無面架嘛.當然老闆可以係部影印機既紀錄搵到「罪證」,但呢啲基本上無人捉,身邊既同事理解終有一日可能自己都有呢個需要.既然對公司無實際既利益損耗,擺明禁止反而令人覺得老闆好無人情味!
不過遇到太離譜既情況係會忍唔住白眼,曾經有個坐隔離位既年青男同事偷偷將一堆白色膠file和一疊全新既A4紙放入袋,完全諗唔到佢既意圖,唔會係細佬妹用黎做學校勞作,又賣唔到啲咩錢,一星期兩次,至少我發現到既次數係咁.而女廁入面既大大卷廁紙亦係出左名既「搶手貨」,平時啲女同事好怕係廁所有任何大動作,基本上無隔聲,你做緊咩隔離果個係聽得出.見到有人鬼鬼祟祟拎住個大袋已經好令人懷疑,再係廁格傳出拆架,打開個袋和放入袋既聲音,成個犯罪過程根本一清二楚!
如果公司好直接咁貼告示警告呢班人,其他唔知情既同事實係認為公司小家,而且無證無據係度小人度君子之腹.點可以無形又有效處理呢班積犯?用群眾壓力黎對付佢地就最岩,除左循例定時分配和紀錄低文具數量,俾同事知道咁小既事都係有規有矩外,亦會將多餘既物資,例如零食,佈置裝飾和活動紀念品等等放係當眼位置,邊個過黎拎大家就算坐係位都會「稍」到,正常心態俾人眼望望係會覺得唔好意思.當同事標籤左你係貪小便宜既吝嗇鬼,再經八卦同事將你呢個形象一傳十,十傳百,想洗底?睇怕無咩機會.以人治人係最簡單既辦法,唔洗成本又捉到心理,漁人得利保護番少少利益.


text:
所以架架纜車都迫滿人, 媽媽原本一心諗住搭貓眼纜車, 即刻車廂底係透明的, 但職員話只有磺尾兩站先可以搭, 中途站唔可以上, 仲要連普通纜車都迫滿人, 等左一陣先上到已經有一對情侶o係道的纜車
出面落大雨 ~ 好彩已經離開左
纜車好平, 佢地兩個唔駛錢, 大人都只係 30定40 台幣搭十分鐘, 平過香港 360 好多
o係動物園入面的面包店 "幾分甜" 意外買到 "雞蛋布丁" , 30 台幣一個, 用雞蛋殼裝的布丁, 只係買左一個試下, 有 d 後悔買得少
食完個殼可以整得爛架
一落車就停雨
五點喇 ~ 晴晴翹翹一定要訓覺叉下電
爸爸媽媽就可以舒舒服服咁搭半個鐘捷連, 冇躁音
今晚食晚飯的地方 -- 忠孝復興站, 好熱鬧, 好多人, 個捷連站大到唔識走返出去
前面推住一個訓緊覺的晴晴, 左右揹住兩個袋, 後面仲有一個 backpack ~ 勁
由捷連迨行到食飯的餐廳, 沿途都係女仔的時裝同包包店
不過我地唔係好識路, 所以搵左好耐, 行錯幾次先搵到
本來 book 左周杰倫開的豚屋食豬排, 不過爸爸話豬排成日都有得食, 改左去對面唔少人幫襯的蛋包飯店
爸爸食的依然係豬排 >.<
不過中間包住芝士同火腿, 好好味
呢個肉醬蛋包飯就比晴晴翹翹的, 一樣咁好味
食完仲有蛋糕做甜品
食完出去仲買左 d 水果食, 半磅 strawberry + 一袋情人果已經要 200 台幣, 有 d 貴
不過媽媽就諗返起上一次食酸酸地的情人果就係 4 年前同爸爸去台中影婚紗相時, o係台中的逢甲夜市食過
~
當時只係 2 個, 4 年後竟然變左 4 個人 ^.^
最後一站: 幾分鐘路程的hello kitty sweets, 又係一早 book 左位
成間餐廳都係 hello kitty
連 toilet 都係
不過媽媽唔係好滿意今次帶位小姐的安排
佢話有小朋友的家庭, 通常會安排卡位比佢地坐, 不過當晚就安排左普通的一枱四椅比我地
明明早一兩分鐘先比左兩張卡位其他人, booking 時都知我地有小朋友, 唔係應該留比我地先咩 ?
又話坐住先, 有卡位再轉比我地, 結果係冇 law
上面的燈光又比下面暗, 影出黎的相唔係好靚, 有 d失望
不過算啦 ~ 黎到就開開心心食一餐
好靚的 menu
呢度有 minimum charge, 高過 100 cm 的人都要最少消費 300 台幣, 晴晴岩岩好, 佢冇問就當唔過
我地 order 左兩份甜品, 好靚呀 ~
不過樓下 window 的同款甜品冇裝飾只係 120 台幣
咁點解仲要黎呢度 ? 因為唔消費係連入黎影相都唔得
翹翹自己揀的
晴晴自己揀的
影左好耐相, 晴晴翹翹不停問: 幾時有得食 ?
睇翹翹個樣就知好好味
晴晴自己一個人食晒成份甜品 ~ 勁
個餐仲有飲品同 hello kitty 樣的布丁一份
一影完相, 晴晴就將 kitty 整爛
好靚亦好味的飲品
連埋單個套都一樣咁靚
不過個價錢就一 d 都唔靚, 成 hk$ 200 食甜品
不過黎得 d theme restaurant 就預左貴夾唔飽
咁一定要影返夠本
等入坐的 kitty sofa 一樣咁靚
食完甜品就完成今日的行程, 要返酒店訓覺喇 ~
捷運站的佈景 ~ 好靚
全部都係台灣出名的景點
今次旅程冇去的 101
連落雨都有
今日去完的動物園
今晚又係入住天成, 一返到去, 酒店 bell boy 話包車公司的人又打過黎, 仲擺低左 200 台幣比返我地, 個 bell boy 仲聰明到同佢講我地會今日再返黎
爸爸鬧左佢地好耐, 都唔保障住客的私隱, 人地問咩就講咩
最後叫 bell boy o係我地退房之後比返錢人地, 仲要同包車公司講我地冇 check in, 如果唔係有排煩
希望聽日可以平平安安離開, 佢地唔好再黎煩住我地
原本 book 3 人房, 唔知係咪冇房, 所以比左間 4人房我地, 入面有兩間打通左的雙人房, 晴晴翹翹又玩左好耐
結果, 今晚要咁樣訓
大家訓得舒服又唔怕晴晴翹翹跌落地, 不過就要爸爸辛苦 d 將張床褥搬黎搬去
本來諗住去 101 附近的跨年活動, 不過聽人講真係好多好多人, 仲要好夜先可以返返出去
Happy New Year !!!!!!
今日要執好晒所以晒準備聽日返香港
今次的旅程安排得好好, 好多事都可以 on time & on schedule, 雖然晴晴翹翹有時都會做 d 令人激氣的事, 不過都算合作同乖
黎左 4日, 每日都係由朝玩到晚, 唔駛理家務的感覺真好, 好唔捨得


text:
自細跟住好憎佢嘅阿媽生活,被鬧賤種,乞兒,至今攞住死鬼老竇部份遺產闖一番事業,命途未算最坎坷嘅!
真面目
同聲同氣 劉公子同囚赤柱 勒索同志歌手出獄:叫我陪佢瞓
13年時準備出道做歌手的梁迪斯(原名梁家進,又名梁柏廷),因與一男同志發生肛交後勒索對方 25萬,結果勒索罪成,最終被判入獄 2年.
當年被大字標題寫到「樂壇新秀涉肛交勒索」,出獄後的梁迪斯改名換姓韓梓亮( TL),死心不息再向樂壇發展.週日( 6日)接受訪問:「𠵱家好好彩,可以做番歌手重新出道.」仲大爆與劉公子同囚赤柱的秘聞.
「急住搵錢交租,喺程式上識咗啲人,上咗嚟我屋企.初頭真係無諗過呃佢錢,係佢真係雞姦咗我,咁然後我就諗歪咗,導致俾人告恐嚇勒索.自己真係錯咗.」現已改名換姓叫韓梓亮的他,係江湖二代,爸爸沙膽雄當年活躍佐敦一帶,更是剛過身的 14K要員鬍鬚勇頭馬之一,惜 12年因病離世.
瞓獨立倉
在赤柱獄中 2年,好幾次都差點被打,最後被調到保護組瞓獨立倉,每日只得一小時活動時間,「人哋睇到單新聞就想打我,職員就安排我上保護組,保護組係無人接觸到我嘅,當時就識到一位叔叔喺我隔籬倉,而佢都識好多娛樂圈嘅朋友.」
數數手指, 13年 8月上訴失敗的劉公子劉定成,同樣被判入赤柱,加上認識好多娛樂圈朋友,呢位叔叔背景與劉公子有 9成相似喎!
叫我影手指腳趾
「佢同我講,如果出嚟後想做番呢行,叫我打俾佢,又叫我練大隻啲幫我出寫真,但係我過唔到自己嗰關.出返嚟後,有次喺中環撞到,之後就約食飯,佢問我有冇興趣做番歌手,我話有,咁佢就話,不如瞓一晚囉.好坦白,瞓一晚咩都唔做我唔信啦,你又叫我影手指腳趾,我又唔係大隻仲話幫我出寫真……都睇過佢啲新聞,我點相信唔使做任何嘢而你會幫我呢?我寧願靠自己囉!(飯局期間有冇手多多?)搭吓膊頭,過馬路會扶住條腰囉.」
不過劉公子週一( 7日)回覆本刊就一笑置之:「有啲人擺我上枱都得㗎!不認識,沒有交往,我唔會同裏面啲人打交道.」
肌男為錢繼續陪
12年富商劉定成被搜出家中藏有六萬幾張男星和男警嘅不雅照,最終被裁定恐嚇和非禮罪名成立而被判入獄 17個月!陳偉霆,羅仲謙,袁偉豪,沈震軒等人都涉嫌有出現喺呢六萬幾張相入面!
劉公子已經出獄,而劉公子亦多次被影到繼續有嫩男陪行街,食飯,原來仲有一位圈中肌男仲有 keep住同劉公子聯絡.據知呢位肌男為咗 30萬一次嘅「服務費」而繼續冒險,為搵錢都算大犧牲!不過小心穿煲俾女朋友知道喎!
採訪,撰文:娛樂組
攝影:林迅景


text:
每一間學校都會有自己嘅鬼故. 但係我冇諗過,如來呢啲故事係有成真嘅一日...
開放日之後,我同我男神同佢朋友一齊組隊殺人
開放日終於完滿結束,我成日無得唞咁嚌⋯⋯我哋學校其實幾出名嘅男校黎嘅,但係都唔使勞師動眾咁搞個開放日出嚟㗎.冇飲水成日嘅我就去噤支水飲下,係中途竟然見到我男神同佢嘅公認教員室buddy.男神呢家嘢,唔係女校先可以有嘅,男校呢老師都可以做到男神.我當然係對個啲後生仔無興趣.(同埋佢哋真係好慘係咁比人話係肉,班女人成日話我哋成日提條事業線,好心佢哋收嗲啦話我哋小鮮肉都未同佢哋計).揾男神緊係要有學識,有能力,得得意意,傻傻地個啲啦.咁我男神閻宥恆當然中噻所有嘢,加上佢有錢就是任性,簡直係我哋學校老師男神值排行榜第一位.(其實係我咁覺得姐)
唉唔應該講都講埋啦,其實呢,我呢,就比較鍾意男性個邊嘅,所以某啲嘢係控制唔到㗎.
但係我嘅Gaydar唔太準,只係覺得佢哋兩個有啲……
而我男神嘅朋友呢,就叫做江昊凌.佢睇樣其實幾可愛下,但係佢有個好大嘅問題,就係一開口講嘢呢,全世界都想打柒佢,乜撚粗口都唔可以形容到佢嘅毒舌⋯真係有時會頂唔順.
好,講返正題先.作爲佢地兩個嘅忠實粉絲,梗係唔會放過呢個可以R水吹嘅機會啦.
「閻老師,江老師.」講出黎細聲到我都唔肯定佢地聽唔聽到⋯⋯係嘅我呢啲人真係抵鬧嘅,心入面就算幾咁澎拜都好都唔會表現出黎甚至仲有啲怯添.
「依乜你仲未走嘅?」我親愛嘅閻老師問,而江昊凌就係隔離企係到,只係望住我.頂真心驚,雖然佢可能發緊吽哣但係佢雙目無神更加似係到啤緊我咁,真係好撚恐怖.
「係啊,啱啱當完最後個更落嚟買支嘢飲.」我答.「你哋呢?」
「一陣做埋啲嘢就去食飯啦.」閻宥恆暖男式嘅笑容簡直令人心花怒放,而佢隔離個嗰只係好唔耐煩咁棟係到.明明江昊凌可以唔等佢自己返教員室先,佢竟然繼續等.「咁你呢﹖」
「無啊我無嘢做.」我好快咁答.我呢啲毒撚可以去得邊啊,最多都係喺屋企睇下漫畫同GV啫.
「咁不如一齊食埋飯啦好冇.」江昊凌聽落去好似串緊我既一句話,點知閻男神真係覺得佢真心講呢句.
「哦好啊⋯⋯我哋翻教員室執埋啲嘢,一陣去附近食啊.」
男神啊,你咁天然呆真的好嗎﹖
「咁我係到等你地兩個!」我簡直係得到左全世界嘅好運先可以同佢地一齊走.我講部電話攞出黎打算同班朋友報喜我今日除咗同男神同佢朋友講到嘢⋯
我發現我就算係訊號爆格都send唔到嘢出去.
而我企個道係我地學校嘅大操場(其實係草地),係最空曠嘅地方,雖然都唔係好似出面個停車場咁,應該係收得最好嘅地方.
兩位唔知點解教教下科學都會變成IT部嘅老師尚未走遠,我決定行快啲去問下佢地,而佢地唔知係唔係聽到我跑過去嘅聲所以都停低落黎.
「又點呢?」江昊凌問,頂佢真係一講嘢就想殺撚死佢嘅type⋯.明明係佢自己講然後條仔get錯關我撚事啊.
「江老師啊,我唔知點解send唔到嘢出去⋯.」對唔住大家,我對住佢堅怯.頂我wallpaper仲要係佢哋兩個我點比部機佢睇啊,瀨屎啦.「你地send唔send到嘢出去?」
好,兩個同時間拎部同型號同色嘅蘋果出黎試,用LG嘅人收咗皮.
「做乜野啊⋯」江昊凌講,佢望(啤)咗我一眼,跟住繼續將目光放係自己嘅電話到.咁即係唔係我嘅問題,而係我地咁多個都係咁,仲以為1010變到好似CMHK,得閒唔埋兩日就斷.好彩唔係,如果係嘅話就仆得街啦.
「Arik?」佢望住閻宥恆,得到嘅都係擰頭.
「無可能㗎喎⋯」男神望咗望江昊凌,跟住我又望咗望男神.
突然間,係中央廣播嘅咪度,出現咗六下鐘聲.唔係我哋學校常用嘅校鐘,反而有啲似教堂報時嘅鐘聲.
跟住,好老套咁,我就咩都唔知,失去意識啦.


text:
生猛踢波
安仔落到場鬼咁生猛,追到個波實一實. 47歲,睇唔出呀呵!
媽咪姐
Keep fit唔靠 Sammi 安仔個唱加場買 160萬新車
近排天氣潮濕,翳翳焗焗咁,搞到平日唔願郁嘅媽咪姐,更加唔想做運動.不過唔係個個好似我咁諸多藉口嘅,早幾日就撞到許志安喺九龍灣,同明星足球隊一齊練波.佢先同華哥吹水,再慢跑 warm up,一啲都唔 hea㗎.
係人都知,安仔有個「運動精」老婆,婦唱夫隨就梗㗎啦.不過媽咪姐知道,安仔近排密密加操,原來係為咗 5月嘅「 Come On許志安演唱會」.安仔近年多數夾住 Big Four開騷,難得今次搞個人演唱會,梗係加多兩錢肉緊!尤其前排農曆新年,佢自爆食咗四底蘿蔔糕肥咗好多,家下唔勤啲操又點得呀!
據講老婆 Sammi專登醒咗條獨門減肥餐單俾安仔,唔係烚雞肉就係烚蛋,齋聽都覺得口寡寡.嗰日安仔講起都大呻辛苦:「平日做運動,健身,踢足球……想死㗎,做運動好寂寞㗎!」咦,乜 Sammi冇陪你咩?原來呢位體貼人夫知道嬌妻腳患在身,所以暫時冇叫佢一齊跑步. Keep fit呢個重任,惟有靠自己先啦.其實安仔都不愁寂寞嘅,事關媽咪姐當日𥄫到佢揸新車. Benz靚車, S400新款,車價仲要成 160萬!啱嘅,操得咁辛苦;安仔仲率先話俾媽咪姐聽,演唱會會加場㖭,梗係要買架車賀賀佢!
Sammi精神支持
12月舉行完演唱會嘅 Sammi本可陪老公跑步,但受腳患影響而唔做得劇烈運動住.不過身為人妻嘅佢都有監督老公飲食,自己則 po美食相,實行以另類手法,精神支持安仔.


text:
晚飯之後,我同佢一齊行落尖沙咀站,準備送佢返屋企.
「唔洗喇,你聽日返早,早啲瞓啦.」
佢始終都係咁為人著想,就連食飯都唔捨得我洗咁多,有時仲會比埋我果份,因為佢知我份糧其實唔多,而我又想儲啲錢去進修.佢一直都支持我任何決定,就算因為咁而令佢同我一齊咁耐都冇買過啲咩比佢,記得之前情人節我送左條八百幾嘅手鏈比佢已經好開心,而最後餐飯仲要喺佢比錢.雖然話其實邊個比都唔重要,但邊個男人會想自己連請女朋友食餐好買份禮物比佢嘅能力都冇?
「往中環列車即將到達…」一架列車往月台駛緊過嚟.「我有車啦,我返到去打比你吖.」佢臨上車前主動錫多我一啖,我叫佢小心啲,然後就目送住佢離開.
講返我同佢相識嘅經過其實幾有緣份.我喺尖沙咀某一間賣衫嘅鋪頭做SALES,而佢因為嚟過幾次買野都係我招呼佢,所以都會認得大家.之後一次出街無意又撞到佢,咁啱大家都係一個人搵緊地方食飯,咁我就提議不如一齊食個飯.結果果晚就喺我同佢第一次食飯,交換電話,而且令佢成為我未來女朋友嘅一日.
好多時我地都會約喺尖沙咀拍拖,一黎有時我放工收得夜,二黎尖沙咀算近我地兩個--佢住灣仔嘅嘉薈軒,而我就係一個深水埗公屋仔.雖然同佢出街果陣我地都係十指緊扣,但對我嚟講尖沙咀更似我同佢嘅分隔線,特別係早前有個調查發現香港最有錢係灣仔區,而最窮就係深水埗.始終佢喺竹門,而我只係爛木門,唔好話將來,就算係現在我都唔知可以比到乜野佢.雖然我知道佢一啲都唔介意,但我,仲有佢父母都唔係咁諗.
唯一一次同佢父母食飯係喺美皇宮.當佢地知道我只係住公屋嘅SALES,雖然冇露出唔鍾意嘅表情,但我明顯感覺到佢地嘅失望同擔心.我明嘅,自己嘅心肝寶貝,自細生活無憂,為人父母都希望自己個女日後就算唔係過得更好,起碼唔會更差.果晚餐飯我食緊乜都唔知,埋單四個人食左百八幾,當我想比錢果陣伯母已經拎左張AE卡出黎話賺錢辛苦唔好亂洗,今餐佢比.自始之後我再冇勇氣見佢父母,連送佢返屋企都唔敢.
幾個月之後,我同佢提出分手.我愛佢,但正因為我愛佢所以我選擇放手.我知佢唔介意陪我挨,我知佢唔係拜金女,但我真係唔希望佢拍拖果陣只可以比男朋友帶去食茶餐廳,快餐店--唔係一餐半餐,而係差唔多餐餐係咁.佢一直問我點解,係咪覺得佢父母唔鍾意我,我冇答佢,因為最唔鍾意我嘅,其實係我自己.佢應該有更好嘅生活,佢應該有一個可以帶上屋企食飯一家人開開心心嘅男朋友.我希望我將來可以成為一個咁嘅男人,但我好肯定而家依一刻我冇咁嘅資格.
分手之後我都辭左尖沙咀份工去左佐敦做,因為我終於明白分隔線嘅意義:唔係代表你唔可以越過條線咁簡單,而係你連條線都唔應該掂到.


text:
2017年3月14日星期二
2016年10月14日星期五
多謝!!
Ernest 媽咪今日送咗本食譜俾我,係仙姐嘅《點點我心》.
一向都好鍾意仙姐嘅食譜,尤其係中式點心,做出嚟成品特別合心水,各方面都恰到好處,因為仙姐通常都習慣將個食譜整 N 次咁多,邊做邊調整食材份量,直到自己完全滿意為止先將食譜公諸於世,所以佢嘅食譜一定信得過,而且一定可以成功整到,唔似得有啲食譜咁整幾次都唔成功,根本就係個食譜有問題,又或者係刻意將所謂嘅 "秘方","秘訣","秘技" 收埋,唔係完完整整咁跟大家分享,用咁嘅心態去出食譜,不如唔好出好過啦,我自己就覺得同扼錢都無乜大分別!!
2016年9月14日星期三
海藻糖
早前 Ernest 媽咪送咗包海藻糖俾我,佢話用佢嚟整 muffin,個 texture 會相對鬆軟濕潤,我自己都試過好幾次,發覺效果都真係唔錯,所以都想同大家分享一下呢隻糕餅嘅 moisturizer!!
2016年8月26日星期五
回禮
好耐之前表姐送咗兩樽榛子朱古力醬俾我,我應承佢用個醬整番個西米布甸俾佢做回禮,不過因為早前不在狀態,乜都唔想做,所以一直都無行動.
上個禮拜大表哥見到我因為藥物副作用關係,攪到依家又熱又濕嘅天氣手指都乾到爆拆,所以佢就送咗枝 "隱形手套" 俾我,等我成日濕水做嘢都唔使咁傷!
趁依家狀態唔錯,整個西米布甸一次過做回禮算喇,懶得就懶嘛,哈哈!!
2016年8月18日星期四
多謝素友
2016年7月24日星期日
惠州梅菜
上次素友 Alice 過嚟學做阿茂時,專登送我一包惠州梅菜,惠州嘅梅菜就夠哂出名,真係要多謝呢位朋友嘅心意!
2016年7月11日星期一
心意
前幾日收到 ex 個 whatsapp,話買咗份 XX 禮物俾我,問我幾時得閒喺屋企,佢拎上嚟俾我.咦,我咪已經同身邊所有人講好咗,呢日唔好再對我有任何動作,亦唔好旨意我會對你哋有咩表示,唔通到佢老人癡呆!?
之後我哋傾咗一輪偈,佢離開時同我講,叫我自己多啲聽吓音樂啦!呢一刻我終於明白點解佢今年又突然重提呢一日,仲送禮物俾我,原來係別有用心,希望我可以聽多啲音樂舒緩情緒,早日康復.
2016年7月7日星期四
泰國手信
其實我一直都唔多朋友,因為我一向都好揀擇,好小心,宗旨係寧缺莫濫,重質不重量,好嘅話一個已經好足夠!尤其係當知道自己原來係有病之後,就更加懂得點去選擇人溝通,溝通唔到嘅,避得就避,以免影響自己,要學識自保!
我依家嘅朋友,大部份都係由學生或學生家長關係開始,大家相處耐咗,溝通得到之餘又能夠彼此了解及關心的話,大家就會變為好朋友.之前收到嗰份驚喜加感動嘅禮物,送俾我嘅人就係由學生變成好友;今次送俾我呢份手信嘅人,就係由學生家長變成好朋友,佢每次去旅行都必定會買一份手信送俾我,真係好有我心!而呢位好友本身係一位護士,由我媽咪當年發病,到今時今日自己有事,佢都有俾到我合適意見同幫到我好大忙呢,真心要感激呢位好朋友!!
2016年7月1日星期五
超級驚喜,超級感動!!
2016年2月12日星期五
老表的新年禮物
2015年11月10日星期二
肩頸按摩器
長期性頸膊痛真係好困擾,而且亦確確實實咁體會到以前成日聽到老人家所講嘅 "仲準過天文台",更重要係,頸膊痛亦係其中一個導致到我成日頭痛嘅原因!以前曾經有段時間跟媽咪一齊去做推拿,嗰段時間係成世人覺得最舒服,唔單只少好多頭痛同頸膊痛,成個人都超精神爽利,完全無任何倦意,不過可惜收費極貴,幾百蚊粒鐘,兩個人夾埋做一次就過千喇,所以後來老竇被公司裁員之後,我哋都無再去推拿,因為唔敢亂洗錢,玩唔起!!
老竇都知我長期性頭痛同頸膊痛,所以早前搭個朋友買咗部肩頸按摩器俾我,聽佢講國產貨好似平過韓國貨差唔多一半,超級抵用,但其實講真呀,依家幾多大牌子貨品咪又係 made in China,反而仲要俾好大部份廣告費㖭!!雖然機器始終唔敢人手咁好,但都仲好過無,按摩完之後真係舒服好多,頸膊肌肉都鬆好多.
2015年10月5日星期一
黃薑麵包
2015年9月27日星期日
齋人食齋醬
2015年9月16日星期三
瑞士手信
2015年9月13日星期日
有機蔬菜
上次咪話 Ernest 媽咪送我麵包,醬料同有機蔬菜嘅,今日繼續睇埋啲蔬菜啦!
2015年9月9日星期三
多謝哦!!
2015年3月24日星期二
鹹蛋?鴨蛋?
2014年11月28日星期五
梅州綠豆餅
原來阿馳剛 join 了短程美食團到梅州玩,我問佢邊度係梅州,喺邊度,佢都講唔到俾我聽,真係激鬼死!!
佢喺梅州時食過一樣叫綠豆餅嘅嘢,覺得好好食,於是就搭個導遊叫商店現成即做.新鮮即製嘅綠豆餅係軟身嘅,有啲似老婆餅,要 20 日內食完.佢話如果唔要即製的話,啲餅係硬嘅,仲可以擺到好耐㖭,聽見都得人驚哦!!
2014年9月24日星期三
沖繩手信
Lily 早前去咗沖繩玩,返港之後就打電話俾我約時間學琴,佢一開口就問我有無事,我問佢我會有咩事,佢話見我呢個禮拜咁靜,Facebook 又無動靜喎,咁我就問佢係咪驚我自殺!?佢話以為得我一個人喺屋企暈咗都無人知!
聽到老表嘅關心真係夠哂窩心,仲好過自己家人!!
2014年9月8日星期一
中計!!
暑假尾聲時,Ryan 一家同朋友去泰國旅行,作開學前最後衝刺,Ada 問我係咪鍾意食辣嘢,我已經好醒目咁話:「係呀,不過唔好買嘢俾我喇,真係唔好客氣呀!」佢無再追問落去,轉咗話題講佢班 friend 會過去狂入貨,咁我就話俾個網友個 blog 佢睇,可以參考一下有咩吃喝玩樂好主意,所以就將 blog 友鬼嫁個 blog send 俾佢睇.
訂閱: 文章 (Atom)


text:
機師先生,有些機會還不是屬於你的......讀者投稿
2017/6/16 — 13:14
(文:阿穆)
琴晚有件事喺連登同埋Facebook都幾多人討論:有位(相信係來自國泰嘅)機師喺私人facebook分享自己日前喺八號風球下返工,最終安全返到香港嘅經歷,仲有「兩個可人兒接機」(當事人係咁講)添.當事人出咗post後好快就傳通街,最後有個相信係空姐揸旗嘅facebook page出咗個 post 招呼佢,引來大批花生友恥笑 / 葡萄.
個post鬧佢嘅重點,主要在於喺一片驚濤駭浪之中,其實當事人根本無份做降落.總之功勞係歸於Captain(機長),而唔係呢位小小嘅幼柴SO(Second Officer, 二副機師)……
咁其實即係點呢?
就拎國泰做例子.佢哋有自己嘅見習機師計劃吸納新血,俾唔少有志於做機師嘅人去開始佢哋事業生涯.「被選中嘅細路」會去澳洲阿德萊德嘅飛行學校 “Flight Training Adelaide” 接受55週訓練,當中包括學習理論,駕駛小型飛機等,而學員初接觸嘅都係單引擎,螺旋槳嘅小型飛機.其實到學員畢業之前,佢哋都係揸到雙引擎嘅小型飛機,講緊有160小時嘅飛行時數,同埋有40小時喺飛行模擬器嘅操作時數,實在未可以「揸大機」.
好喇,畢業喇,真係可以返嚟香港做SO.但初返嚟三幾個月都係喺赤鱲角居多,因為仲有一啲ground school同埋simulator training等緊你,基本上要過埋呢個階段先至可以去唔同地方周圍飛.
嚟到呢步其實都唔錯,畢竟SO終於可以「揸大機」(Boeing 777 / Airbus 330 etc.) - 但唔好意思,又係有條件.呢度亦可以對應番個facebook page果位admin講緊嘅嘢:原來架大機要去到巡航高度你先有份揸.點解呢?
因為要由頭到尾揸大機係要拎到ATPL(民營運輸機飛行員執照 / Airline Transport Pilot’s Licence),而香港民航處訂下嘅最低要求係1500小時飛行時數.其實一個初入職嘅國泰SO係擁有CPL(商用飛行員執照 / Commercial Pilot’s Licence),而CPL只要有200小時飛行時數就掂到最低要求.其實啲SO都一早讀好晒書,連ATPL嘅筆試都過咗,但就係飛行時數未過,所以一個SO始終要付出多幾倍嘅時間先可以拎到full ATPL.
不過唔緊要,呢個世界上有樣嘢叫 “rating”,就好似打機過關裝道具,附載特殊技能咁.原來民航處有個rating叫做 “P2X”,即係cruise relief pilot,目的就係俾SO可以喺大機去到巡航高度(如冇記錯要2萬呎以上)嘅時候,喺機長嘅指導下上到駕駛席操作飛機.而初入職SO都係被公司調去飛啲勁遠嘅航點,例如北美等地,公司正正就係利用飛行時間長嘅特點,靈活調配幾位機師嘅作息,令到SO可以做到cruise relief pilot之餘,又放到個別機師去眠一眠,而SO就係喺呢個時候儲鐘儲經驗,令佢哋一步一步達成拎full ATPL嘅目標.
但換句說話講,當架機唔喺巡航高度時,包括起飛同埋準備降落嘅時候,SO係冇辦法揸架機.
睇番當事人分享自己嘅經歷,佢就話自己「第一次經歷打風」,飛機下降嘅時候好多亂流,閃電閃到「有幾秒白晒睇唔到野」,雨水好似「100卡鑽石咁打落黎」,但最後都可以喺每小時35海里側風下「完美Landing」準時抵達.有啲形容或者係誇張咗,但打風時候上到空中,天氣差得咁緊要確實唔奇.好在做得機長都係訓練有素,而且依家航空科技咁發達,就算打風嘅時候要起飛降落都唔是mission impossible.不過都係果句,極大程度上呢個都唔是SO嘅功勞.
我唔想估當事人寫個status嘅動機啦,雖然佢係講到似層層,不過佢由始至終都無講到架機係由佢負責降落(量佢都唔敢),我覺得呢度都需要做番一個小小嘅留情.如果退後幾步再正面啲諗,佢根本冇蝦人唔識嘢,蝦人唔知佢嘅工作性質同範圍,我甚至覺得佢有啲無辜添…… 出個如此內容嘅post,難道就一定要俾你笑?始終一個friends only嘅post最後發到出公海俾人指指點點,相信當事人(同埋兩位「可人兒」)都唔好受… 大家食夠花生,就不如打個和啦好嗎?Super!
利申:一個對航空業有興趣 + 打算考Cadet嘅small potato


text:
[真人真事] 我好似俾男朋友呃左錢::
我借左萬多小小俾男朋友,最近我同佢因為呢件事嗌交,佢無打過電話俾我,令我好疑惑其實佢系唔系呃我.
咁我識左我男朋友超過1年,系ONS識,曖昧左幾個月,上年6月就拍拖.
系自己搵生意離做既,大約系幫保險公司搵客加其他小小marketing既野,做既野都好踩界,
再多我都唔知,次次佢話做野煩佢就會同我講:件事好複雜唔識同你講.
即系例如會講下同舊公司打官司等等濕9麻煩野,但詳情就唔會講.
我上過佢公司,佢自己租左d工廠區寫字樓.
我亦都幫佢扮過interviewee見過保險經紀.
相信睇到呢度各位已經好想媽叉我無腦,哎聽埋先啦
借錢既時候系大約9月,佢話搵人扮見工件事穿左,個客chur住要賠錢,無所不用其極.
果個客正是我幫佢見過工既其中一個,印象中,
果個港大畢業既interviewer,亦即系佢個客,系好幹練既後生事業有成男,
港大畢業,當日對我講左好多大道理(見工講果d呢)
但至於佢個人系咪我男朋友所講都咁陰險,用咁多下流招呢,我真系唔知.
咁佢當時話問左好多人借錢陪,因為當初佢收左一個多過一般醫生月薪既人工去接呢個job.
咁佢問到我,我就借左俾佢,呢個數差唔多系我全部儲蓄.
之後因為佢生意一直都好多阻滯,生意反反復複,所以一直無還俾我.
直到佢覺得唔系好掂啦,今年4月先翻翻office工,做marketing manager
講下我呢邊,咁2015之後,我乾曬塘,間中都有追下佢.
尤其系佢2月果陣話daddy有d事入廠,我又借左我儲既幾千俾佢,
佢話一個禮拜還到,但系一個月我都唔見錢.
佢話佢中銀過左數俾我,但我收!唔!到!
佢話佢去追個銀行經理,但就追到今日都未有.
然後當時3月,我追埋另一條一萬既數,佢話佢系深圳調舊錢過離,系用匯款.
叼,都系今日都收唔到.
中銀勉強我都可以信,當第二舊錢又系收唔到,就好令人懷疑.
我系唔系世界上最不幸既美少女,點解銀行轉唔到錢次次都會發生系我身上
點解既點解既點解既點解既點解既點解既點解既點解既點解既點解既
其實我借錢俾佢無得還系唔緊要既,但佢唔好講到似層層咁啊嘛,
等我仲日日check下中銀,哎.
不過,雖然我懷疑,但我一次都無講過出口,靜系不斷話,你催下啦.
咁最近又為左呢件事嗌交,最後我好harsh咁講左一句:你到底系咪無轉過俾我
佢話:你鬧完我未癡線
我給左電話(佢好憎人給電話)
然後1個禮拜我地都無聯絡過
我借錢俾佢有幾個原因,一半無知一半善良
例如系,
唔會諗到有得借多無得還
我對呢段愛情有憧憬
我會希望幫一個我愛既人
同埋我覺得感情大過錢
不過借左錢之後呢半年,我對愛情同錢既睇法都變左.
Facebook專頁
https://www.facebook.com/hkginfo


text:
我遇到美容鴨,真係好靚仔我地仲開左房...
美容雞就聽得多,我居然遇到美容鴨 小妹我單身三年,
最近有個男仔,上網識嘅,約左我出黎食飯,見到佢真人好靚仔,真係好靚仔! 有D似GD
又高大又白又滑成個OPPA甘 甘我地係尖沙咀一間高級餐廳食野,
果刻我覺得自己好似公主一樣,佢好有風度,又幫我拉椅,搞到我心花怒放!
佢仲教我飲紅酒
之後食完野,佢就話同我去做飛so,,,,然後我就跟左佢上Nxx sxxx lxx(美容店),
之後佢就開始講自己家姐又成日講女人唔keep唔得呀,又話試左好多間美容院呢間最好呀,
又講到自己咁多年黎都一支公上去做呀,又點又點, 一上到去就入左房,然後就話自己係呢度vip,,,
有房坐, 後尾個顧問就入左黎話我d皮膚好乾 又點 又話我本來好靚 又唔理佢 搞到咁 就開左個三千幾蚊既療程比我,
然後又話呢d係最靚 最岩我用,ok咁我咪試下囉,點知同出面幾百蚊個d差唔多,
幫我做個個又問我人工幾多呀?有冇信用卡個d,做完之後又話真係靚左好多架,
做完出黎我以為走得,點知又入左房,問我做成點呀,靚左好多喎,之後就開始sell,,,
我一開始已經話依家無錢,下次先,佢就一直話比住訂金先囉,
我話真係無錢,後尾又話比訂住金我送優惠比你喎, 又死sell,,,,
之後又我話幫我申請aeon分期, 我心諗咪傻啦,又約我過幾日上去比資料佢幫我申請,
幾日後我當然無再上去啦,但係GD亦無再搵我了,仲Block我whatsapp...連張Profile pic都無埋
經過今次教訓大家真係唔好亂咁中伏.
[圖擷取自網路,如有疑問請私訊]
前一頁
後一頁


text:
如果以香港左翼最鍾意嘅John Rawls嚟講,大概違反咗差異原則.差異原則係講緊社會同經濟上嘅唔平等係可以被容許嘅,只要符合機會平等;以及呢種不平等係會對社會上最弱勢嘅一班人有最大好處.
而呢個原則又關乎分配正義,則係點樣分配社會上嘅資源先係公平呢?Rawls認為最公平唔係收入平等,而係要符合差異原則.
如果我地由差異原則去諗,就會發覺呢個原則為政府將一部分稅收去推行社會福利政策去惠及嗰啲可能連稅都無交嘅弱勢者,提供一個唔錯嘅公義基礎.
但係全民退休保障計劃呢?無論係學者方案(提議由強積金到抽取資金)定係其他方案(例如加稅)等,都會有部分資金係由年輕人,一班社會上嘅弱者身上抽取嘅.
大部分年輕人,相對於老人,已經無乜社福政策惠及,面對樓價高企,社會嘅年齡歧視,地產霸權等問題,生活成本對年輕人嚟講係極高.
但係全民退休保障有一部分資金係由呢班弱者嘅個人財產抽出,去幫助另一班弱者.你可能會話老人先係最弱勢嘅一班.但係年輕人唔通又唔弱勢?況且如果係唔使資產審查,有一部分老人係可能有樓有車,係社會上嘅最強勢者.
所以邊個弱啲根本難以量化,但好肯定嘅一點就係,雙方都係社會上嘅弱者.
咁你有何公義基礎,喺一班弱者身上攞佢地嘅資源去幫另一班弱者呢?
喺任何可行性,可持續性呢啲技術問題前,香港一眾喜歡高舉公義旗號嘅左翼朋友必先考慮公義呢個原則性問題.唔可以話為咗達到common good就可以無視公義問題,毛澤東嘅大躍進都係為咗common good架!
呢個並無回應到公義問題,因為到我老咗我都只係攞我下一代嘅個人財產嚟幫助自己,公義問題仍然存在,而下一代嘅年輕人仍然可以係社會上嘅弱者.唔通我地可以搏大霧話,可能下一代嘅年輕人係強者呢?可以負擔到呢?呢個只係擲骰仔睇下方案公唔公義.又,呢一代嘅公義問題仍然未解決.
同時,如果係以「保障未來」作一個招徠(咁樣就變咗唔係以供養老人為目的,係保障自己),其實應該係自願性質,因為全民退保涉及投資,投資涉及風險,無人可以強制他人去承受風險,人應該有自由.
否則就好似一直被人垢病嘅強積金咁,成為惡法.
咁仲衰,全民退保以惡法,一個唔公義嘅制度作部分基礎,融資來源.強積金一直被人話係養基金佬,損害市民利益嘅不公義制度,而全民退保計劃則成為呢個不公義制度嘅利益者,不公義問題更加明顯.而且亦令日後推倒呢個制度更加困難.
全民退保於原則上最大嘅問題就係缺乏公義上嘅說服力同吸引力,令人覺得無義務咁做,更甚者,令人覺得不公義嘅地方.
點解要攞弱者嘅錢去幫助其他弱者?你話係社會參興?咁可唔可以由老人身上攞錢幫助年輕人?我地都會攞埋其他大企業,社會各方嘅錢架!當然唔得啦!因為社會福利政策係要令弱者都可以社經差異到受益,甚至係最受益嘅一班人,而唔係犧生弱者嚟幫助其他弱者.如果唔解決呢個原則性問題就去推行全民退保,只係犧牲一個病人,然後拎佢啲器官嚟幫助其他病人.


text:
何瑋祺牙醫
基本資料
詳細資料
星期二 : 需要預約
星期三 : 需要預約
星期四 : 需要預約
星期五 : 需要預約
星期六 : 休息
星期日 : 休息
公眾假期 : 休息
地圖
網友評論
4 位網友的平均評分.
非會員也可看到留言,不過並非即時的,請注意喔!
剝牙唔痛
醫生好專業唔hard sell
姑娘好nice好helpful,剝左牙都完全唔覺痛,止痛藥都唔使食
不過上面個地址好似舊地址唔啱,新診所搬左去屯門
新地方好大好靚好舒服
斷錯症!
照埋X光都唔知我有牙髓炎,仲幫我補牙,搞到我每二日急性牙髓炎,入急症,痛到瞓唔到,痛到喊!
浪費了700元,最終要去第二間診所杜牙根....
解釋清楚,有耐性
朋友介紹,同屋企老人家整假牙,都解釋得清楚,算見過咁多牙醫幾有耐性
唔知假牙做得好唔好,醫生話開頭可能未習慣,老人家話開頭有d唔舒服,之後陪佢返去覆一兩次診,跟住就好似冇投訴.
我自己就幫趁洗牙,ok唔痛,冇咩特別
唔錯嘅牙醫
屋企人睇開,自己未睇過,係屋企附近,之前隻大牙超級牙痛
佢平時好似好多人睇,好難約,好彩話比姑娘聽牙痛到死,佢比我打尖見醫生
最後要杜牙根,我勁怕痛,何醫生都好細心解釋
打完止痛針即刻唔痛,做緊個陣都冇痛
之後返去做多幾次做埋牙套,呢家做完都冇咩問題,幾好
再問返有試過杜牙根朋友,價錢都差唔多
大致上都幾好,不過係難約少少


text:
2016年12月26日星期一
2016 阿茂聚會
噚日又係同 "兩老" 嘅阿茂聚會,上一次聚會已經係一年多前,大家都各有各忙,好難就到時間呢!
今次多得 Winnie 帶部 V 仔過嚟整窩夫,老表就整咗 ciabatta.因為知道有好多甜嘢食,所以我就一直喺廚房努力咁準備 gado gado.
除此之外,仲要多謝表姐為我哋整咗雜菜薯仔沙律,又要多謝老友送俾我哋嘅雜錦曲奇同 panettone.
2016年12月14日星期三
充滿色彩
2016年12月6日星期二
整定泡菜過冬
2016年12月5日星期一
純素香蕉蛋糕 Vegan Banana Cake
一直都有不斷去試唔同嘅無蛋食譜去整蛋糕及 muffin,因為希望食齋日都可以有 "蛋" 糕食嘛!但始終都係覺得口感比較黏口,唔係我杯茶.今日終於整到一個口感相對清爽嘅無蛋蛋糕,我估最重要就係當中嘅橙汁.
呢個香蕉蛋糕其實早兩個禮拜都已經整過,但因為當時手上無橙,於是就隨手用豆漿代替,效果當然唔理想啦,入口真係好黏,黏到連老表都話唔好食.
咁啱今個禮拜有香蕉又有橙喺手,唔死心嘅我又再專登買件豆腐整多一次,果然今次好得多,酸性食材對於泡打粉嘅作用原來係咁重要!!
2016年12月1日星期四
士多啤梨果醬
2016年11月27日星期日
冷泡咖啡 Cold Brew Coffee
另一樣近排都興起嘅就係冷泡咖啡,顧名思義,就係用凍水沖咖啡.初時都唔係好信凍水都可以沖到咖啡,原來係起碼要泡足 12 個鐘,將咖啡粉裡面嘅物質慢慢浸泡出嚟,好處係唔會因為水溫,咖啡粉粗幼度,甚至係沖泡咖啡手法而影響味道,所以泡好後嘅咖啡味道會比較醇,比較少酸味同苦味.
由於咖啡粉經長時間浸泡,咖啡因濃度都會相對高好多,所以冷泡咖啡唔可以長期飲用,間中一杯好喇!
2016年11月26日星期六
椰菜花飯
近排好流行椰菜花飯,無論係飲食網頁,電視節目,以至係營養餐單都有提及,因為相比起米飯,碳水化合物少好多,食咗都無咁易增磅,而且簡單易煮,無技巧可言.
早前買咗個巨型椰菜花,一半用嚟煮餸,另一半就試整咗椰菜花飯.
2016年11月6日星期日
執平貨!
依家用緊隻平底鑊個易潔塗層開始唔多掂,連煎 pancake 都有啲黐,所以一早已向素友打聽一下行情,睇吓佢有咩好介紹.素友因為知我要買鑊,所以有次佢行百貨公司時,見到平底鑊大特價即刻通知我兼影埋相俾我睇㖭,真係要多謝素友咁有我心呢!
隻鑊唔單只平,而且仲係我依家用開嘅牌子,更重要嘅係同我一向用開個 size 一樣,咁我就可以繼續用番個舊玻璃蓋,唔使嘥錢再買喇!
2016年10月31日星期一
蜂蜜抹茶曲奇 Honey Matcha Cookie
剛喺圖書館借咗本健康烘焙食譜,唔用蛋,奶類製品及精製糖,裡面有個黃豆粉唧花曲奇,無論材料同做法都相當簡單,可以好快手就整到,今日即管一試.食譜原本係用黃豆粉同楓糖漿,因為手上都無呢兩樣食材,所以我就改用咗蜂蜜同抹茶粉.
其實 N 年前都已經試過幾次整唧花曲奇,但次次都唔成功,今次反而一擊即中,所以即使個唧花整得唔太靚,但都已經好滿意喇!!估唔到唔用牛油同蛋整成嘅曲奇都一樣咁鬆脆,唔會又硬又實.
罌粟籽 bagel
自從買咗麵包機之後,真係好少自己親手整麵包,一來無太多時間容許我慢慢等發酵同焗,二來就係一個字,懶!!臨瞓前倒哂啲材料落部機度,預校好時間,第二朝起身就已經整好,雖然我其實唔多鍾意麵包機整嘅麵包,因為實在太軟熟,唔係我杯茶,但總好過要自己整或出街買 "化學" 包食囉!
早幾日終於的起心肝整番一次 handmade bread,皆因目標人物唔係自己,係 Ernest 婆婆,佢好鍾意食 bagel 㗎!只要係為身邊入而做的話,動力就會大好多,如果只係整俾自己食的話,真係懶得就懶囉!!
訂閱: 文章 (Atom)


text:
帶埋爸媽去旅行!跟長輩旅的二三事 文字 精選 推薦
暑假就到啦,有無打算同呀爸呀媽一齊去旅行呢?仲諗緊揀跟團,自由行定買套票?點都好,其實同長輩去旅行有好多好緊要嘅details㗎.如果你打算將「旅行」當做母親節禮物,咁你就一定要記住睇KKday長輩出遊攻略懶人包啦 .應該帶長輩去邊到玩?
同長輩去旅行,其實同自己一個做backpacker好唔同,一啲好潮好特別嘅行程就唔一定係首選啦.相反,對長輩嚟講,可以同人分享,往往係更加重要㗎.
不過呢,每個人去旅行嘅喜好習慣都唔一樣,所以係帶佢地一齊去旅行之前,你一定要了解佢地鍾意啲咩唔鍾意啲咩.媽咪鍾意浸溫泉定去shopping?鍾意熱帶風情定係歐陸情懷?如果你真係乜都唔知嘅話,建議你先揀一啲熱門嘅旅遊地點,可以等長輩係佢哋嘅朋友面前曬命都係一個去旅行加分嘅條件.
跟團好定自由行好?
係揀跟團定自由行之前,你要確定自己對目的地係咪熟悉.自己一個去旅行,都仲可以任性咁話走就走,就算盪失路,都可以當成另類體驗.
不過同長輩去旅行就完全係另一回事啦!你有無試過係旅途中,忍唔住要呻:「可唔可以唔好再問啦?!我點知呀!我又唔係Google !」其實咁係因為你對自己嘅角色定位,同呀爸呀媽對你嘅期望唔一樣.
同長輩去旅行,你一定要記住:如果揀自由行,你就係呀爸呀媽嘅私家導遊.自問對目的地唔係好熟,又無乜時間做功課,咁都係跟團穩陣啲啦.
旅行途中要注意啲咩?
1)要詳細講解行程
同長輩去旅行,最常遇到嘅困擾,就係佢地會成日問問題.「呢到邊到嚟㗎?」「呢個好出名㗎?」「仲要行幾耐呀?」「點解會咁貴嘅?」,唔講仲以為你同吳若希去旅行呀!不過呢,好多時,佢地都唔係想專登麻煩你又者要呻,而係因為佢地真係唔知道當時嘅情形係點.
如果你想避免呢個情況發生,咁最好就係出發之前同長輩講解下行程大致上係點,等佢地有基本嘅了解.而每一日出門前,都要再提多佢地一次,一方面可以避免佢地問完又問,另一方面,萬一走失咗又或者係遇上突發事件,都仲有辦法搵番大家.唔想自己講解太多,可以參加一日遊,導遊會詳細咁介紹景點,大家有咩問題都可以問佢架!
2)一定要有backup plan
對佢地嚟講,肚餓就要食飯,眼瞓就返去瞓,想玩就要去玩,咁難得先有機會出嚟旅行,如果要你媽咪企係街邊發吽哣,佢可能寧願返屋企瞓覺好過.所以,一定要準備好backup plan,等佢哋係旅途中永遠都有野做.
3)唔好一次過行太遠
圖片來源
呢個係最緊要但亦都係成日比人忽略嘅一點,你可能會好興奮咁一直行,但係就無諗過自己同長輩嘅體力係有一段差距㗎.係餐途中,都唔可以忽略長輩平常嘅作息時間,例如係媽咪平時幾回起身?幾點瞓覺?如果同行嘅長輩係有瞓晏覺嘅習慣,咁安排行程嘅時候就記得唔好將一啲好需要體力嘅行程排係下晝啦.
當然,唔單止係行路,搭車搭船搭飛機都一樣嘅.長輩們呢就唔大適合長時間坐或者企,所以景點與景點之間搭車嘅距離就唔適易太長,如果佢地會暈車浪,咁就一定要先準備好暈浪丸啦.
4)要有廁所係左近
圖片來源
年紀越大,去廁所嘅頻率同需求都會越高,成日要忍住忍住,去旅行又點會去得盡興呢?所以每去一個景點,都一定要俾長輩知道廁所係邊,記得要係抵達後同出發前等佢地去廁所.
5)價錢就唔洗咁誠實
圖片來源
「嘩,乜呢個咁貴嘅!」「唔好晒咁多錢買呢樣野啦!」
雖然呀爸呀媽都想食好住好,不過佢地都擔心你個荷包會乾硬化.所以記得要係適當嘅時候講啲「善意嘅大話」,食飽就快快手埋唨張單佢,如果見到佢哋1516,諗緊食唔食好,買唔買好,你就大方啲幫佢地話事啦!
6)唔好成日轉酒店
圖片來源
如果一個人去旅行,你可能會揀啲平價旅館,有瓦遮頭,有得沖涼瞓覺就ok .但係同長輩去旅行,就記得要搵一啲係車站附近嘅酒店啦!因為對佢地嚟講,拖住個喼周圍走係好辛苦㗎.另外,可以嘅話,係同一個地方最少留兩晚,因為不停咁check in check out係會令到長輩們感覺好攰㗎.
7)影相好緊要
圖片來源
同媽咪去旅行,就好似同女朋友去一樣,影相係好重要㗎!如果你係一個人去旅行的話,可能會慣咗影低沿途嘅風景,有feel有mood就影.
但係同長輩去旅行就唔係咁講啦,你要一路幫佢地影呀影影呀影,幫佢地影完仲要同佢哋一齊影,影完記得要美圖秀秀埋,仲要擺上Facebook打卡同呃like!等媽咪嘅朋友知道你帶埋佢去旅行覺係重點!所以除咗影風景相之外,記得要俾媽咪入鏡,因為佢哋先係旅行嘅主角呀!
睇完KKday長輩出遊攻略懶人包,都仲未知道帶媽咪去邊旅行好?
>>>讓媽媽當一次貴婦,來體驗五星級的按摩吧!
>>>(媽媽的享受)美顏養生的烏來泡湯
▲認識KKday▲
想挑選心水行程又怕浪費時間比較?KKday 作為亞洲最大旅遊體驗平台,網絡橫跨全球 54 個國家,174 個城市,為您搜羅超過 6,000 種特色行程體驗.只需安坐家中,就能訂購世界各地具品質保證,價格實惠的旅遊產品,助你輕鬆自主行程,創造獨一無二的旅遊體驗.
▲前往 KKday 網站,訂購心水行程!
▲訂閱 KKday電子報,獲取更多旅遊優惠!
關注KKday社交平台動向:
▲Facebook ▲Instagram ▲YouTube ▲旅友討論區


text:
秋冬時份,當然要煲多啲滋潤嘅湯水,養陰潤肺更為重要,因為肺部就對應五色食物中的白色,所以秋冬就要多食白色食物,飲多啲白色食材嘅湯就當然可以滋潤肺部,同時又可以預防及舒緩乾燥,所以就嚟應應節氣,煲番個鵪鶉雪耳百合蓮子湯啦
今次我都係第一次煲鵪鶉,成日都聽媽媽級講鵪鶉係好啱小朋友同老人家飲用,因為鵪鶉有”動物人參”之稱,鵪鶉肉是典型的高蛋白,低脂肪,低膽固醇食物,可以補益五臟及補中益氣,而且仲不寒不燥. 想煲好耐,不過依家都真係好少地方有鵪鶉買,不過係我唔打唔撞下係某大有機食品公司見到,仲做緊大特價,一包兩隻都只係$58,所以就即刻買嚟試下啦!
鵪鶉2隻,雪耳1朵,無花果4粒,百合及蓮子各1兩及瘦肉約$20
係處理蓮子時就要小心,因為有部分蓮子入面嘅蓮芯會未清除,如果加埋依啲蓮芯一齊煲湯,就會令到湯帶有少少苦味,所以一定要清走晒呀
鵪鶉及瘦肉洗淨汆水備用;雪耳浸洗去蒂切細舊;其他藥材浸10分鐘沖淨
煲內放約3L水,水滾後放入所有材料
待再次滾起時,用大火加蓋煲約30分鐘
再轉慢火加蓋煲2小時,煲鵪鶉湯係比瘦肉多啲時間,因為煲耐啲先可以餚濃味啲呀~
最後加入少少鹽調味,就可以飲啦~
第一次飲鵪鶉湯,又真係估唔到係咁清甜,而且仲一啲都唔油膩,我家兩位老細都大讚依個新嘗試唔錯,叫我下次可以再ENCORE添!
溫馨提示:
- 由於材料都涉及藥材成分,所以係好因應個人體質,大家記得煲之前了解下自己,或者問下相熟中醫/藥材店職員,呢個湯料啱唔啱自己呀!
- 雖然雪耳係好味又有益,不過都要再提多大家煲過嘅雪耳一定要即日食/飲晒,如果隔夜,經過一夜嘅浸透,佢就會放出一啲有害物,到時就有益變有害啦!


text:
恒生商學書院曾經是香港的尖子搖籃,「辛辛」學子夢寐以求既學校,入到去彷彿只係坐響入面就有A.上年隨著A-Level既完結正式成為歷史,A常在的崔康常校長亦即將離任恒生管理學院校長一職,另謀高就.
時代過去,隨著高考而來淚印與歡笑都隨之被沖擦掉.然而當年五六百個A既背後,究竟點樣讀先可以有呢個現代神話既出現?神話的光芒下,它既影子又有多長呢?今日恒商畢業生思兼(2010)與婷欣(2012)與大家分享這段秘辛.
一,開始你點解入恒商既?同埋幾分入恒商?
思兼:當初舊校長應承左我班既英文老師唔會轉,結果新校長調走左佢,諗住自己23分又唔係無本錢走,半意氣用事咁就走左.故打算去恒商博一搏,一開頭唔收的,但最後因為當年收生策略既問題,可能收唔齊360人,所以打電話叫我返去,最後我23分都收左,記得有人講過我當年平均分係25分.
婷欣:我27分入黎既,其實入黎有兩個原因,一開始以為自己中意商科,當初仲以為自己對BBA有興趣,最後了解多左,覺得自己唔想做一個金錢奴,結果做左個浸大傳理人.不過,主要原因其實係同舊校關係唔好,唔想留低係舊校,詳細就唔講啦,哈哈.
二,咁你覺得呢間學校既同學點樣?
婷欣:個貧富差距真係幾大,有人有錢到住幾億豪宅,有人窮到無錢補習.至於nice唔nice就一半半啦,正正常常既一定有,好mean既都唔少,例如見過人唔肯借試卷比人印,亦都聽師兄講過宿舍發生有人將其他人既筆記,掉落廁所門口個垃圾筒,部分同學同人鬥爭既心係強到不得了.
思兼:同學總體來講都算nice同埋真心,但係你一定要唔好咁介意個物質差距,班同學的確有唔少人係比普遍人富裕有福.都會有同學對呢樣野有心病,但係無得避,好多都係有錢仔女,最少都中產啦係唔係?我都遇過好mean既人,例如話有人笑你著衫唔好睇,私底下同阿sir講話唔想同你坐,呢D細眉細眼既位好似微不足道,但係對於本身已經唔係太有自信既人黎講可以係好hurt既一件事.
三,係唔係個個人都係一心想入商科?
婷欣:呢班同學入面,有人係由一開始就好明確知自己想揀乜野科,亦聽過唔少人到最係仍然唔知自己想讀乜,結果就是但囉,讀住商科先.有一部分係出於屋企壓力,唔揀得自己真正有興趣既野.亦都有人爆冷,無啦啦多左幾條A出黎,但自己本身最有興趣果科比較頹,然後就開始比身邊d人說服喇,黎黎去去都係果句,唔揀神科浪費左喎!但係,成績好同讀神科,點解要畫上等號?
思兼:Opportunity Cost,係每個恒商人都一定知道既concept,更容易比呢個concept所困.讀完三大BBA好多時都有MT(Management Trainee)見,咁起碼將來唔會太灰機既.
婷欣:我識得有人成日話想上巴士(Global Business,環球商業,全香港收分最高的科目),想入ibank (投資銀行)我問佢,你話想做ibank,其實你知唔知係做乜咖?佢答我,唔知喎,我淨係知可以賺到好多錢.果D幾條A揀BA, Sosci既人,就變成恒商既傳奇,因為好多人覺得佢地係反其「道」而行.(參考:http://www.hssc.edu.hk/scg/jupasPast.php?year=2011)
四,話時話,聽講你地無乜大志,讀得好hea咖喎,係咪呢哈哈?
婷欣:我無心機讀,係因為間學校太自由,我又唔似得身邊d同學咁有鬥心,於是好唔自律,你知啦,恒商走堂話都無咁易,請假自己打電話返去就搞掂,早退拍下卡就鬆人,我班試過三十幾人走到淨返十個人都無.不過,自由其實都係呢間學校成功既地方,對於叻既學生黎講,其實自己都搞得掂,好多人覺得你困佢係課室,係浪費緊佢時間.而且,頭果年我甩得太勁,之後就好難追啦,好彩最後考得都可以.我自己懶,我認係我抵死既,不過有部分同學好專心好勤力,但可能欠左少少慧根,跟唔上進度,個老師幫唔幫你都係睇佢好唔好人,但學校對呢類學生根本support唔多.
思兼:學校真係唔會照顧個別差異係真既,我Maths & Stat 考試卷得27分,拉埋平時分都唔合格.恒商卷又難,去到考試我根本完全唔知自己做緊乜,但佢係完全唔會stop,繼續去.結果我中七就無辦法之下唔可以唔drop.我有去補底班,但係我都唔係覺得自己pick up返到好多就收皮.
五,你覺得間學校點解可以拎到咁多A?
婷欣:恒商筆記,出面D人吹到天上有地下無幾百蚊都照買,其實我唔覺得有咩咁好,實際上恒商學生都係溫返補習社筆記.老老實實,其實連老師質素都好參差,唔係個個都好.
思兼:無錯,我從來唔覺得econ份notes有咩用處,講起班老師,我從來唔明教我中六econ個啊sir講咩,曾經問佢點解A岩,佢答:「因為B,C,D都錯囉!」學校咁多狀元,其實都係good input good output:自動波溫書,好多人真係睇曬張五常果幾本經濟解釋,我更加有朋友將會計既Past Paper做左成20次,基本上除非他出cheat既姐,如果唔係倒背個方法出來都分分鐘無問題.有好老師當然事半功倍,但亦唔見得冇好老師佢地會差得去邊.
婷欣:恒商係一個反映到進步主義同精英主義既地方,同學仔成日講笑話我地既校訓係「康常在,A常在」.學校本身好強調奪A同成功畫上等號,週會既時,校長成日都有新既「傳奇」同我地分享,但內容總離不開,某某人好刻苦,晚晚食杯麵,加埋校長同學校鼓勵,最後拎左幾多條A做左狀元,但佢從來無同我地講過,有無人一條A都無,畢業後仍然好成功.
思兼:我入hall聽崔康常講野既時候,最鍾意既消閒活動就係數下校長講左幾多個A字,佢最鍾意講既詞語就係「增值」,由幾多個A變成幾多個A,記得有一次他開一次週會講左17次A字(哈哈).其實越黎越多人慕名而來,收生質素越黎越高,咁好難唔多左A咖喎.
六,你覺唔覺得入面既讀書氣氛濃厚得有點誇張?
思兼:當年我住宿舍,有人夜到兩三點訓,有人早到七點起身,無論幾點都會有人溫緊書.圖書館溫書係要一早霸定靚位,D人多到不得了.宿舍自修室基本上係長期奮戰既狀態,好多已經變左專屬位,長期有人擺野,甚至連乾糧都攞埋上來,十足十去行軍打仗咁.當年同班朋友在裡面日夜苦戰考Mock,係得食飯時間叫做輕鬆少少.當咁多人咁熾熱既溫習氣氛既時候,其實你唔溫係會有罪咎感.好多人唔知講笑定講真咁話:葡萄適,咖啡,綠茶都就快飲到無用,唔知係擾敵定係咩啦,但係咁既環境的確係逼到你溫書.
婷欣:我考mock果陣,試過唔止一次有人考考下暈低左,真係好搏命.同埋恒商有自己既獎學金啊嘛,狀元保送去外國讀書喎,有邊個無幻想過自己係幸運兒?不過班學生咁搏命,其實都係因為好多人都有好明確既目標,成日都係班上面聽到同學講想考幾多個A.而且身邊個個同學都溫緊書既時候,自己就會唔敢玩,乖乖地溫埋一份,將所有讀書既精英聚埋一齊,自不然讀書氣氛就會好好,但壓力亦會隨之而黎.
七,讀左兩年,你係學校入面記憶最深係邊件事?
婷欣:恒商每年有一個傳統,成績3A既同學係落hall拎成績表,成績比較弱雞既同學就要留返係課室派.班主任入到黎,會開始讀一個3A以上既名單,讀左名就可以落hall,個感覺就好似宣佈生死咁.當然我係無份落去既,所以見證住課室「被判決」既畫面,完全係一片愁雲慘霧,淨低係課室既人,好多都係度狂喊,無乜人講野,靜到乜咁,諗返都覺得好殘忍.
思兼:我當然都係留響班房既敗者組,但其實呢個所謂敗者組連2A都有,比著大部分中學已經係家山有福,拜得神落.呢個政策完全係用黎build up恒商既image,亦都表現到恒商係個點既地方,對於恒商呢個brand,你無A唔該你自己收皮.其實每年都有成百幾人無A,但無A既人係唔會有人理,標籤左無A係失敗者.有D老師係課室派完成績,望住班係度喊既同學寒暄兩句就走落Hall,呢個時候仍然留低既老師,你就知道係真正既好老師.我同我個朋友一個A都無,連大學都唔知入唔入到,彷彿變左兩隻互相舔傷口既幼畜,互相安慰.
婷欣:我覺得呢間學校係香港教育上講求成績同進步既一個極端位,點解恒商等同成功呢個brand image出到黎,被塑造成一眾尖子趨之若驚既學府,都要個社會本來就認同成績同成功之間既關係.我唔明白點解公開考試會成為一個年青人成功與否既criteria,社會上一班讀書唔成既人被人標籤做失敗者,其實講到尾只係班尖子係個教育制度入面爬左人地頭,但咁樣唔等同成功.
思兼:無錯,係恒商,A同non-A既差距係好大,只要你無左條A,唔人會理你係BCDE定咩,A or nothing.我自己覺得,恒商好強調狀元,爭榮耀既心態.傳媒幫手鼓吹,其實都係因為銷量依附係最多人相信既意識形態,狀元既奇觀,A工廠既傳奇,夠曬多人圍觀,邊個話現代無狀元?呢度咪有囉!然後個重點係,我地而家既社會原來仲係好似以前咁,唔係強調話因材施教,各展所長,而係狀元,榜眼,探花,呢種老舊到死既思維.香港既教育,即使到而家呢一刻,都唔知咩叫人本位既教育,堅持社會本位,就自然會循商業社會既玩法走.
婷欣:啊,講開我記得有人傳過校長話如果唔係有佢,恒管班學生邊有書讀.唔知係唔係真啦.不過而家崔康常都走了,講咩其實都已成過去.
八,恒商有咩神秘傳說?
婷欣:好搞笑咖喎,D傳說都係同A有關,例如D同學成日爭住同校長握手,佢地話握一次手就會有一個A(笑).
思兼:恒商既所有傳說都同崔康常有關(笑),例如成日傳聞校長朝朝都會起身游早水,由於他實在係太早,聽聞係五六點,無人知道係真定假.但果個泳池係私家泳池咁制啦 XD.
九,咁你覺得自己係呢間學校學左乜野?
思兼:(笑)受過傷,先知道要堅強,受委屈,先會學懂原諒.我學識左無論面對邊個生活水平既人都不卑不亢既能力,逆境情商,制度既恐怖.還記得常與朋友打趣說:我哋入唔到三大,係恒商既黑歷史;咁當然只係自我解嘲,其實已經唔介意,亦介意唔來.
婷欣:我覺得入黎恒商,一係你要對自己成績好有信心,一係你要EQ好高,唔係既話你會痴線.(可惜勸告無效,因為間學校已經執左,哈哈)我識得有個師兄,係恒商因為壓力太大而患左情緒病,最後高考撻Q.
無論怎樣說,當日風光的學生隨著入大學而被慢慢磨平菱角.那一日全港的頭版究竟帶來了甚麽,不是當事人的我們不會清楚知道.恒商是香港社會的寫照,暗啞底的分層分級,你不說我不說但心照不宣.也許曾經在舊校天真的模樣也要因為成熟這個理由藏起一點點.
食得鹹魚抵得渴,朋友在這幾天都在說.還記得有在恒商讀了一個月就退學的同學,而家連影都找不到;也許我們在分享不是屬於我們的光輝的時候,隨之而來的就是這種不為人知,被猛食花生的唏噓與淒酸.
還記得進恒商的第一個月,那很不習慣的第一個月,思兼某夜在宿舍起床,外面寥暗的燈光,那時候究竟我放空自己在想甚麽?是想逃離嗎?看著舊同學的合照,婷欣也曾經後悔過來了這所學校,也許我們都在午夜夢迴發覺自己原來不適合這樣的地方,但那時候已經過去半年,想退也不能退了,幸好在恒商認識了現在的男朋友,可能是冥冥中自有注定.
恒商這故事雖然畫上句號,但「辛辛」學子的大學之路還未完.青春熱血考大學,但願你升讀大學的時候,血仍未冷,還會想讀書,而不是荒廢三四年只為那張文憑.
原文連結


text:
2009年8月5日 星期三
變蕉
噢!個風慢慢的來,欲匆匆地離去
天氣無咁熱,但我又希望過幾日好天
方便去街
落雨又唔太方便呢
仍記得早前既豆沙煎餅嗎?大少爺好鍾意
個豆沙未係最好
又剩低一大半
其實個豆沙食譜係完全唔用油
有豆殼同無豆殼比我揀,我揀有豆殼版本,因為易做
出來效果又比較乾
結果.................
我諗到加隻香蕉落去,做成香蕉豆沙餡
將所有不足之處都改善
加香蕉個豆沙滑左
原本唔太甜又變得剛剛好
連煎法都有點改變
用焗煎方法,個皮又煙un過之前
一切都好得多
焗煎係煎一陣,用噴水壺噴水,蓋上鑊蓋焗一陣
重複幾次就可以呢
連原本對呢個無興趣既我,都試一個呢!想影餅裡面,但影極都唔好
食譜改編:bon bon kitchen
糯米粉 150g
澄麵 30g
糖 50g
水 150ml
油 1湯匙
1將糯米粉+澄麵過篩
2水同糖煮滾,糖溶晒後撞入麵粉中,再加一湯匙油攪勻
3灑糯米粉於檯上,搓成長條圓形
4每次都取出一小糰份量,搓圓按扁入餡料,把收口揉合,做成餅狀
5最後用中慢火煎
*如果覺得黏手,要用糯米粉做手粉,一定要用糯米粉
*煎時要煎得夠透,可以中段時灑小許水再蓋上鑊蓋焗一陣
*未煎既餅熱毛巾蓋上,否則容易變硬
紅豆餡今次我做有豆穀,我覺得未係最好味
遲d我試埋無豆殼版本,先再出食譜!
2009年8月4日 星期二
強攻喜好
噢!到底個風會唔會打得成呢?
就算打唔成都起碼無咁熱
但又希望禮拜尾天氣會好少少,因為要去幾日街啊
呢幾日狂跳funky dance
就係為禮拜尾幾日去街無時間跳呢
講開去街,我每逢夜晚先約人食飯,行街
煮少咗晚餐
但為補償大少爺既損失,我會強攻佢喜好
好多時唔煮飯,最常去既食店係正斗
因為我近年愛上食粥
正斗二人餐會有碟炒粉麵,大少爺特別鍾意食肉絲炒麵
我已經想整好耐既呢!整咗喇!哼~~~~
麵係煎既,其實我有諗過用焗爐焗
個麵要先浸一浸水,索乾先煎,否則會太乾呢
下次試下先!
2009年8月2日 星期日
孖風@泉章居
琴日約表弟先生同忌廉bun表妹食晚飯
忌廉bun表妹同我講想食香蕉味既蛋糕
我本身想整個香蕉牛油蛋糕比佢,但諗諗下佢兩個鍾意戚風既質感
就整香蕉戚風!
第一個因為份量無加加減減,果蓉令個蛋糕好濕,甩模時爛埋
即時再焗多個,好彩今次成功,我有個香蕉味蛋糕送比佢兩個
表弟成日叫我整戚風,因為七,八,九月都無紅假啊
約去泉章居
哈!其實今次係我地三個第一次一齊出街晚飯
同表妹行街食嘢就好多次,同表弟先生出去食都有
但三個一齊,仲要叫中菜,個感覺好新鮮
我記憶仲停留晌我地三個參加外公壽宴,去鳳城一齊玩
之後就係我結婚,但都有家長一齊呢
椒鹽鮮魷
鹽焗雞
芝士斑塊
蟹肉西蘭花
之後....表妹話想食甜品,走去後面街間糖百府食棉棉冰
忌廉bun表妹要綠茶味,好濃啊!比TST糖仁街濃郁啊
我同表弟先生要咖啡味,哈~加埋係孖啡
多謝你兩個請我食飯同甜品
記得來緊既自家泰菜啊
表弟先生,琴日一整兩個戚風
表姐盡咗力喇
2009年7月31日 星期五
小蘋果
今晚約Fiona行街,食飯
佢問我可唔可以整蘋果酥佢食
哈~蘋果酥咁易整當然無問題,整半打比佢
Fiona好鍾意食麥當當蘋果pie
其實我都係
麥當當我只會食蘋果pie,其他都唔食
有d人最怕係食蘋果pie
每個人喜好都唔同,自己鍾意點就點,駛乜理人咁多啫
其實蘋果餡好易整
將蘋果切粒,用牛油或橄欖油炒香,加玉桂粉同2茶匙砂糖炒一陣就ok呢
2009年7月28日 星期二
慶合合
成幾個月無炸過嘢,只有一種味道會令我開油鑊
就係…咕嚕
無錯!又係佢
跟本就係癮
呀sir.....我咕嚕癮起呀
但今次係魚!咕嚕魚
雖然我已經差唔多90%唔食豬肉,但係咕嚕魚好似代替唔到咕嚕肉
今次個汁我加辣椒絲,切辣椒絲後我洗完手準備切另一樣材料
點知..........晌我唔為意一刻
手指掂到塊臉,然後塊臉成晚乾柴烈火慶合合足一晚
洗完臉都係熱辣辣.....Ya Ya
噢!
2009年7月27日 星期一
推推推
出呢篇時,我應該晌街
至少去番 jill stuart 買 bath collection
是日放假
乜都無做過,只係等鐘點姐姐上屋企
其餘時間晌度.....瞑想......又名....發呆
琴日大少爺晌便利店買雪條返屋企,令我好開心既雪條
係馬來西亞製造既榴槤雪條啊!好濃榴槤味,食完好開心既味道啊
仲要係$4一支咋咋咋咋咋咋,送個得戚的哼~~~比大少爺先~
試下啦啦啦啦啦啦啦啦啦啦啦啦
大少爺試既芋頭,都好香芋頭味呢
唔記得
今日朝早舊地重遊...好開心
然後出CWB
之前晌jill stuart買 bath & body collection比CC做生日禮物時
都已經比佢既香味打動
打算落去買set比自己
點知我落到CWB熱到乜都唔記得
到返到屋企沖涼時先記得,跟住就沮喪足一日
下畫就清理下個雪櫃,好想整個甜品比自己
跟住就做一個焦糖蘋果酥比自己同大少爺share
後面呢杯係提子果茶,晌日本旅行時買
但又唔記得點解會買?買來做乜?
發現自己越來越無記性啊!
2009年7月23日 星期四
試下先
就快又開始忙,所以晌我仲得閒既日子就試多d唔同既嘢
下半年又再忙過
今年得2個月係得閒
又係718
718 gathering Amy個弟婦整口水雞
試完我又好想試
之後不斷搵食譜,最後晌網上搵到江獻珠女士既口水雞食譜
二話不說就照跟
出來效果都好好啊
而且佢有加芝麻醬,多一分芝麻香呢
好期待大少爺放工啊
咁早整定係希望隻雞同個醬汁有多些交流
隻雞最重要浸冰水啊!
第一次斬雞,仲要去埋骨呢!雞翼同雞脾我無去骨
焗花生,唔駛用咁多油去炸
個醬汁最好隔一隔花椒呢
食譜:
浸雞料:
花椒 2湯匙
紹酒 2湯匙
薑 3片
鹽 1湯匙
蔥 2條
雞洗淨;煲滾約1,000克水(以蓋過雞面為準)
水煲落薑蔥,花椒包,酒及鹽,水再滾落雞,雞胸向下
水再煮滾後轉細火,蓋蓋焗煮約15分鐘至雞熟.
大盤內加入冰水及冰塊,移雞至盤內,擱至冰溶及雞身變冷.
辣汁料:
油 2湯匙
花椒 1湯匙
紅尖椒 3隻 (去核切片)
蒜頭 4粒 (剁茸)
頭抽 3湯匙
芝麻醬 1湯匙
辣椒紅油 3湯匙
糖 1湯匙
白醋 2湯匙
麻油 2茶匙
鹽 1茶匙
冷開水 1/4杯
辣汁做法:
鑊置中火上,落花椒炒至香氣散發
油2湯匙,加入紅尖椒及蒜茸略爆移至大碗內
按次序下頭抽,芝麻醬,辣椒紅油,糖,白醋,麻油,鹽及冷開水拌勻
將醬汁淋上已斬件及去骨雞件上,灑上蔥粒,花生,芝麻
今日工作仲未完架!我仲煲緊冬瓜水,今日大暑啊!
我唔理!聽日乜都唔整去行街~~
2009年7月22日 星期三
易借
話說 718 gahering食到一個好好味既雞翼,係 笨B媽媽整既串燒
有煙肉京蔥卷,同京蔥雞翼
我覺得個配搭好好味
就嘗試整比大少爺試
我就用照燒汁京蔥雞翼
做法易過去借火同借荊州
將雞翼去骨略醃,放入京蔥,入焗爐封錫紙焗熟
然後掃上照燒汁,焗一陣反轉再掃一層汁
焗到乾身
done
京蔥熟後會有甜味,無晒辛辣味呢
反而會令雞翼有少少京蔥香味
呢個值得一試,哼~~~~~
2009年7月21日 星期二
風後
時光倒流先!
話說718生日會,唔覺mini整食物
但明明佢又有叫我幫佢切牛油果
原來後來大家飲飽食醉佢就無整到
但分一半材料比我
咁我就帶番屋企
當時我真係有一絲煩惱,我諗…個風好勁咁
又吹到正
又必打無疑
又乜乜物物
咁我帶材料返屋企後,打風開唔開鹹牛肉呢?
夜晚我聽緊移美移動無耐就八號風球
好快入睡
到一點被呼呼呼既風雨嘈醒
又話9號風球
點知一覺醒來,變番3號風球
但見到出面仍然橫風橫雨,點都無奶油落到街
噢!好彩仍有mini比我既材料
登~登~~~~~~
牛油果雞肉配芥末籽汁三文治
芥末籽醬加少少沙律醬,否則會太酸,但又唔加得多
成為風後之午餐呢!
訂閱: 文章 (Atom)


text:
無陰公 高畑裕太性侵案 眾女星受害
日本男星高畑裕太早前自稱忍受不了性慾,性侵40幾歲酒店職員,隨著高畑認罪,原本以為好快可以告一段落.不過,呢單嘢近日竟然不停發酵,好似佢有份主演嘅《俠飯》,明明播到一半,就要將高畑劇份強行硬Cut,仲話可能換角重拍;佢阿媽高畑淳子,每次出門口都要同傳媒90度鞠躬道歉.
但勢估唔到呢股旋風愈吹愈烈,搞到好多唔關事嘅女星都「中招」,好似近年游走水著界同電視圈嘅真野恵里菜,雖然名氣唔算好大,但憑樣靚身材正,都叫冧到班宅男暈得一陣陣.但佢同高畑有份拍嗰套新片《青の帰り道》(香港應該上唔到,唔繹),因為高畑爆出咁嘅嘢就被迫中止,幾時再開鏡都唔知.
來源:Asagei Plus
不過,咁都未算慘,最慘嗰個係近日憑晨早劇《とと姉ちゃん》(當家姊姊)上位嘅高畑充希,雖則套劇被讚到天上有地下無,收視去到超越月九強檔嘅20%,但只因佢性「高畑」,就被班「暴徒」懷疑佢係高畑裕太嘅姊姊,雖則充希妹多次人前人後澄清完全無任何關係,佢喺屋企仲要係獨女,但班網民痴線到要佢拎「親子鑑定」先肯收貨.
而女神北川景子就被挖出原來佢同高畑裕太係表姊弟嘅關係,好彩女神平時做得好事多,都無被人質得好慘.但話又說回來,真係估唔到高畑一個人犯事,就搞到日本班女星雞飛狗走,呢隻咪叫累家坊囉.
來源:東スポWEb


text:
2016年12月28日星期三
幫人交租
趁假期得閒,寫番啲舊料先!
早前同老表到灣仔一間 café 食嘢傾偈,叫咗個煙三文魚三文治伴沙律菜,個 set 包埋杯 cappuccino,盛惠 $78,如果要牛油果的話就要加多 $10.喺香港地出街食嘢真係好貴,俾出去嘅錢其實好大部份都係幫食店交租,真係用於食材上只係佔好少,所以我一向都甚少出街食.
之後隔個禮拜我就動手再整一次個 set,唔單只多咗牛油果,麵包仲係用老表買俾我嘅 pumpernickel,拎我自己呢個 set 出去賣,肯定過百啦,哈哈!!
2016年12月26日星期一
2016 阿茂聚會
噚日又係同 "兩老" 嘅阿茂聚會,上一次聚會已經係一年多前,大家都各有各忙,好難就到時間呢!
今次多得 Winnie 帶部 V 仔過嚟整窩夫,老表就整咗 ciabatta.因為知道有好多甜嘢食,所以我就一直喺廚房努力咁準備 gado gado.
除此之外,仲要多謝表姐為我哋整咗雜菜薯仔沙律,又要多謝老友送俾我哋嘅雜錦曲奇同 panettone.
2016年12月14日星期三
充滿色彩
2016年12月6日星期二
整定泡菜過冬
2016年12月5日星期一
純素香蕉蛋糕 Vegan Banana Cake
一直都有不斷去試唔同嘅無蛋食譜去整蛋糕及 muffin,因為希望食齋日都可以有 "蛋" 糕食嘛!但始終都係覺得口感比較黏口,唔係我杯茶.今日終於整到一個口感相對清爽嘅無蛋蛋糕,我估最重要就係當中嘅橙汁.
呢個香蕉蛋糕其實早兩個禮拜都已經整過,但因為當時手上無橙,於是就隨手用豆漿代替,效果當然唔理想啦,入口真係好黏,黏到連老表都話唔好食.
咁啱今個禮拜有香蕉又有橙喺手,唔死心嘅我又再專登買件豆腐整多一次,果然今次好得多,酸性食材對於泡打粉嘅作用原來係咁重要!!
2016年12月1日星期四
士多啤梨果醬
訂閱: 文章 (Atom)


text:
2010年8月31日星期二
莎樂美鮮白菌薄餅 Salami & Mushroom Pizza
2010年8月30日星期一
鈣思寶原來都真係有效 o架!
今朝喺屋企食早餐時,一邊食,一邊睇報紙,睇到「百佳」啲鈣思寶呢兩日做特價,$30.8 兩排之餘,仲送多盒 1 公升裝嘅燕麥鈣思寶,真係抵到爆呀!有飲開嘅朋友都應該知道,最近已經賣到成 $17.9 一排.因為我都有飲開,所以明明今日唔駛落街買餸,我都為咗佢而專登落街,對於我呢個懶落街嘅人真係 "俾足面" 呀!( 其實係睇錢份上囉! ) 有好嘢,當然要同朋友一齊分享啦!所以我都即刻 call Winnie 話俾佢聽,因為佢都有飲開呢!
其實我落街時都仲未夠 12:00pm,但係去到「百佳」時,發覺已經被人掃得七七八八,剩番果啲都係凹凹凸凸,"岩岩慚慚",有啲簡直係揀唔落手囉!我成日都喺到諗,究竟係咪所有地方都係有咁嘅情況呢?一有嚫減價就第一時間俾人掃哂貨?我諗,高尚住宅區啲超市應該唔會有咁嘅情況啩!
我揀到呢兩排已經算係較為好 o架啦,但係都唔係 "四正" 囉!原味果隻就有好多,仲排排都好 "靚仔" o添!梗係啦,原味果隻最少人買.不過唔緊要啦,無穿無爛就算,反正都唔影響飲用.
其實我係想同大家分享一下 Wnnie 嘅經驗.佢話俾我聽,佢平時身體嘅含鈣量係 below standard,但係最近去完做 body check,份 report 顯示今次佢身體嘅含鈣量已經去番 normal range 入面,所以佢估計應該係同佢長期飲鈣思寶有關.一直以嚟,我都覺得呢類加鈣飲品效果唔會太大,不過叫做好過唔飲咁啫,點知原來真係有效 o架喎,所以如果有邊位 blogger 都係身體比較缺鈣,或者流失鈣質嚴重的話,不防試飲一段時間,睇吓會唔會有改善.當然,效果因人而異之餘,亦未必個個都會有咁明顯嘅改善.
點呀 Wnnie,妳掃唔掃到貨呀?買到的話,仲有冇 1 公升裝送呢?
香辣肉碎芋頭粒炒飯
呢排唔知點解突然間好想食炒飯,但係又有少少驚驚哋,因為我驚勁黐鑊,洗餐死之餘,仲驚黐到無得幾多剩,到時就真係 "無啖好食"!
又唔知點解,個腦又即刻閃出用芋頭嚟炒飯,仲要係辣辣哋果隻,好似係曾幾何時食過咁,但老實講,我真係無乜印象有食過囉!不過唔理咁多喇,既然想食,就憑想像力去試吓炒啦,咪當係又一次做實驗囉!
材料:
白飯
芋頭
免治豬肉
蝦乾
蒜茸
辣椒乾
金不換
醃料:
鹽
糖
水
紹酒
生抽
粟粉
油
調味料:
鹽
糖
魚露
老抽
- 芋頭去皮,切粒,然後炸至金黃色;豬肉用醃料醃好.
- 蝦乾洗乾淨,用暖水浸軟,之後切粒;辣椒乾切粒;金不換洗淨備用.
- 燒熱油,先放豬肉落鑊兜炒成肉碎,炒至八成熟之後盛起.
- 放茸蒜,蝦乾及辣椒乾落鑊爆香,灒酒之後加入白飯,不斷兜炒.
- 當白飯炒番熱及乾爽後,就將芋頭粒及肉碎回鑊,加入調味料兜勻.
- 最後加入金不換,略炒數吓即可熄火,上碟.
Notes:
- 煮飯時,用水份量應該比平時略少,煮成較乾身嘅飯粒.
- 金不換唔好太早落鑊,否則香味消失.
- 如果唔食得辣的話,可以唔落辣椒乾.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!
2010年8月26日星期四
好心寒,好痛心!
我一向都好少睇電視,所以今次菲律賓呢單嘢我都唔係知道得咁詳細,只係從網上新聞得知一二.
噚日搭火車去 Louisa 屋企時,一路不停咁睇住有線新聞重複嘅報道,真係覺得好心痛,好唔舒服,全程一直喺度喊!所以今朝食早餐,睇番噚日份報紙時,我刻意避開哂所有關於呢單嘢嘅篇幅,唔想睇到個人唔開心,影響情緒.呢兩日做早,晚課時,我都有將功德回向俾果幾位受害者,希望佢哋可以安息,往生靜土,早登極樂!
因為自己嘅信仰關係,我會信因果.
今天所受嘅果,皆因昨天所種嘅因;
今世所種嘅因,將會係下世嘅果.
如果今世得到善果,皆因前世種下嘅善因;
同樣,今世得到惡果,亦係前世種下嘅惡因所致.
所以,如果發現自己今世事事未能如意,就喺有生之年盡量多做好事,種下善因;如果想下世事事如意,就請今世及時行樂,為下世種下善因,下世必得善果.
阿彌陀佛!
2010年8月25日星期三
送俾 Miss Cheng 嘅雪球
今朝一早就出門口去 Miss Cheng 屋企,同 Aaron 上完 theory 之後就一齊去又一城食 lunch,當然要帶埋星期一果日專登為 Miss 而整嘅三色雪球啦!
送得俾 Miss,梗係要包裝得似樣啲 o架嘛!
Miss 都讚好食,覺得好鬆化,而 Winnie 一食就食到好香濃嘅杏仁味.
喂 Winnie,諗吓下次整咩俾 Miss呀!
P.S. 今日我同 Winnie 又爭輸咗俾 Miss Cheng 喇!講緊嘅咪就係俾 Miss 爭贏咗出錢請食 lunch 囉!我同 Miss 講,話呢餐應該係我同 Winnie 請佢食飯,點知佢話我窮,啲錢留番自己洗喎!真係俾佢激死!!
2010年8月23日星期一
南瓜牛肝菌意大利燴飯
都已經有一段日子無整 risotto 喇,之前曾經整過雜菌 risotto 同南瓜 risotto,兩款都勁好味,真係各有千秋.所以上個星期整粉蒸肉南瓜時,特意留起少少南瓜,要嚟今晚煮 risotto,今次我就將兩者合併埋一齊,做成南瓜牛肝菌意大利燴飯,同樣咁滋味,真係百吃不厭!
有興趣嘅朋友就 click 入下面兩條 link,參考一吓食譜材料及做法啦!
1. 雜菌意大利飯
2. 南瓜意大利燴飯
三色雪球 Snow Ball Trio
之前曾經問過 Miss Cheng 食唔食用綠茶整嘅嘢,佢話乜綠茶除咗要嚟飲之外,仲可以要嚟整嘢食咩!於是我就應承用綠茶整嘢食俾佢試,不過直到依家都未整.因為我同 Winnie 約咗 Miss 今個禮拜三食 lunch,所以我就整咗呢個雪球俾佢試吓.
其實之前都諗咗好耐,用綠茶整乜好,後尾睇到櫻井老師有教整綠茶雪球,就即刻決定咗要整呢款.另一方面,我會睇中呢個食譜,係因為佢個整法同平時果啲唔同,並唔係將綠茶粉直接加入乾粉內混合再搓成糰,而係焗好出爐之後再沾上綠茶粉,咁就啱哂喇,因為 Winnie 係唔飲綠茶嘅,咁我就可以參考食譜,做一款麵糰,焗好之後再滾上綠茶粉,黃豆粉同朱古力粉,咁咪唔駛每隻味都做一個麵糰囉,慳番唔少功夫!
材料:
低筋麵粉 75 克
糖霜 20 克
鹽 少許
牛油 45 克
杏仁粉 25 克
防潮糖霜 適量
綠茶粉 適量
黃豆粉 適量
朱古力粉 適量
以上材料份量可做每個重 10 克嘅雪球 16 個.
食譜參考自櫻井景子嘅《和菓子‧和甘味 (秋冬篇) 》.
- 牛油切粒,之後放入雪櫃冷凍;麵粉過篩 3 次.
- 麵粉,糖同鹽一齊放入食物處理器內,以低速混合好.
- 跟住加入杏仁粉同冰凍牛油粒,攪拌成麵包糠狀.
- 之後用手搓成每個重 10 克嘅小麵糰,放上已鋪入爐紙嘅烤盤上.
- 放入已預熱至 180 °C 嘅焗爐內焗約 18 - 20 分鐘.
- 將綠茶粉,黃豆粉及朱古力粉分別與少量防潮糖霜拌勻.
- 雪球出爐後,分別滾上綠茶粉,黃豆粉同朱古力粉即成.
三隻顏色都好 sharp,好靚!
雪球好鬆化,仲有好香杏仁味,無得彈!
Notes:
- 牛油喺雪櫃拎出嚟後即切即用的話,可以唔駛再放番入雪櫃度雪凍.
- 搓麵糰時切忌搓得太耐,避免牛油因遇熱而溶化.
- 如果無食物處理器的話,可直接用手將牛油摔入麵粉內成麵包糠狀.
- 綠茶粉,黃豆粉同朱古力粉加入防潮糖霜可以防止粉類受潮.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!
2010年8月21日星期六
粉蒸肉南瓜
今晚偷懶,求求其其整一碟餸就算數,連鑊都唔駛開,煲好水將碟餸蒸熟就算,不過味道唔差 o架,仲好惹味 o添!
材料:
免治豬肉
南瓜
五香蒸粉
醃料:
鹽
糖
生抽
紹酒
粟粉
麻油
- 先用醃料將豬肉醃好;南瓜去皮,去瓤,之後切粒.
- 南瓜粒放上碟,之後將豬肉鋪上南瓜面,再喺豬肉面灑上蒸粉.
- 煲滾水,隔水蒸至豬肉熟透即可.
南瓜非常清甜,加埋鮮肉汁同五香蒸粉嘅味道,非常誘人!
係咪好簡單呢?所以呢碟又係 "懶人餸" 一道!
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!
五香蒸粉
材料勁簡單,只得三樣,做法都唔難,咁貪玩嘅我,梗係即刻整啦!
榛子咖啡慕斯 Hazel Nut Coffee Mousse
今朝 Lily 嚟上堂時,我俾咗個佢食,佢食第一啖已經勁嗌 "好正",梗係啦,佢係一隻 "咖啡精",我知佢實鍾意食!原本佢叫我整咖啡雪糕㗎,不過我諗住啱啱整完雪糕,況且我又想整呢個好耐,咁咪順理成章整咖啡 mousse 囉!
2010年8月19日星期四
自家製五香鹹蛋
2010年8月18日星期三
Aceto Balsamico di Modena
因為一直都有諗住買 Balsamic vinegar,所以都有喺 「Taste」留意過.其實有平有貴,價錢真係可以相差好遠,由三十零蚊到三百幾蚊支都有!不過我留意到一樣嘢,不論價錢平貴,原來好多時 Balsamic vinegar 都會落色素,一睇到個 ingredient 有用到色素,我就即刻放低!由細到大,我都好怕有色素嘅食物.
千挑萬選,最終我就睇中咗呢隻牌子:
意大利 Salami & 海鹽黑椒磨
不過,Louisa 又當係手信送俾我,唔肯收番錢,仲另外送多一個海鹽黑椒磨俾我 o添!
2010年8月17日星期二
普羅旺斯燴雜菜 Ratatouille
趁今日整咗 Foccacia,就順便整埋呢個 Ratatouille 一齊做晚餐啦!
2010年8月16日星期一
意大利香草麵包 Foccacia
記得以前媽咪好鍾意食「Délifrance」嘅香草包,對於應慳則慳嘅媽咪嚟講,就算之前買成 $7 件 ( 已經好耐無買過,唔知依家賣幾錢 ),佢都會簡唔中買返嚟一齊食,見佢咁鍾意食,我當然都好識做,有機會行經「Délifrance」我都會帶件 "手信" 返屋企送俾佢.
當時我對麵包無乜認識,依家諗番轉頭,果個香草包應該係 foccacia.上次 Louisa 請我去 Amaronie's Little Italy 食晚餐,果個麵包又係勁好食,我問 Louisa 果個係咩包,佢話就係 foccacia!咁好食嘅麵包,我當然都想自己試吓整啦,所以今日又開爐試整呢個包.其實我有好多個 foccacia 嘅 recipe,都唔識得揀邊個係好,於是就參考咗 Rachel 個食譜嚟試整,因為覺得好似較為簡單兼成功率較高,不過材料及做法就有少少改變.
高筋麵粉 250 克
即用酵母 1 1/ 2 茶匙
糖 1 茶匙
鹽 1/ 2 茶匙
水 150 毫升
初榨橄欖油 1 1/ 2 湯匙
迷迭香 ( Rosemary ) 1 茶匙
去核黑橄欖 5 粒
海鹽 少許
- 拎出麵糰,放上已灑粉嘅枱面上,搓揉及摔打麵糰,直至拉開時出現薄膜.
- 將麵糰滾圓並黏緊收口,放喺已灑粉嘅兜內,然後用保鮮紙冚住,發酵 45
分鐘.
- 麵糰排氣,再滾圓,同樣冚上保鮮紙發酵 45 分鐘.
- 將麵糰放上烤盤上,用手將麵糰向四面推展,包好保鮮紙再發酵多 45 分鐘.
- 倒少量橄欖油喺麵糰上面,搽勻整個表面後,灑上適量迷迭香.
- 用手指喺麵糰上面插入做成洞,然後放入切半嘅黑橄欖,並灑上少許海鹽.
不過個面都已經焗得比較乾.
- 原食譜係無落到乾迷迭香,只係喺插入黑橄欖嘅同時插入新鮮迷迭香枝.
- 麵糰向烤盤四面推開時,切勿過度大力而將麵糰壓得太扁.
- 食譜係教用乾布冚住發酵而唔係用保鮮紙.


text:
個仔一出世就係輕磅果啲
-
Duoduo
我個仔一出世就係輕磅果啲,唔知係咪因為咁個身體比起同年嘅小朋友差,成日都病,又有濕疹,搞到我好困擾?佢今年兩歲,我試過好多坊間嘅傳統方法都唔得?有無人都有小朋友係咁
-
maryyy
普遍黎講較輕磅個免疫力都係差小小,因為我身邊啲朋友嘅仔囡都係咁...係咪真係唔足磅會難湊啲?
-
karina
其實而家市面上都有好多健康保健品可以幫到,最緊要佢嘅成份夠天然同可以幫到佢增加免疫力,我知道免疫系統好都可以幫助到濕疹問題
-
Duoduo
karina said in 個仔一出世就係輕磅果啲:
其實而家市面上都有好多健康保健品可以幫到,最緊要佢嘅成份夠天然同可以幫到佢增加免疫力,我知道免疫系統好都可以幫助到濕疹問題
其實我都有去睇過好多,但大部份都係藥丸,我試過買過個仔都唔肯食,最後唯有比朋友
-
J.annie
我仔仔都有濕疹問題,一轉天氣我就好煩,之前有個FD介紹話康X樂有隻係FR小朋友都可以食,可以增加免疫系統同改善濕疹敏感,而且佢成份天然同係美國銷量NO.1所以我都買咗黎比仔仔食,而且我仔仔細細個開始都係咬野唔叻,咁啱而隻有沖劑,個味道仔仔又飲到,已經飲咗一年,真係病小咗同皮膚無之前咁,一轉天氣就痕!你可以去萬寧睇下


text:
藝人林盛斌(Bob)同太太Pearl Wong結婚多年先後誕下3名愛女,一直都話想追個仔嘅佢,今年四月Bob公布喜訊,佢第四度做人爸爸,今次Bob嫂終於都佗住林家嘅「慈姑椗」,真係全城恭喜阿Bob呀!
今日係一年一度嘅母親節,向來都好錫老婆嘅阿Bob,今次就夾埋三個女齊齊為老婆送上驚喜.先見三個女企喺屋企門口準備就緒,阿Bob發號司令問三個女準備好未,三個女即刻好大聲咁話:「準備好!」之後就由大女林霏兒拎住神秘禮物兼開門,帶領住2個細妹林熹兒同林機兒一齊跑住入屋!
喺呢個時候,原本Bob嫂做緊一條美人魚係到睇緊電視,見到三個女衝埋嚟即刻起身睇下發生咩事.一開波就講多謝多謝,講完緊係第一時間拆禮物啦,原來Bob今次為老婆準備咗一對最近好Hit嘅波鞋,呢對鞋就連賭王何鴻燊三房千金何超蓮都有着添,難怪Bob嫂都讚係靚鞋,仲邊講邊笑勁開心!阿Bob出動靚鞋,三個女又點會兩手空空呢?三個女仲勁有心思親手整咗個袋畀Bob嫂,個袋出面畫咗媽媽個樣,再加埋啲心心,真係咪話唔sweet呀!臨尾三個女仲要講多句母親節快樂,再加上香吻一個,不過話時話阿Bob去咗邊呢?今次阿Bob為咗拍低呢個咁美好嘅時刻,惟有充當Bob嫂「背後嘅男人」做私人攝影師.
唔少網友都話Bob呢個三個女真係又sweet又可愛,但亦有網民錯重點,竟然話Bob間屋又大又靚,話依家要搵屋搬,問佢有冇好介紹!
網民有話兒:
kaXXXrine_yXXh0910:好幸福啊
X____c:嘩 好靚吖 快啲着嚟睇吓啦
XXXove_lzx:哇 羨慕死人喇
paXXadakXXXng:爸爸大頭笑咗
2017年5月15日 星期一
間屋大到喊!林盛斌帶領3個女冧爆老婆 __,林盛斌,
藝人林盛斌(Bob)同太太Pearl Wong結婚多年先後誕下3名愛女,一直都話想追個仔嘅佢,今年四月Bob公布喜訊,佢第四度做人爸爸,今次Bob嫂終於都佗住林家嘅「慈姑椗」,真係全城恭喜阿Bob呀!


text:
今年暑假因為要攪家家姐齊小學攪到遲遲都唔敢買機票去旅行, 到所有野CONFIRM晒又已經無晒平機票, 所以叠埋心水留港! 但始終想短短地去澳門玩下, 兩隻豬仔最終於玩沙玩水, 但香港的水質太差, 啲沙灘又污糟, 所以想去澳門天浪淘園玩返轉! 起馬人造沙灘沙又幼水又清啦! 而且又有兒童玩樂設施, 岩晒小朋友一家大細去玩! 但係天浪系既酒店暑假一晚都要差唔多2千, 唯獨同系既百老匯係比較平啲, 中間有段時間係百老匯酒店住客無得去天浪的, 今年又加返可以以優惠價去, 自己去旅行社睇見雙人PACKAGE都係16XX左右就可以暑假星期一至四去包埋船票算係至抵啦! 正想打電話去訂, 點知打極都無人聽, 雖有等WEEKEND 得閒先去旅行社訂啦! 點知第二日就收到朋友WHATSTAPP 我以下呢張圖:
果一刻我即刻計數, $888 加雙人金光船票$285 X 2 = $1458, 仲可以任7至8月揀任何日子, 連星期五六日都一樣呢個價真係去邊揀呀?! 雖然唔係平過我之前個PACKAGE 好多, 但我之前個PACKAGE如果星期五六日會貴好多的! 況且我本身已經決定去, 而家平左啲, 可以去多晚無咁趕喎! 所以我就搶左2晚, 其實都唔算搶, 頭一小時我揀的日子都有房的, 只係星期六晚一開售轉眼就FULL了! 而家3 日2 夜加船票就係 $888 X 2 + $285 X 4 = $2916, 仲平過住一晚JW 或者GALAXY 雙人PACKAGE, 而家可以玩足兩晚, 雖然百老匯酒店距離天浪遠少少都照殺啦!
到左出發當日, 去到酒店CHECK IN, 職員一見我個身份證就同我講生日快樂, 又話送生日蛋糕俾我, 問我幾點方便送去房間, 我話暫時未知幾點返房, 可能遲啲再通知, 佢就好客氣咁同我講最好預早半小時俾職員預備! 期間職員都好好笑容好有禮貎, 之後我地問佢去天浪點行係最近, 佢就俾左張A4大既路線圖俾我睇, 原來只係需要過一條由百老匯通去GALAXY果邊既天橋再落電梯行100米就到大倉酒店入口! 嘩! 我之前仲諗住會好遠, 因為之前住開JW, 一落樓就係, 但由JW去百老匯好鬼遠, 但為左平就今次試百老匯, 點知原來5分鐘就到, 仲要呢個入口一入去就係人造沙灘, 岩晒細佬呀! 因為我地主力都係去呢個沙灘, 相反之前住JW, 行好耐先去到沙灘, 因為JW 一入去係JW自己既泳池區, 再入去就空中激流區, 要行一大段路先去到沙灘的! 如果鍾意沙灘既朋友仔, 住百老匯絕對係至抵之選! 咁當然如果唔想行又唔使慳錢, 住大倉仲正!
之前一直諗住百老匯個名好娘, 一定比較簡陋, 點知估唔到又幾新幾靚喎! 咁當然無GALAXY果啲咁FANCY啦! 我地一到步就去搵野食, 食完先去換衫去天浪, 樓下就係百老匯天食街, 完全唔需要費神就搵到至愛美食呀! 路經1樓大堂發現有MARVEL FIGURE, 兩個FANS梗係衝去影相啦! 平時影相係要三催四請架!
我地搵食既原則係揀最多人幫襯的, 下午見到就係呢間最多人 - 度小月! 我地叫左個魯肉飯, 担仔面, 豬腳仔, 同炸大腸(好耐無食過).真係樣樣都好好味, 連老公平時唔多食豬腳都激讚好味!
跟人群食果然無錯, 度小月真係好食, 係出菜慢左啲, 其他都OK! 食完有啲雨又有雷暴警告諗住轉場去PLAYHOUSE啦, 齊齊其實都好興奮的, 點知問職員話無關門, 因為覺得天氣許可, 就即刻換衫去天浪, 答應齊齊遲啲再去PLAYHOUSE!
一入去就係沙灘, 問佢地去唔去玩激流, 無人想過去所以就好快SETTLE, 我陪細佬玩沙, 家姐由爸爸陪玩衝浪! 細佬初初都唔敢落水, 後來我話想幫家姐影下相, 佢又肯陪埋我落水, 佢初初好驚, 後來見自己行好遠都可以企就唔驚, 好大膽咁自己行, 唔使我拖住, 不過一有浪就知道奶野, 即刻攬實我不停踩, 踩到我對腳企唔起, 差點自己都浸親呀! 好彩爸爸過黎拉我起身咋! 真係俾細佬嚇死!
我地玩到6點半左右就回酒店沖身換衫再去醫肚! 今次搵左間叫加東既新加坡菜館, 好好味, 不過細佬又係食食下要辦大事, 攪到爸爸要返酒店同佢辦工(爸爸有潔癖, 就算附近有廁所都寧願返酒店的) 帶住小朋友就係最煩呢啲, 成日突然間去廁所, 食晒先去都唔得!
食完在街邊買雪糕食, 跟住就出發去巴黎人, 因為有金光飛航即日船票可以免費上塔影靚相嘛! 我想影好耐啦, 去唔到法國影就去住巴黎人影住先, 一樣咁浪漫呢!
睇完巴黎人行左陣街就回酒店, 因為老公怕過左12點就收唔到酒店個蛋糕, 哈哈! 呢個問題都有可能架~ 不過況且兩隻豬仔都好眼瞓, 所以好快就回酒店了! 一回去我地就同COUNTER講可以準備蛋糕, 跟住就回房! 諗住都要等半小時啦! 點知10分鐘左右就送到上黎, 兩隻豬仔見到係木槺蛋糕勁開心, 佢地最鍾意食, 反而平時買果啲有海棉蛋糕夾住果啲就唔鍾意, 木槺蛋糕佢地一唱完生日歌就同我KO左佢! 爸爸好似一啖都無食過!
哈哈! 呢日玩得好開心, 所有野都UNDER CONTROL, 可以開開心心一家人去玩又身體健康就係我最大既願望! YEAH!


text:
依家諗番:我覺得我細過果陣因為無交功課,偷食糖,唔溫書,掛住玩...而講大話,比屋企人瘋狂藤條炆瘦肉,係好冤枉既一回事.成日都教人做人要誠實,唔好講大話,要有誠信,但頂你地依家班為人父母親,係點樣實行身教的?
明明係細路既功課,佢唔識做,你又幫佢做.於是個個父母親全部偵騎四出幫拖,結果一份勞作,隨時十幾廿個人牽涉埋真係做ART/DESIGN個唔知法國留學生PERRIE TE幫埋佢做.結果只係變左大人之間繼續軍備競賽.「個個都係咁樣架!你唔幫佢考第尾影響前途!」細路唔知你做乜,但看在眼裡,已經知道做人都係食花生最盞,自己駛乜出力?
我覺得人既天性,動物既天性,講大話係本能黎.細路仔講第一個大話,多數就係因為佢驚俾老豆老母先生罰,所以講,呢種就係意識到危險底下既安全保護機制.如果溝通做得好,你或者可能真係可以令佢講少D大話,(如689一樣既大話精例外),先可以不斷灌輸佢知咩為人忠直先係古人先哲既所謂核心價值,之後甚麼仁義禮智信,做個君子好過做小人,做人要做好人,先可以慢慢好似高樓一樣,從地而起...
但我呸!正如我講左N次:依家仁義禮智信值幾多錢?講大話最專業既人,第時係可以做特首的.而做特首係可以有錢同埋有官邸住,唔需要住劏房.呢D就算依家細路唔明,大人父母都一定會明,然後又係一種「無辦法啦世界係咁架嘛」迫於無奈接受既現實.於是一個三歲交出既填色比賽,竟然可以有用色準確,層次分明,陰影鋪陳,一蓋俱全.
本來一個好D既教育制度,係可以減少呢D軍事競賽假大空發生.但正如制度一崩壞,尤如舊時既衛星農田,以致到依家既一帶一路全世界市場網絡大包圍網,連同依家開始不斷吹奏既大灣區甚麼融合,都係愈吹愈虛,愈虛愈有市場.面對如斯眾生,如果你仲想清醒,你都只能夠冷笑一聲,係午夜自斟自飲,順個靚便,為蒼生,為香港,再奠三杯.
「但願我兒愚且魯」,但後一句都係「無災無難到公卿」.忠直之人歷史上無好下場,亦會俾奸人當道既社會玩殘.唉.


text:
其實由細到大我都好少講粗口,除非真係好嬲好嬲好嬲,因為印象中細個試過講咗一句粗口(_街)就畀阿爸掌嘴,所以細細個開始我就覺得粗口係唔可以亂咁講,同埋啲人成日都話女仔人家唔好講呢啲呀,女仔講粗口好UN耳等等,所以我都盡量少講,直至我入咗一間全女班嘅PR公司.
你知啦做得PR通常個個都係假到死㗎喇,化晒妝,扮得靚靚,斯斯文文,對住個客就溫柔到不得了,笑臉迎人,成個親善大使咁,背住個客就粗粗魯魯,句句粗口,當佢殺父仇人咁鬧.啱啱入職嘅時候佢哋發覺我一句粗口都唔講,簡直當我係珍禽異獸咁嚟觀賞,覺得我好奇怪,而阿姐就好肯定咁講:「不出一個月,你都會同我哋一_樣句句粗口.」我嗰陣唔信,因為我覺得唔需要特登改變自己去融入佢哋,點知最後又真係畀佢講中咗.
一嚟係畀同事影響,日日對住,句句聽住,真係會口快快會講埋一份,但最重要嘅原因都係因為啲客真係好很煩,唔用粗口形容佢哋真係對唔住自己.同埋粗口真係有發泄同治癒作用,明明好嬲,鬧完幾句粗口之後個心真係會舒服好多,個人都平靜啲.最頂癮嘅係粗口真係可以完全表達到一個人嘅憤怒程度或者個客嘅麻煩程度,以下係其中一個例子.
Level 1 個客真係好煩
Level 2 個客真係好很煩
Level 3 個客真係好很7煩
Level 4 個客真係好很79煩
Level 5 個客真係好很79西煩
Level 6 掉!個客真係好很79西煩
Level 7 掉!個_街客真係好很79西煩
我特登無寫粗口正字,但我估大家都明我講緊乜,如果有更高Level嘅版本歡迎留言話我知.以前我做咗啲無聊嘢,阿媽都會話我:「你真係多舊魚.」我當時唔明,仲好傻仔咁問:「點解要多舊魚,唔多舊雞,多舊鴨嘅?」佢點答我已經唔記得咗,當然我到大個就知道原來係「多9餘」咁解.
後來轉咗工,無再遇到咁多麻煩客,就無乜再講粗口喇.雖然我自己少講,但其實我都唔介意其他人講,唔好用嚟鬧我就得,不過啲男同事梗係覺得我會介意,所以甚少會喺我面前講,通常是但一個講咗其他人就會話:「女仔喺度唔好講粗口!」可能我個樣真係唔似爆粗band友啲friend啦哈哈.點都好,粗口真係好很重要,至少嬲嘅時候唔使谷住度氣,可以盡情宣泄,粗口萬歲!


text:
最近澳門又為左條「新土地法」嘈嘈嘈.其實澳門人同香港人一拎樣,睇人Hi Hi就最開心,所以見到海一居班炒家同商家佬,因為呢條法律搞到焦頭爛額損手離場,大家梗係拍爛晒手掌.但如果大家真係以為天降良法打救世人,就真係少年你太年輕了,完全忽視咗整件事背後嘅利益關係政治角力,甚至涉及今年立法會選舉,同埋2019 年特首選舉.
被譽為地少賭場多嘅澳門,一直係各利益派別爭權奪利嘅場所.喺澳門縱橫多年以何氏家族為首嘅舊發展商聯盟,有咁耐風流就終於要折墜:2013年天降一條「新土地法」,一次過郁晒佢地囤積多年嘅地,而家梗係呼天叫地叫苦連天.
有啲發展商要生要死,話發展唔到唔關佢地事,話係社會係政府嘅錯,「點解要充公我地」云云.即使知道責任未必在呢班發展商身上,例如有份官方報告話有成65幅發展唔到但「不能歸責」發展商嘅土地,但政府同部份議員繼續充耳不聞,對發展商修法訴求無動於衷.點解?喂啊哥,眼前係個勢力大洗牌大好機會喎,俾著我都食住花生睇好戲啦.
試想像下喺「新土地法」底下,啲地被充公之後就要公開招標,60幾幅值成2000幾億澳元既土地就咁重新分配,對於咁多年都拎唔到著數嘅邊緣商家佬嚟講,今舖簡直係「飛雲機會來了」,仲唔一口氣大手入貨,挑戰舊嘅果堆發展商聯盟喺澳門嘅控制權?一場房地產市場嘅腥風血雨,一場既得利益者寶座既明爭暗鬥,好快就開始喇!
議員唔出聲,除咗係因為勢力大洗牌,仲有就係-選舉近了!因「新土地法」而中咗大伏嘅海一居,夾埋有成三千戶,粗略估計有成萬個選民.喺現行嘅選舉制度下,上萬個苦主們夾夾埋埋,分分鐘換到一席.
咁就唔關得之工聯關翠杏同佢啲黨羽咁鬼落力,希望政府特事特辦淨係「關照」海一居苦主.大佬,成萬飛,乜嘢公義,乜嘢「新土地法」有重大漏洞,乜嘢有機會殺錯良民,who cares?最緊要係剩低日子零動作零失誤,議席安全上疊,vote is king!苦主們快啲多謝關姐,關姐好嘢啦.
企硬唔修例嘅立法會主席賀一誠老老實實忠忠直直?佢同香港就快Stop la嘅「689,好特首」梁振英一樣,都話過自己唔會選特首.但政客講嘢你信一成,雙目都會失明.誠哥舞劍,意在特首,「新土地法」幫到自己友搶地上位之餘,又幫自己儲到大量政治同土地資本,2019年特首選舉一登大位就可以大展拳腳,建立賀氏王國,諗起真係「和味過和味龍」啊,咁大舊肥豬肉喺面前仲點會同你講修例先?
澳門朋友,真係覺得「新土地法」唔關你事?真係要小心睇路啊.


text:
2014年環瀨戶內海自駕遊(Day 7) – 大阪新地標:阿倍野Harukas 300展望台
六日嘅自駕行程今日結束啦,從赤穗溫泉返去大阪大約兩個鐘車程,中途唔會去其他景點,所以今日大部份時間會係大阪,而今日係大阪主要會去一去係天王寺新落成有六十層樓高嘅阿倍野Harukas 300展望台.
起身之後先到露台睇下海景先
跟住就去食早餐啦,食早餐之前當然有再浸多次溫泉啦.
起程返大阪啦
中途係休息站見到有呢種自助咖啡機,入左錢選擇左想要嘅咖啡之後,等2分鐘就會沖好一杯熱咖啡出黎架啦.
好快又黎到最怕行嘅大阪環狀線啦
返到大阪先去一個新景點,就係座落係JR天王寺駅對面近鐵阿倍野橋總站上蓋係今年三月落成嘅阿倍野Harukas大樓頂樓嘅阿倍野Harukas 300展望台.300代表展望台離地面300米,足足有60層樓高,係大阪最高嘅建築物.
阿倍野Harukas本身有停車場,不過full左,我地泊左係對面Q’s Mall個停車場.
Q’s Mall旁邊就係Hotel Trusty Osaka Abeno
對面就係阿倍野Harukas
幾座大建築物由行人天橋相連
過左天橋就會見到上去Harukas 300展望台入口嘅電梯大堂,不過唔好心急入去住,因為買飛嘅售票處唔係上面,而係係行天橋呢層嘅商場入面.
阿倍野Harukas大樓地下幾層係近鐵百貨,呢個係行人天橋呢層嘅平面圖,Harukas 300展望台嘅售票處就係百貨公司北面入口.
沿天橋行過去就係百貨公司北面入口
呢個就係北面入口
一入去就會見到售票處架啦,不過呢度只可以買到當日嘅入場券,如果想買往後日子嘅入場券,可以睇下官網介紹.
超多人排隊買飛
當日入場券嘅價錢係1,500日元
買左入場券可以去返頭先個電梯大堂坐電梯上去入口大堂啦
呢幾部電梯唔係直接上去Harukas 300展望台,只係坐到去位於16樓嘅入口大堂,所以就算冇入場券一樣可以上去架.
呢度就係展望台嘅入口大堂
係呢層有一個空中花園,比起梅田大阪駅上面JR大阪三越伊勢丹9樓個空中花園仲高幾層,如果唔打算買飛上去Harukas 300展望台都可以淨係上黎呢層睇下架.
上去Harukas 300展望台嘅電梯係呢度過去
A果邊先係去上Harukas 300展望台嘅電梯口,B果邊係如果提早買左換票券去換當日入場券嘅地方.
如果提早買左指定日子嘅換票券,就要黎呢個counter換當日入場券,亦可以係呢度買以後日子嘅換票券.
因為新開冇幾耐,當日上去展望台嘅日本遊客好多.
上去展望台嘅電梯只有兩部,不過好在係高速電梯,而且每部可以入到好多人,所以等嘅時間都唔算好耐.
電梯嘅速度配合埋電梯槽內嘅燈光,好有cyber效果.
一陣間就由16樓去到60樓
呢度就係最高嘅60樓距離地面300米嘅Harukas 300展望台啦
展望台可以360度從不同方向睇晒成個大阪
有幾塊玻璃會標示望出去嘅地標
有膽量可以行上玻璃地板望下腳底嘅地面
有興趣可以搵專人影返張相,當然係要收費架啦.
從展望台一邊望向另一邊
除左60樓之外,樓下仲有兩層都係,其中59樓係手信店同搭電梯落返樓下嘅地方,而58樓係食野嘅地方,同埋有個大平台.
落去一樣要排隊
16樓有扶手電梯連接樓下嘅食肆層,先落黎食午餐.
今日選擇食呢間好出名嘅竹葉亭饅魚飯
呢間新開嘅近鐵百貨真係超大,一場黎到冇理由唔行下架,所以食完飯先係度行下先.最後係度買到第一日係心齋橋見到想買但因為冇退稅而冇買到嘅Samantha袋,呢度有退稅,不過退稅嘅office唔係咁好搵,好彩搵到個職員帶我地過去.
離開天王寺之後先去左酒店Check-in,之後再開返架車去租車店還車.今晚都係住係難波,心齋橋一帶,不過今次想住近D難波車站,所以book左難波東方酒店,方便聽日坐南海電鐵去機場,同埋聽朝行過去黑門市場都近D.酒店介紹可以參考呢篇:住@大阪難波東方酒店(Namba Oriental Hotel).
還車之後落黎嘅時間就係係難波同心齋橋行街shopping啦
雖然覺得蟹道樂冇以前咁好味,但係每次去大阪都總有一餐係食佢.
– Day 7 完 –
返回遊記主目錄 >> 2014年環瀨戶內海自駕遊 – 序章
↓ 在Google地圖上查看今日行車路線和景點 ↓
往年日本關西遊記:


text:
做唔到醫生律師咁又點樣?
職業無分貴賤係一個好古老既話題,已經比人講過千千萬萬次.到底做醫生係咪特別高尚,做地盤工人就CHEAP啲?係功利既社會嚟講可能係,但依個世界上每種職業都有佢嘅重要性,你冇醫生既話病左可能只可以等死,但如果醫生冇製藥公司整藥既話佢做到既野都好有限,冇麻醉藥你又點做手術?而冇左地盤工人既話全世界既市民都可以瞓街,就算醫生你幾有錢都冇用.將職業分等級既其實只係人類本身.
啲人睇職業首先就係睇錢.好多人覺得醫生律師人高要工係因為佢地要讀好多書,只有最精英嗰班先做到.但咩叫精英?係咪一定要做到醫生律師先叫勁?聽聞一個金牌SALES一個月要搵十萬都唔係冇可能,而單計人工既話,大家口中屬於賤既裝修水電工建築工人一個月要搵兩三萬都係閒事.筆者讀過HRM既HD,老師同我講做到HR既MANAGER月入大約有兩萬左右(錯既就怪我啊SIR啦),換句話講一個經理應該係連你地口中既裝修佬都不如.好多人為左可以係中環甲級寫字樓返工而努力,但做寫字樓好啲其實係上一輩既感覺,因為當時好多人都係做苦力拉下人力車咁,唔多識字,特別係英文.做到寫字樓既都係讀過下書,大學畢業.而家香港人工最低嘅反而係班文員仔,啱啱出黎做野拎住果月薪八九千交埋家用卡數真係屎都冇得你食,反而去做SALES要搵萬二三起跳就唔係一個大問題,當然文員比SALES優勝既就係返工時間朝九晚五比SALES日日企十個鐘放工返到屋企可能晚間新聞都睇唔到好好多.
計我話,返工最重要係搵一份啱自己嘅.明明你覺得對住個電腦打住千篇一律既文件好悶,明明你覺得日日係度開會開到你就黎瞓著,咁點解你仍然要死守住做文員仔依個諗法?因為你啊媽覺得咁先有出息?你深知自己其實更鍾意做其他工作,不論係SALES又好巴士司機都好,只要你會做得比做文員開心,咁份工已經係更加適合你.做唔到坐冷氣房既員工唔代表你人生已經玩完,雖然香港而家乜野都貴,但同時商機都多好多,唔做員工做老闆一樣有得諗.豆花米線點樣發圍相信唔洗我多講,簡單啲有個女仔係日本代購美少女戰士既產品都可以搵到唔少錢.只要你覺得有機會,你想做,咁就已經係去做既最好理由.自己冇錢又唔可以借屋企人幾百萬嘅,同人合資又好,返住工儲錢再創業又好,只係睇你肯唔肯做.
做醫生係好正,我去私家睇醫生見我五分鐘就收我二百幾三百蚊.但比我揀既話我諗我會鍾意咁樣寫文多過去寫病假紙.做唔到醫生律師咁又點樣?做到自己鍾意做既野,比起做所謂嘅精英更加有滿足感.唔好因為自己唔係人地口中既叻仔叻女就睇唔起自己,只要你肯努力做咩都有發圍嘅一日.行行出狀元依句說話唔係老點,信我.


text:
有時候,望住窮人,我其實好感同身受.
我細個屋企拎綜緩,住過唔同既屋,徙置區,中轉屋,公屋.
跟住去到一個位,我都有同屋企人講「有手有腳不如打工啦,唔好靠人養啦」(當時好細個,唔理解,所以語氣好差)
我個陣有綜緩點都未到赤貧既,但話你知我屋企真係好鬼死慳,課外活動要俾錢既免問.細個好想參加啲唔知咩學咩學咩既課外活動,然後個個都有得參加,我冇.
就算學校小女童軍俾我in左入去,個套制服都係因為有人個女大左,可以俾我我先有得參加.
但一去到考章又要俾錢,所以我係冇乜章既,都理所當然做唔到個啲咩小隊長啦.
跟住我初中,出左黎番工,交左自己既雜費.依家我讀緊大學(雖然讀緊既時候,覺得其實都係浪費緊時間,身邊既人大多冇咩深度).
依家有一啲人話唔好標籤窮人,我會話,其實標籤咪標籤囉.
只要有人話佢地知唔係得佢地係咁,慢慢佢地就唔會咁難受.
然後佢地總會有自己生活既方式,堅毅既程度係你估唔到既.
諗番轉頭,其實我都唔係咁需要個啲咩課外活動,唔係咁需要咩最新牌子既野姐.點解會唔開心係因為人地有,自己冇.
人需要既,有時候唔係話要點要點,反而係你要知你自己想要啲咩.
我唔鍾意依家既社工/社福界係因為佢地始終冇改變過制度,冇改變過社會氣氛.然後每一次都同啲人講話窮人真係好慘好慘,好要幫助.「窮人一定要人幫」既概念有時係佢地有份spread出去既,而佢地永遠唔知我地要啲咩.
仲有作為單親家庭/窮撚/問題學生,我係好撚憎社工.因為佢地鑊撚鑊都會將你諗既野話俾你屋企人/學校知,叫佢地留意下你,覺得佢地係要輔導你.
結果,我既感覺就係「屌,我俾人出賣左,搞到依家我俾所有人標籤」.
所以我從來冇感激過呢一班人.
我小二個陣,寫過一篇講爸爸既文章(唔係我想寫,係學校出題〈我的爸爸〉),寫到好灰,老師覺得我好有問題,跟住我老母番到屋企打左我一鑊.我小三定小四試過身體檢查個陣個啲乜柒問卷好認真咁填,個條撚樣話我計出黎係同齡黎講心智好唔健全,好唔正常(屌,我suffer緊正常同齡人唔會suffer既野,你預期我同一般人一樣?),又係俾老母打左一鑊.
點解呢個世界要用正唔正常把尺夾硬量落去一班冇可能一定正常既人度?
我唔介意捱,唔介意好多野.我有時最介意係,點解呢個畸型既社會要趕盡殺絕,然後覺得窮真係唔好,窮真係好慘,幫窮人既同時,有冇諗過,點解你係唔可以留一寸空間俾佢地捱下,努力下?
你幫我反而唔係我最需要既野,你俾碗飯我食,俾個機會我,幫手建立一套各社區入邊窮人可以互助到既制度出黎,呢個我諗先係幫到窮人既方法.
同埋我係咁諗,你其實從來唔需要俾一筆錢係一個窮人可以完全夠生活所需既.有少少餘位,佢地自然會識得搵下外快,知道其實原來自己仲可以靠乜野維生.


text:
跟住呂麗君去買雪糕嘅劉秀盈, 14歲女仲坐媽咪大髀.
同你吟一吟
呂麗君 14歲大女坐大髀
贊助商連結
同劉鑾雄一齊十二年嘅呂麗君,兩個月前突然被大劉公開早喺 14年已經分手,又數埋送過啲乜乜物物,對方手上起碼有幾多身家之類……大劉公開斬倉,覆水難收!
俾大劉爆完大鑊後,就開始多咗見呂麗君同啲仔女出街,尤其係大女秀盈.再冇發球權,除咗錢,手上嘅牌就係一對仔女,亦因為兩個細路,呂博士生活上依然應有盡有.上個月,《壹》仔就見到呂麗君湊住秀盈同 6歲囝囝子鋒,喺淺水灣遊樂場玩,司機保鏢同外傭姐姐隨行侍候.
現場所見,已經 14歲大嘅劉秀盈好黐呂麗君,咁大個仲要坐媽咪大髀,兩母女又孖住去買雪糕,至於細佬子鋒就全程投入玩,喺遊樂場走來走去,玩到面仔都紅晒.
二五話呂麗君已安排好帶兩姊弟出埠避年.又係喎,反正大劉話明一對仔女要使要用嘅,佢會負責;有人認頭找數,何樂而不為.
子鋒同家姐玩到有雪糕都唔食,呂麗君見啲雪糕開始溶,惟有自己食住先.
玩到夠皮,呂麗君 call司機接,等車期間,兩母女走入鋪頭睇沙灘拖.
肥咗面色又好番晒嘅大劉,喺醫院逗留接近三個鐘,黃昏七點,扶住老婆離開.
過年前,甘比陪大劉去養和覆診,換腎後神速康復嘅大劉,已經唔使坐輪椅.
撰文:八珍


text:
tech人都可以同其他行業人傾或者合作,了解市場需求.其他行業既人都可以自己學programming,了解下個開發流程.
你個人唔係咁死架,識轉膊架嘛
自己學落手做,普通人無background要學幾耐? 一個biz一個tech兩個人互補就得啦.其實香港啲tech同biz隔得太開,無得一個two pizza team玩晒biz同tech又夠agile
睇個人有冇心學囉,當我係tech友,你話你係biz人,又唔知你做唔做到野,點信你丫,大佬.我要做dev先, risk 係晒我度,你係咪掂先.
宜家出黎搞個d 友,market research 又唔做, lean startup, market validation乜7都唔識,話自己係biz 人.搞隻app搞成年無人用,之後發覺無市場需求,咁點呀?
個問題係你要有自學能力去解決問題,tech 問題又好biz 問題又好,有彈性去思維發展方向既可能性,唔係一句我biz既, 唔識tech呀咁.根本一個founder唔應該畫地成牢,自己畀個限制自己,殺到埋身就要自己解決架啦
何況tech人都可以自己做sales / marketing, 唔係rocket science黎架嘛


text:
間間學校都總會有頒獎典禮嘅,梗係啦,學生拎下獎,個Portfolio又靚仔啲,讀書又會開心啲,有咩唔好啫?但係美國有間學校頒啲獎,學生拎到一啲就都唔開心囉!
十三歲嘅妹妹Lizeth係薩爾瓦多裔嘅美國人,喺學校一個頒獎典禮入面,居然拎咗個「最有機會成為恐怖分子」獎呀!妹妹一睇到黑都面晒⋯⋯你可能唔明點解妹妹會咁大反應,等毛毛話過你知啦~
原來薩爾瓦多裔嘅黑幫喺美國好出名,所以好多薩爾瓦多裔人明明冇黑幫背景都會畀人當咗係潛在罪犯或者畀人歧視㗎.
再加埋早幾日英國發生咗嚴重恐怖襲擊,呢個咁嘅獎喺呢個時候頒真係一啲都唔好笑囉⋯⋯其他同學都唔好得幾多,有女仔拎咗「喊包獎」,又有男仔拎咗「預咗瞓街」獎.同學仔個個都O晒咀呀,難為在場老師仲好意思爆笑⋯⋯最後學校出咗嚟道歉,呢班老師就畀人紀律處分喇(暗爽一下先).
其實頒獎嘅嘢都係想大家開心啫,點解唔正面啲呢?喺香港頒呢幾個獎嘅話,肯肯定令學生生命滿希望呀!
「最有機會買樓獎」
喺呢個咁難買樓嘅年代,老師居然覺得你有潛質買樓喎!拎到返屋企肯定光宗耀祖,連父母都為你而驕傲呀~分分鐘感動到喊𠻹!
「最有機會做立法會議員獎」
對住啲成日上堂瞓覺嘅同學仔,我哋應該要用多啲包容同愛心對待佢哋.話唔定佢哋係未來嘅社會棟樑嚟㗎!你知啦,有啲尊貴嘅議員嘅工作就係開會瞓覺,同學仔只係實習定,為將來嘅工作做好準備啫!55,一定係咁!
「最有局長風範獎」
以往啲乜乜乜圖書獎勵計劃奬咁冇新意,我哋應該鼓勵同學Think Big吖嘛!特別係嗰啲喺本圖書閱讀獎勵冊寫住用一個星期就可以睇到三四十本書嘅同學,簡直就係做局長嘅材料啦~焗腸一個月都係睇三十本書咋!
其實學生可以日日都咁早起身返學,聽咁多個鐘頭書,放學仲要溫書補習做功課,再去埋興趣班同課外活動,真係好犀利㗎.一齊嚟同毛毛畀啲鼓勵一班學生哥啦,啪啪!啪啪啪!啪啪啪啪!啪啪!
封面圖片及資料來源:華盛頓郵報


text:
今朝起身第一件事做D乜?當然係打開窗睇下仲有冇落雨啦.哈…哈,個天總算俾面,今日陽光普照,都不知幾好天. 我地入住嘅Comfort Hotel Hakodate就係正函館駅對面,行過對面馬路就係函館朝市,好方便,而今日嘅早餐亦係朝市裡面食.
» 閱讀全文
由登別至函館之間雖然有一段高速公路,但係高速公路只係去到八雲為止,所以行高速公路所減少嘅行車時間並唔係太多,而且道南嘅5號國道經過嘅城鎮並唔係太多,所以行國道同行高速公路嘅時間相差無幾.另外,從大沼公園至函館之間有一段叫函館新道嘅免費高速公路,都可以慳到一D行車時間.
» 閱讀全文
自駕雖然方便又自由自在,但係由於北海道太大,旅遊景點又太分散,用係行車上嘅時間實在太多,而且行車時間往往係日間最寶貴嘅時段,所以令到係景點遊覽嘅時間太少.另一個問題係,每日都要拾行李,都咪話唔煩.如果有多D時間,每個地方住兩晚咁就perfect啦.
» 閱讀全文
玉乃湯只有20幾間房,感覺上好warm,不過職員就唔係太識英文,所以溝通起上黎有D難度,不過好彩都明白大家意思.而係溫泉方面,男女只有各一個室外溫泉,而且只屬一般.另外,佢嘅房間係冇沖涼設施架,一定要去溫泉浴場度先有得沖.至於晚餐同早餐亦屬一般,整體上我嘅評分都唔係太高.
» 閱讀全文
日係連續六天自駕遊嘅開始.好多人去日本旅遊喜歡自駕,除左自駕有佢嘅樂趣之外,我覺得一定程度上都係迫不得意.其實係日本,除左大阪同東京兩地旅遊點比較集中之外,其他地方嘅旅遊點都相當分散,北海道就係其中最突出嘅地方…
» 閱讀全文
九月尾嘅北海道一般係5:30pm左右天黑,一入黑係室外已經冇咩好行,所以行完大通公園之後就行返札幌站搵地方食Dinner啦. 呢間就係我地係北海道第一餐嘅開餐地點 – 蟹本家 呢間蟹本家位於札幌南口附近,另外仲有一間係薄野.
» 閱讀全文
等左大半年,今年嘅重點旅行計劃終於可以實現啦,今次嘅目的地就係. . . . . .北海道.其實係年初嘅時候已經計劃以北海道作為今年嘅重點旅遊目的地,而最初係計劃係暑假7月尾嘅時候去睇花架,連大假都已經mark左,只可惜年中時由於工作關係行唔開,最後只有取消計劃.
» 閱讀全文


text:
Thursday, January 29, 2015
風暴過後
雖然話就話係世紀大風暴,但個個都話雷聲大雨點少,政府有時又好難做既,因為之前試過predict吾準,又話死左幾多個人,而家話你地知個風好勁,又比人插,真係算吧啦! anyway, 我就好appreciate佢地,因為鏟雪車既人真係搵命搏,同埋天氣咁差真係寧願留係屋企啦,嘻嘻,我地又有一日假放,有咩所謂je.....不過講真,我地住個度吾算多雪,但有D地方真係有成幾呎雪架!
個日學校吾駛返學,下午時見已經停雪,就同Hannah 落去玩雪,整雪人,好好玩呀! 雖然都係整吾到,因為D雪吾太痴,但玩左一陣都好開心呀! 好想好想同佢去滑雪,我諗應該幾好玩呀! 之後樓下個女話想上來我屋企玩,見Hannah成日痴住佢,咁是但啦,比佢一齊玩啦! 其實佢無小姐脾氣時都OK,但叫佢幫手clean up就諸多籍口,煩!
Wednesday, January 28, 2015
壞消息
今晚心情真係好差,原因係知道左我老公個cousin 肚入面既 bb 突然無左心跳, 心情真係好難過. 佢個bb 已經陀到 28 weeks, 有邊個會諗到會係呢d 時候咁呢? 聽到後,真係好傷心,或者未做媽媽前都無咁感觸, 做左媽媽後先覺得生bb 出來一d 都唔易,要陀足10 個月,小心10 個月, 生時又要受 10 級痛苦, 得到一個小生命真係好似過 5 關斬6 仗, 我地真係要好好珍惜. 雖然平時老公個 cousin 好 tough, 但要面對呢個痛楚,真係好難過. 聽日仲要去醫院生個bb 出來,唉,見到既時候都唔知點過. 希望佢真係可以快快好番,努力再製造第二個小生命啦!
Monday, January 26, 2015
大風雪吹襲
新聞講到今晚開始會有大風雪來臨,真係好得人驚呀! 佢地話會預計有18 to 24吋雪,係,無錯,即係成兩呎呀! 好得人驚如果真係有咁高, 希望大家都可以安全咁過左呢個風暴啦!
咁耐無見,緊係以為我偷懶啦,但事實係,我地又病了,唉! 好似自summer後,我地就無停過病,真係我都怕怕了. 雖然醫生都話無得避免,因為hannah開始返學,但真係隔一星期又病,真係好得人驚. 話就話只不過係傷風感冒,但點都令人辛苦架,我都食左兩日藥先好番D咋,上星期真係直頭起吾到身返工,成身都軟同痛,真係慘絕人寰呀! 點樣先可以令抵抗力強D呢? 就算吾係講小朋友,我自己D抵抗力真係差,咁容易又病,唉! 上星期去睇中醫,都係調理下身體,佢就話如果成日病,煲D白術,防風,北奇(吾識寫)煲湯,可以加強抵抗力wor....雖然吾知work 吾work, 但都會試下既,不過講真,呢D中藥真係佢識我我吾識佢,而家亞媽係度就話可以幫下,遲下我又忙過,真係休息時間都無,何況煲湯,盡量啦!!!!! 如果大家有咩好提議,不訪話我知,我真係病到癲左lu.........冬天真係好易病,希望冬天快D過啦!!!!
Thursday, January 15, 2015
減肥
嘩,原來要減肥真係十分吾容易,首先想講下,因為開頭要餵人奶,所以真係勁食,做成有食消夜習慣,慘慘! 以前真係一路泵,一路食零食,因為係得個D時間先可以算休息下,梗係想開心下啦,我真係希望呢個世界係無零食,薯片朱古力真係害人不淺呢! 而家要減,真係有D困難,要不停忍口,不停捱餓,嗚嗚! 雖然好似好變態,但見到自己個豬樣同身材,真係不得不忍下,因為實在恐怖呀! 而家個計劃係,cut down零食,少吃飯麵類,食多D肉菜,希望咁樣可以令自己減到少少啦. 係office真係想勁食,所以有時口痕時,就放一大盆生果係面前,我諗點都好過食薯片個類吧,嘻嘻! 希望可以keep住呢個habit啦,吾想再繼續重磅下去呀!
早餐-呢幾日都係食蛋,無包,應該無咁肥卦
lunch - 依舊帶lunch box, 有少量飯同餸,吾飽就食生果
snack -真係口痕就食gum, 再吾係就yohurt呀,生果,calories應該低D卦
dinner -如常都係食99煮,不過cut down食飯,食多左餸!
late snack- 無,希望keep到呢個habit啦!
加油!!!!!!
Monday, January 12, 2015
13月@ Emma BB
咁又過左一個weekend了,好快手呀! 其實由新年到而家,都有好多野想講架,不過hea hea下就吾記得lu, 哈哈哈!近排都無咩特別既,不過早一個星期妹妹就病左,我亞媽就揹住妹妹去睇醫生,因為我要返工,開頭都諗住佢又無發燒,都吾似咩事,係有幾聲咳je, 不過吾知係咪HK d人特別中意睇醫生,我亞媽就二話不說同帶左妹妹睇醫生,結果係,佢有輕微肺炎,我聽到時都呆左,因為我見妹妹吾似好嚴重,都似係咳兩聲咁啦,但佢係咁her her聲,我亞媽都驚呀,事實證明係應該去見醫生,因為實在太嚴重了,更怕妹妹有什麼後遺症呢,食左7日消炎藥,都算好得7788 了,不過都有幾聲咳,但醫生話個肺清,吾駛再食藥,做媽媽都係好大意,妹妹病到咁嚴重都吾知,可憐呀! 再之前去左抽血,之後驗到妹妹對蛋白同花生都敏感,都好擔心呀! 雖然我地都好盡量小心吾比佢食到敏感野,但有時都真係好擔心,始終有時我地好易遺忘,希望呢個問題會outgrow啦!
愈大愈曳既小姐,食野超級吾專心,一定要睇TV先食(多謝62既教導)
呢個古靈精怪既大小姐,係咪好可愛呢?
似吾似去打仗一樣?
媽媽,我下次吾咁曳啦,吾好嬲啦!
一大清早就起身玩,我真係比佢地玩殘呀!
Friday, January 9, 2015
新車
係未有小朋友前,我地第一架車係一架 suv, 個陣覺得又大又好坐,都ok 啦, 到差不多生hannah 時, 我地又換左一架sedan, 因為為左老公返工要揸車,揸架 suv 唔慳油,點知,老公已經唔駛揸車返工, d 油價又創新低, 一架慳油車已經無咩作用,加上,妹妹出世後,話就話少出街,但要出街時真係幾攞命,係usa, carseat 係 mandatory, bb 一離開醫院就必定要有 carseat, 否則唔比出院, 試想下,我平時夾係兩個carseat 中間,個d位置真係少之有少, 同兩個小朋友出街,拎野都特別多,一袋兩袋咁,真係位置多到呢...... 所以,上星期就去左 car dealer, 買左我地第3 架車,就係一架 van. 其實我開始時都有d 抗拒,因為覺得好 chinese, 好唔型, 但自從經歷過迫係架車成日,就覺得,一架van 真係好重要. 我可以買架 suv, 但係兩個 carseat 迫係後面,坐多個人無可能了,加上我父母年年都來一次探我地,有架 van 可以road trip, 都唔錯吧. 係就係薯仔d, 但實用程度 100 分呀!!! 其實我地作為父母,已經唔單睇外表,睇下自己著到幾c9, 都要留番d 錢買小朋友衫就知啦,哈哈!烏烏where where 我就係人辦啦! anyway, byebye camry, 我地曾經有個兩年幾既感情,而家割愛比其他人,希望你個新主人會對你好啦!!!
Tuesday, January 6, 2015
新年快樂!!!!
好耐無見呀,實在太忙碌了,加上上個排放假到新年,真係無時間update呀! 我地一家係呢度祝各位有個健康快樂既2015啦!
講番聖誕節個日,我地呢度所有鋪頭都關門,所以想出街係無可能了. 本來朝早打算同親戚飲茶,老公吾想出門,就得我同亞媽兩個湊住兩個出去,點知假期實在太多人,有排等,我又揹住妹妹,亞媽推Hannah, 而咁岩個D時間 Hannah又肚餓,真係大人等得小朋友吾等得呀,我地唯有走啦,唉,最慘係我揹住成20磅人仔,真係腰都斷,所以我決定以後都吾做埋呢D野,推佢無咁嬲!anyway, 返到屋企後,我地就決定同兩個小朋友去玩,玩咩? 咪就係去溜冰囉,嘻嘻! 想當年,我都有係太古城學過花式溜冰架,不過而家人老左,骨頭都硬,真係企到已經偷笑呀! 當然啦,呢個咁難既任務,就梗係無妹妹份啦,我地就只可以叫亞媽睇住亞妹,我地就同Hannah去溜冰. 我開始時都驚佢會跌呀整親呀,簡直10萬個吾放心,點知換上鞋時,佢又企得穩又行到wor...我都有D驚喜,之後入到溜冰場,當然要扶住先啦,我其實都未適應到,始終真係多年無玩過呀,好彩老公同我地一齊去,大家就拉住佢一齊溜左陣,雖然佢都係比我地拉多,但佢又好似中意咁,嘻嘻,好搞笑呀! 希望我地下次再有機會去啦! 可能個日聖誕節,所以吾算得上好多人(因為個個都係屋企做節),不過我地就有一個難忘經歷呀!
同場加影我地去屋企附近既聖誕燈飾區,好靚呀!!!!
Subscribe to: Posts (Atom)


text:
嚮Pisac古城由登山到落山前前後後行咗兩粒半鐘,高海拔環境下健行體力消耗得特別快,好彩個團又包lunch buffet,即刻喪食去補充體力!
食完頭盤加主菜就梗係甜品時間啦!攞咗一個黑粟米啫喱,酸酸甜甜好好味,如果再雪凍D就好嘞!同埋飲可可茶預防高山反應,我覺得好有用,因為一路keep住飲真係提神醒腦,行多兩個鐘都仲得(講吓咋)!
食完午餐有波士頓嚟嘅團友叫我哋過馬路穿過叢林睇吓,原來有一條河,不過當地人環保意識不足,條河入面都幾烏糟,仲有D膠袋漂浮!
睇完烏糟河,返去餐廳時見到高過一個人嘅疑似蘆薈,唔知食唔食得呢?
大家集合之後上番旅遊巴繼續行程,路經一個好熱鬧嘅小鎮,原來舉行緊單車比賽!唔知係鬥快衝落去呢條大斜路下面,定要由下面鬥快踩上嚟呢?好似前者會無咁辛苦!
大概20分鐘,我哋就去到古城Ollantaytambo,見到呢D一級級樓梯真係有D頭暈,即係又要行上山嘞!
而對住城有一座山,印加人覺得有舊石好似佢哋信奉嘅神嘅側面,仲要頭戴大(這是違規廣告2009_04),唔知你睇唔睇到呢?
Ollantaytambo城下面村莊幾佰年嚟都未變過,仲保存得好好,村民依舊嚮度生活!而所有房屋街道都非常工整,城市有規劃!
上到山頂,原來嘅神殿只剩地基,但都睇得出兩個人咁高嘅大石切割得好平滑!而大石其實係由另一個山運上嚟興建,同埃及人起金字塔時運送大石方法一樣!
之後落番嚟市集,嚮一個自稱賣古董嘅檔仔見到以下場面!豹仔,你唔好乜都放入口好唔好?
平時呢類型嘅tuk-tuk嚮印度就見得多,但估唔到連秘魯都有,主要係行走村落同火車站,收費1 sol一個人!
呢條彩色孭帶除咗孭仔之外,仲可以孭柴,有如叮噹(多啦A夢)嘅法寶一樣,就叫佢做多用途神奇孭帶!
因為仲有3個鐘先搭火車去Aguas Calientes,而成團人就得番我同旅伴,仲有一對印度老夫婦會去馬丘比丘,所以就嚮Ollantaytambo村落行吓,工藝品手信就無買到,但零食就買咗D,中間個奶茶味雪糕好好食!
嚮等食晚餐(個團包埋)期間,嚮酒店撞到一齊join city tour兩位香港女仕,知道佢哋聽日開始行Inca trail要寫個服字!我絕對唔可以想像到自己要行4日3夜山,無水沖涼,露宿荒野會係點,仲要比二,三佰蚊美金喎!如果唔係有超驚人毅力,一定會中途放棄!同佢哋其中一位傾吓傾吓,又係時間食晚飯,餐廳就嚮佢哋下塌酒店對面,入面裝修唔差,入口旁仲有一個爐可以即烘pizza!
入口旁仲掛咗一個歪口面具,一副不屑樣,好鐘意!
由於全包,基本上可以喪叫全個menu,但係晏晝嗰餐個buffet都未落格,所以只係叫咗兩個湯:Tomato soup with fried egg & Mixed vegetable soup,
同埋Napoleon spaghetti & Peruvian chicken curry rice加多一杯Mojito!其實D嘢食嚟得好慢,要我拎住張火車飛比侍應睇比壓力佢D嘢先嚟得快D,好彩所有嘢都幾好食,只係要極速食嗰吓嘢辛苦D!
離開餐廳只係得番十分鐘就開車,我對腳好自然變為摩打腳,但當我飛奔咗500米之後,再回望發現腳長但碎步嘅旅伴仲同兩位印度老夫婦以龜速移動,好想飛刀插爆佢哋三個!嚮我怒喝之下佢哋三個都不敢怠慢,加咗速不過都比我拋離九丈遠,最後好彩都趕到!火車完全滿座,插針都插都插唔入,火車內燈光昏暗,一路搖晃,好似坐咗嚮搖籃入面咁,無幾耐就瞓著咗!
由Ollantaytambo去Aguas Calientes差唔多要兩個鐘,當火車慢駛入車站時就醒咗嘞,不過點解個車站漆黑一片,只係見到路軌旁餐廳D燭光嘅?心知一妙,原來成個小鎮都停電黑媽媽!落咗火車仲要搵接我哋嘅hostal職員,在場有成一佰個大叫唔同嘅名,點搵呀?但又好邪地忽然有一把好鏗鏘嘅聲大叫我個英文名,即刻回應,再帶埋印度老夫婦一齊行去火車站附近嘅hostal!成個hostal都點晒蠟燭,真有feel!後來聽日去馬丘比丘嘅導遊嚟到同我哋講解聽日去馬丘比丘時宜,不過我哋同印度老夫婦都想去登上Wayna Picchu,而登Wayna Picchu每日只限四百人,所以一定要倒屎咁早晨早4點就要去巴士站排隊,就係因為咁凌晨三點十五分morning call!


text:
慢慢開始感受到秋天嘅氣味,趁天氣仲未乾燥時就一定要打好個底,所以就要煲定啲滋潤嘅湯,就係咁我煲左個雙耳木瓜湯俾兩位老細飲啦
今次主角除左係木瓜之外,就係雙耳,咁咩係雙耳呢?咪就係雪耳同埋黑木耳.雪耳係好滋潤我估大家都應該知道,原來黑木耳當中富含膠質,可以滋養肌膚,使皮膚變的光澤有彈性.所以話次依個湯就可以清心潤肺同埋滋潤肌膚,所以話仲唔係大人同小朋友都啱飲!
材料都係好簡單,包括有木瓜1個,百合及白蓮子各1兩,無花果5粒,雪耳及黑木耳各1兩及豬肉約$40
白蓮子要留意一下中間有冇芯(基本上大多數都已經冇左,十粒有幾粒仲有咁啦),如果仲有的話就一定要除走,如果唔係個湯就會帶點苦啦
木瓜去皮去籽及切小塊備用;瘦肉洗淨汆水
雪耳及黑木耳清水浸泡至軟,撕成小片;無花果及百合白蓮子浸洗
煲內放約4L水,然後隨水加入所有材料(木瓜除外)
待滾起時,用大火加蓋煲約30分鐘
然係加入木瓜
再轉慢火加蓋煲多1小時
最後加適量鹽調味,就飲得啦
啖湯好清甜,有木瓜又有雪耳,可以話啱晒小小豬,佢都不知幾鐘意,絕對係又飲又食,仲唔係即刻滋潤晒
不過長氣啲都要再提,雖然雪耳係好味又有益,不過都要再提多大家煲過嘅雪耳一定要即日食/飲晒,如果隔夜,經過一夜嘅浸透,佢就會放出一啲有害物,到時就有益變有害啦!
溫馨提示:由於材料都涉及藥材成分,所以係好因應個人體質,大家記得煲之前了解下自己,或者問下相熟中醫/藥材店職員,睇下呢個湯水啱唔啱自己呀!


text:
之前係上海街行街時,就已經買好晒材料,打算年夜飯嗰日整嚟應節.之後嗰幾日又掛住去玩,所以就等到近排先嚟貪得意整下.依家都仲係新正頭,依個大吉湯圓都仍然可以叫做應節呀!
其實個做法都好簡單,同搓普通湯圓嘅都係一樣,不過就加左橙色嘅橙粉同埋綠色嘅綠茶粉.
坊間都有好多食用色素嘅液,不過我總係覺得嗰啲唔多安全,所以用有機(店員話係)粉,好似安全啲,咁又食得安心啲嘛!
由於我都係得我同小小豬兩個人食,所以都唔整太好,用左一飯碗嘅糯米粉加暖水開始搓,慢慢搓…慢慢搓
搓嘅時候覺得個粉團太乾就可以加啲水,如果太水火濕的話就加多少少糯米粉,直到個粉團唔會”痴手”同埋有啲光澤,咁就完成啦
之後就分為兩份,三分一嗰份就係用嚟加綠茶粉,另一份就係用嚟加橙粉
色粉唔可以一次過落太多,要慢慢落慢慢搓咁先得呀,依個步驟其實係整個整湯圓過程最用神,不過為左整靚靚大吉,所以努力啦
之後就準備餡,今次又嚟童年回憶,我用片糖嚟做餡,切粒粒時又真係有好多感觸湧出嚟呀
將已切粒嘅片糖放在橙色粉團中,然係搓成圓型,之後用搓少少綠色粉團做葉
依個過程其實都幾好玩,好似搓泥膠咁,第一次整嚟講我嘅手工都算合格啦
煲內放片糖和薑片煮滾
待水滾後就可以放份入啲大吉湯圓繼續煲
煲至湯圓浮面之後,熄火焗多十分鐘,就可以食得.幸好都叫做冇乜走樣,冇返粒吉仔樣睇,咁到叫有返啲成功感
小小豬見到我個製成品,佢都覺得不知幾攪笑,仲食左我兩大粒添!
片糖餡真係冇得輸,嗰一份流心糖心,真係勁好味
不過就唔知係唔係個片糖味重左啲,所以食唔出嗰一個橙味同綠茶味.唔緊要啦….最重要係似大吉,食個大吉落肚,今年仲唔全年大吉大利!
原來整造型湯圓係咁好玩,有左今次經驗,下次可以同小小豬齊齊親子廚房整湯圓,唔知佢會整咩樣子呢….哈哈哈!


text:
贏在起跑線都out啦,而家最新既講法,係要贏在射精前.其實咁驚你既小朋友「輸」,有冇諗過唔生呢?閣下既基因又唔係特別優秀,閣下另一半亦係一屆凡人.你地既下一代出世會係天才,除非基因突變架姐?既然你咁驚佢輸,咁唔想佢第時捱苦捱窮,「好似你」咁無出色,不如索性唔好生啦!
望子成龍唔出奇,但希望自己既仔兒贏在起跑線,就好差勁.贏在起跑線就係一種赤裸裸既偷步概念,跑一百米辛苦?咁等我早D幫佢安排好,買通評判,等佢由50米開始跑.咁咪易贏D囉.喂喂喂,你生佢出黎,你係俾粒精/卵佢架炸!個一百米係佢既人生,你細細個就幫佢偷步,教佢偷步.到大過佢咪變到好似你咁覺得偷步無錯,偷步係岩囉!當偷步可以叫做贏在起跑線;偷食只怕係贏在飽暖前;偷竊未嘗唔可以叫做贏在交易前呢?懶係好心逼小朋友贏在起跑線,你自以為對佢好,結果只會令佢永遠都跑唔完一百米.人生如果真係變態到係一條比賽既跑道,咁終點線都只係死亡.跑快D,咪快D跑完囉,咁跑完人生路,咪快D死囉.
香港而家去到每個人都偷步,甚至已經無人覺得偷步唔岩既地步.我又贏在起跑線,佢又贏在射精前,咁你唔贏在出世前都唔得啦?唔係BB出世,係你自己出世啊!
想贏唔係問題,但其實諗深一層,你就會發現要自己既仔女贏在起跑線既家長,唔係「想贏」,只係「怕輸」.怕輸,係好負面既.可能係怕比較,唔敢面對失敗既後果,唔想接受自己既唔完美.而想贏,係正面既,充滿盼望既.預左過程中會面會無數既挫折同失敗.真係想贏既人,係唔怕輸既.佢地有心理準備這一路會好艱難,會有好多人快過自己,好可能會落後.但佢地會抱持正確既心態,直至衝線.要贏就贏在終點線.


text:
好听的章姓男孩名字大全
好听的章姓男孩名字有哪些?姓章的男孩怎样起名字才会有福气?怎样的名字显得文武双全?有句俗话说“赐子千金不如教子一艺,教子一艺不如赐子好名字”,不想让宝宝遗憾一生,爸爸妈妈们快来看看章姓男孩名字大全,为宝宝起个好名字吧!
好听的章姓男孩名字大全-双字名
章益挺 章炳华 章金领 章会贤 章生江 章运锋 章建伍 章树钢 章淑媛 章传芳 章耿政 章大立
章夕忠 章成正 章广乓 章锦财 章大前 章晓琨 章引龙 章彦岭 章伟乾 章国生 章联生 章金元
章文益 章昌科 章三思 章傅仪 章守清 章紫升 章训万 章晶宇 章国法 章路杨 章永亮 章科宏
章沐阳 章慧华 章荣贵 章仲卿 章善石 章银学 章华炎 章炳如 章冠飞 章晓进 章安杰 章增加
章青河 章留成 章小力 章高路 章道琴 章远威 章和禄 章巍山 章修勋 章子雄 章伯秋 章会宾
章彦卫 章国义 章佳乐 章军武 章月华 章宗程 章宇桂 章恒坤 章三锋 章新科 章锐洪 章健昌
章兴桂 章恒中 章贵勋 章乐欣 章思聪 章雪河 章丰亮 章晓树 章云豪 章雪全 章俊业 章向来
章裕群 章彬福 章秀凯 章杨梅 章灿丰 章锋初 章程周 章贤松 章惠宇 章坚进 章银田 章镇志
章雄红 章斌城 章义中 章和阳 章道冰 章业亮 章振耀 章孟旺 章继健 章良鸿 章贤耀 章保耀
章继朋 章军晓 章磊夫 章孟权 章思田 章楠源 章杰杰 章凤彪 章水森 章辉印 章浩岩 章雷强
好听的章姓男孩名字大全-单字名
章吉 章弟 章雄 章秋 章星 章富 章贤 章有 章占 章增 章洋 章加 章凤 章乐 章嘉 章恒 章翔
章祖 章运 章敬 章宁 章哲 章水 章卢 章铁 章双 章守 章威 章治 章承 章缘 章会 章银 章晨
章孝 章达 章月 章慧 章科 章政 章喜 章锡 章康 章锐 章炜 章静 章发 章和 章雨 章奇 章善
章礼 章冰 章根 章风 章恩 章岩 章巍 章群 章经 章希 章显 章自 章栋 章盛 章凡 章虎 章帅
章定 章圣 章铭 章杨 章仕 章美 章育 章森 章欣 章焕 章如 章怀 章丰 章为 章总 章可 章登
章黎 章柏 章润 章坚 章仲 章崇 章信 章堂 章尚 章琦 章日 章同 章民 章冠 章宪 章凌 章应
章来 章业 章纪 章本 章楠 章相 章孟 章昊 章岳 章丹 章卓 章伯 章作 章才 章山 章西 章晋
章勤 章劲 章灿 章章 章裕 章三 章廷 章扬 章彪 章朋 章诚 章聪 章南 章存 章程 章骏 章权
章源 章琪 章镇 章叶 章常 章石 章迪 章颖 章川 章修 章从 章乃 章晶 章欢 章靖 章升 章迎
章太 章路 章奕 章芳 章泉 章猛 章昆 章征 章献 章钦 章炎 章李 章工 章令 章航 章木 章湘
更多相关阅读:好听的陈姓男孩名字大全 好听的高姓男孩名字大全 好听的胡姓男孩名字大全


text:
我補高中英文嘅,手上廿幾件都係應屆中六補底學生.DSE將近,我主力幫啲補底學生操Writing Long Task,試圖令佢地喺人生最後幾堂認真上嘅英文堂學多少少句式同詞組.畀少少背景資料你,宜家Writing long task係可以揀主題嚟讀嘅,好多學生都揀Workplace呢個主題嚟寫,貪佢要學嘅Vocab好窄,唔洗貼完一輪都係貼錯題.
雖然好多學生讀得好Pair,但其實睇佢哋啲文,好多人都知自己想做咩der (我讀到大三重係一舊飯,「我的志願」係有份型嘅工同做文青:O) ).
我發現畀學校捉佢地生涯規劃規咗六年,好多學生重係唔知自己嗰份工要做乜.例如有人好想入建築嘅人以為建築師要做埋室內設計同埋要落手起樓;又例如好多想做社工嘅人以為社工淨係開組同做Counsellor就夠(我即時嚴肅地糾正佢地——齋做輔導員咪即係社會維穩員~)唔洗識任何政策政治嘢,甚至以為自己吹得同外向就做到好社工;又有讀視覺藝術嘅學生想做紋身師,但我問佢VA老師有無指導佢做紋身師的話要練邊類畫佢又話老師無講.又例如有學生好想做記者媒體行業,但係去咗咁多次生涯規劃堂都無人建議過佢要從小練好支筆,參加吓吓啲公民記者工作坊或投稿畀網媒拎吓經驗之類,佢連Copywriter係一個職業都未聽過.
真係好撚嘔心,我地社會最差嘅一個風氣係聽到小朋友話有咩咩咩夢想,讚完佢有大志就算,但係唔會提佢要向邊個方向走先達到自己嘅夢想.
唔提小朋友去搵出「如何追夢(How)」係第一個問題,唔話畀小朋友聽其實世界上「有咩可以追嘅夢(What)」係更基本嘅問題.好多時啲唔大路嘅工/大學同IVE無嘅工就唔話畀小朋友聽呢啲都可以係選擇嚟㗎,生涯規劃List只係一啲大路得嚟未必提起到佢地興趣嘅工,畀佢聽多十次Career Talk佢都唔會想知自己做乜.
舉個實例,如果細時有人話畀我聽紋身師,鋼管舞師同性治療師都係職業,我應該會喺其中一個範疇努力,自幼習畫習舞或者讀社工之類,以致行年二十有五的我應該唔會重係成舊飯咁.
我收過嘅文之中,最令我放心嗰位,係話自己想做警察嘅.重有唔夠廿日就考試,一條作文題目座底六七隻字睇唔明,一味話做警察好正義(鬼當佢為砌字數而寫),我解釋監警會制度制度畀佢聽佢又唔願聽,呢類人唔做警察,都唔知可以做乜.


text:
10件偽文青書蟲才會懂的事
自認係1個文青,而又係書蟲嘅你,睇下有冇講中你心聲?
1 最鍾意新書陣味
去書局買新書係1件好興奮嘅事,同去圖書館借書唔同,因為得新書先有嗰陣清新嘅書卷味.
2 望見堆積好多書嘅書櫃有滿足感
見住書櫃同書架上面嘅書愈嚟愈多,擺放整齊,就會有種滿足感.
3 經常隨身攜帶1本書
出門一定會攞本書跟身,得閒無聊時可以睇吓書,但好多時到最後都係冇睇過.
4 鍾意喺交通工具上睇書
喺交通工具上,當全部人都係掛住玩手機嘅時候,而你係睇緊書,你就會感嘆點解咁多人做手機低頭族.
5 最鍾意影封面同金句擺上網
睇到好鍾意嘅書,或者睇到句好鍾意嘅金句,就會立即影相擺上網,想同朋友分享之餘,其實想同大家講我好有深度㗎!
6 書上面有好多漬
成日一路睇書,一路飲嘢,食零食嘅你,搞到成本書都係漬.
7 通常借完人哋本書唔記得還
成日人哋借完本書俾你,你都會唔記得還,仲唔知自己睇完擺咗響邊,甚至係仲未睇過.
8 見到封面吸引同背後簡介就即刻買
有時你連睇都未睇內容,見到個封面好靚,或者睇咗少少書背簡介好吸引,就會即刻買.
9 屋企仲有好多新書未睇
成日去書局買埋好多書,堆喺屋企又唔睇,但係又不斷買新書.
10 最鍾意瞓喺張床上面睇書
平時喺屋企睇書,最鍾意死蛇爛鱔瞓喺張床上面睇書,成日睇睇吓就會瞓著咗.
有興趣可Like/Follow
Facebook Page: JJ Man
Instagram: jjman.c / cookingjj


text:
2010年7月30日 星期五
北京樓
京菜係香港係不可或缺既,一味北京填鴨已經俘虜左好多人,北京樓既填鴨水準真係好好,但係其他菜式就,好普通,我每次都係為食填鴨而去.不過,佢既乞兒雞亦非常好食,乞兒雞又名富貴雞.
鴨舌味道麻麻,但夠爽口,素鵝同雞絲拉皮都係普普通通,基本上D冷盤都不太好食,而且都好細碟.
蔥爆牛肉,味道算淡,平時水準以下,碟糖醋魚更加賣相嚇人,好似受幅射影響咁.
但係碟賽螃蟹就整得十分之好,味道好,夠滑口,不過無左隻蛋黃好似爭少少咁.鮮茄蝦仁鍋巴比想像中平常,因為覺得個汁好假,睇落去都似色素居多.
主角出場了,填鴨鴨肉鮮嫩,鴨皮脆卜卜,味道好好,仲要即席係客人面前片皮,送到時仲熱辣辣.
最尾食埋呢個醬肉炒飯,炒得乾身,好快就俾人食哂.輪到甜品了,棗泥鍋餅煎得好好,皮夠薄,又夠香脆,甜度剛剛好.拔絲香蕉同蘋果,果然香蕉係好食過蘋果的,以前呢到整得好好,而家D水準都差左,唯一值得嘉許既係佢用忌廉黎整,比用冰水整多了一份香味.到最尾,叫了桂花酒釀小丸子,有香噴噴既桂花香,又有酒釀既濃味,食完個心都開心哂.
地址:尖沙咀梳士巴利道3號星光行3樓
2010年7月22日 星期四
北京酒樓
今次這間北京酒樓已經有幾十年歷史,一路以來都客似雲來,一輪一輪,每晚都爆場.呢到勝在價錢實惠,本來D味道都好好食,但係最近兩次去,都覺得D味道無以前咁好食,隻鴨好"鞋",小籠包係用難食形容.但係大致上其他野都OK架.
冷盤方面,對個素鵝情有獨鍾,每次都會食,呢到每碟既份量都好足夠架,冷盤係可以雙拼或者三拼,真係好隨意.右上圖係醬蹄,左下圖係肴肉,D顏色就真係一D都唔靚啦,右下圖係海蜇.
訂閱: 文章 (Atom)


text:
呢幾日好多人都喺度鬧緊輔仁媒體果篇歐鎧淳嘅文.
尊重創作,尊重版權,share就要share link,唔係cap圖.link都唔貼費事益佢?你以為唔貼link就唔會益佢click?你估d唔知你講咩嘅人會唔會Google?在SEO層面嚟講,佢去Google search完click落去果吓佢贏得眾多呀on9仔!
我而家唔係要幫容總洗脫任何嘅罪名,亦對呢篇文完全冇嘢發表,亦唔係幾明白香港人點解咁鍾意睇鳩文.我只係想講佢嘅business model同方向有幾咁犀利.
每一個媒體都係一個content generator.要generate content就會有cost.輔仁唔似得一啲懶認真做網絡新聞嘅網媒,佢哋冇自己嘅採訪隊伍,只係靠一啲唔計較收入,但求寫完文自己爽吓嘅寫手不定期供稿,極其量只係一個好多blogger嘅blog.佢哋嘅模式係用user generated content (UGC)嚟做.唔係話認真做文字工作就係錯,認真去跑新聞就係錯,而係喺網絡世界根本冇人願意為咗你嘅努力埋單俾錢.咁你又點樣樣夠錢搵專業嘅記者去寫一啲叫做深入分析,有深度嘅文章?呢啲網上嘅讀者係咪真係deserve去免費享受睇呢啲咁高質嘅文章?好多網媒都係因為俾唔起錢燒呢d fixed costs搞到要執笠收場,例子多不勝數就唔舉例啦.所以做UGC,係一定著數過自己gen content架,淨係呢點已經贏在起跑線上啦.
輔仁媒體越來越紅(編按:無咁紅啦)完全係因為佢適應網絡生態.而家信息傳播最快嘅地方一定係facebook,喺facebook上面post一條link好多時只係睇到條題再加一張配圖同好短嘅部分內文,而輔仁媒體嘅文喺選擇配圖同埋起題上都係一絕,相信就算係hater都不可以否認佢哋做呢兩個task嘅功力.香港人嘅文化其實連速食文化都講唔上,因為佢哋share post發表9up偉論嘅時候好可能連click都無click個落去.佢哋因為生活壓力怨氣好大,佢哋需要嘅唔係一邊深入剖釋事實真相嘅長篇偉論,佢哋只係需要一個材料俾佢哋可以喺facebook上面9up吓,扮吓叻踩下人,眾人皆醉我獨醒咁呃下like扮清流智者.內文對佢哋嚟講根本一d都唔重要.
咁究竟乜嘢文章先至最容易引到人share?以前會係content farm d垃圾文,但而家由於普遍嘅網民智慧都有所提升,content farm嘅文已經冇咁容易被share啦.取而代之,係偏激煽動性強嘅文章.呢d文最可以引起讀者嘅情緒,當你有情緒你就要發洩就會share會讚會鬧,所以佢哋好多文根本就係搏人鬧.輔仁媒體基本上係冇立場嘅,只要有文佢就登,呢個亦係佢哋以文會友嘅宗旨. 當有一篇偏激嘅文出咗,就會有另一篇文去反擊(編按:理論上啦,實際上未必會有,例如歐小姐講完佢會自己貼FB 唔會俾我登~).正反意見都有齊,好不公平,總之網絡熱話嘅正反角度都盡在輔仁,想食最新鮮嘅花生根本冇一個地方可以同輔仁相提並論.邊個有興趣去睇咩01果d用錢堆砌出來嘅content?
輔仁嘅角色就好似軍火商人,最怕就係你哋唔打仗.只要一日有人鬧嚟鬧去,佢坐喺度就有click有廣告收入.有時容總亦會不忘用各種方式去撥衡個火,拉大雙方仇恨值.呢d咪識玩囉?出去採訪新聞?免費content手到拿來,容總一個人瞓喺度都贏你成間所謂有規模嘅網媒贏到開巷呀!呢個business model並唔係人人都抄得嚟,佢落咗幾多心力喺d大學生network度(編按:大學生真係無乜啵大佬,真係要落心力嘅network 無講你知啦)?仲有邊個可以build到佢咁嘅network?唔係呢班人邊有咁多最熱嘅料俾你班友屌來屌去?
想當年肥佬黎搞新聞娛樂化,俾人屌到上天花板,結果呢?咪就係證明咗香港人就係鍾意呢d嘢囉,market oriented,有咁嘅市場先有咁嘅product,由你開始屌佢果刻你自己已經入咗佢個ecosystem入面,所有嘢都係容總精心計算嘅計劃通.網絡新世代,輔仁媒體先係大贏家.
到底如果呢篇文我投去輔仁佢哋會唔會登呢? XD!係呀,呢篇都係鳩文,我係拉緊仇恨值呀~


text:
終於黎到旅程最後一日,因為坐黃昏機,所以都仲有大半日時間可以出去行下.朝早起左梳洗完先執埋行李check-out先,然後將行李寄存係酒店,再請酒店同我地接收李儀餅家會係中午時送到嘅手信. 一切安排好之後出發去忠孝敦化嘅度小月食嘢.
» 閱讀全文
雖然係基隆夜市食左唔少嘢,不過坐左成個鐘火車返到台北之後,開始有D肚餓,所以都係要食返D正式嘅晚餐.於是決定照旅遊書介紹,去左捷運中山站附近嘅肥前屋食鰻魚飯. 我地由台北車站直接坐的士去,好快就到.肥前屋係橫街入面,架的士直接車我地到門口,所以唔洗搵,不過黎到已經見到好多人排緊隊.
» 閱讀全文
遊覽完九份之後我地下一個目的地係去基隆廟口夜市.係李儀餅店隔離巴士站等車,寫住基隆方向嘅巴士就啱架啦.由九份去基隆大約要40分鐘車程,今次個司機一樣係咁狼死,落山時係咁衝,幾驚佢會衝落山崖.
» 閱讀全文
今日嘅行程主要係去九份同埋基隆夜市,九份上次有去過,不過基隆夜市就係未去過嘅新景點.朝早起身之後先去西門町嘅鴨肉扁食早餐. 食完早餐先去台北車站買去瑞芳嘅火車飛,因為中午12點先有自強號列車去瑞芳,所以仲有時間係台北車站上面新開嘅微風台北車站(商場)行下.
» 閱讀全文
係陽明山睇完櫻花之後,又坐公車去返捷運劍潭站,然後坐捷運去下一個目的地:淡水.淡水上次都有去過,今次又係重遊.
» 閱讀全文
台灣由1月尾至3月係櫻花季節,雖然冇日本咁多咁靚,但一場黎到都想去睇下,所以今日行程主要係上陽明山賞花. 之前做左功課,以遊客黎講上陽明山最方便係先坐捷運到劍潭站,再坐紅5或260號公車上山,公車站就係面向士林夜市果邊嘅捷運站旁邊.
» 閱讀全文
試過永康牛肉麵之後,我地去左忠孝新生站一帶行下,因為係星期日,所以亦去左附近嘅希望廣場,睇下台灣農產品,主要都係一D米同生果之類,冇咩特別,而且攤位亦唔多. 跟住去左食東區粉圓. 之後返西門町行下,買左少少手信返酒店.
» 閱讀全文
第2日上午去又係一輪食食食,未食之前先去左位於中正紀念堂與永康街之間嘅東門外市場,不過冇咩睇.
» 閱讀全文
繼2007年之後,2009年三月又去左第二次台灣,今次只係去台北hea五日,基本上都係去返上次去過嘅地方.其實呢次行程應該係北海道之旅之前寫完post出黎,不過因為工作關係未有時間,而之後又提唔起勁寫,所以一拖再拖.而家趁住剛剛寫晒首爾聖誕之旅嘅餘興,順便補返呢次台北之旅嘅網誌.
» 閱讀全文


text:
金手指:搞應肚即飛後果 - 孫柏文
見呢排係業績期,會有好多管理層見分析員嘅業績發佈會,我想同大家分享一個故事.好多年前,孫柏文仲係喺股票行做證券分析員,有次去咗個業績發佈會.
當日,嗰間公司喺晏晝食飯時間公佈嘅業績遜預期,咁我就預咗喺收市後嘅發佈會上,同啲行家齊齊打鑊甘個管理層.原因當然係我哋都建議咗「強力買入」,家份業績麻麻,股價晏晝已跌超過五個百份點,如無意外,我哋唔係俾老細照肺,就係俾啲Sale屎同客抦.
分析員扮問假到暈
到業績發佈會,管理層開波講話,係咁為份業績耍太極,話有啲「一次性」因素,先搞到咁樣.管理層睇落成個太極高手,無知嘅人聽落,真係會落叠.不過我諗,到我哋分析員發問時,你仲唔露底死梗?
到發問時間,負責指揮問問題嘅交通燈公關姐姐,就揀咗個歐資大行分析員問先.佢一揀,我已覺得怪,因為平時一定揀嗰間隻手遮天嘅美資行.但個行家一開口我就知點解.佢用咗個好似好嬲又好似好失望,但又好假嘅語氣,問咗一條完全接受管理層假設嘅問題.
如果你接受管理層嘅假設,唔使問,管理層自然答得完全有理.正正好似個後生仔,一拳打落個阿叔嘅肚,拳頭啱啱感應到個肚,後生仔已即向後飛,簡稱為「應肚即飛」.
不過對於啲有常識嘅人,就會覺得問嗰個,答嗰個同揀邊個問先嗰個,全部都係想呃人.而喺財經金融業中,差不多最令人反感的,就係俾人感覺你想呃人,僅次於人哋覺得你當佢係白癡.
我心諗除非你只係接嗰條問題,之後問嘅人,冇個會留手.結果真係,個個打到佢瞓低,之後嗰日,除問第一條問題嘅嗰間行外,我哋全部都唔畀面咁降級或調低目標價.
故事教訓大家,有冇料喺呢行最終都會浮面.用啲畀人覺得你侮辱人智慧或擺到明假嘅手法,最終只會害到自己.
孫柏文
獨立股評人
本欄逢周二,四刊出
上一則: 青心直說:內地經濟有排唞 - 胡孟青
下一則: 投資的天空:本地地產股吼信和 - 張士佳
~TITLE_S~金手指 - 孫柏文 2012年8月14日 舊文


text:
頭三集講到fortune 係衰人,lovely 扮pure
中間講到fortune身世,佢先係真主角
後面唱k小魚仙化,開演唱會感化敵人
又開埋班教人學習化妝美學
集所有蘿莉番之大成
黑天使
雪天使先正
St tail成日夜晚幽會飛鳥jr,欲拒還迎真係
亞視版st tail金盤洗手唔做怪盜,走去做巫神使者
比你劇透左少少之後,就要睇下喇!
雖則個畫風都幾樣衰.
St.tail最終都嫁左比飛鳥Jr.,所以先金盤洗手唔做.
不過佢個修女partner真係犀利,咁細個就立志奉獻.
呢個畫風先好一睇就知係十週年光美,同劇情perfect match
其他畫風差唔多,唔係fans根本就分唔到邊季打邊季
飛鳥jr 其實扮唔知st tail係同班同學,想食芽美好耐
剩係換套衫有乜理由認唔到
好多年前睇過,唔知
仲有冇得睇
唔好同佢咁認真啦,隻小學雞識條向左走向右走咩,比佢老母
不過我唔同意其他代pretty cure畫風差唔多呢個講法
splash star同初代畫風根本唔同,一味話splash star係copy初代o個o的所謂評論肯定全部都係冇認真咁睇過splash star呢套神作
yes戰隊畫風係冇乜點變,但佢將pretty cure一定要兩個人一齊先可以變身呢個設定顛覆o左
fresh個畫風明顯唔同晒,heartcatch根本係小魔女doremi畫風,suite真係幾乎冇睇過但見到o的圖唔覺有乜特別,smile雖然故事性接近零但畫風好好J, dokidoki好似扮緊fresh o的造型(雖然冇乜認真睇過幾多集fresh, H漫另計)
結論:真正神作 splash star, 推薦睇粵配version, 林元春同梁少霞配主角
百合
二人組好match
美中不足的是香港首播splash star時,恐龍童星已經靠關係混o左入去配音組,所以佢有份配個路人同學


text:
(圖:2016年10月3日.攝於旺角匯豐十字路口.)
每次經過都會諗起呢個路口掛住嗰條banner:「和平集會梁振英下台我要真普選」.兩年後條街無咩變化,淨係諗到87D嗰款巴士兩年前唔係好多,而家周街都係.
條街好多人.唔撚明點解旺角成日都可以咁撚多人.
早個禮拜睇左套紀錄片,叫《義載2》,當初睇trailer幾吸引我,見到入面一幕一幕就諗起兩年前好多嘢,一睇,勾返起好多記憶──十月某日金鐘道俾一班大漢清,當時我都在場,見返嗰部幫手擋路嘅「東方」貨車,嗰部夾走路障嘅紫色夾斗…… 講唔出點解,但睇嗰刻忽然兩行眼淚流出嚟,係回憶起兩年前?兩年前出嚟抗爭嘅自己,好似今日已經好多嘢好耐都無做過.
不如咁問,2014年之後,你真真正正有抗爭過嘅有幾多日?
先發現原來自己原來開始唔係好記得咩叫抗爭.行出戲院,去左旺角食嘢,諗起兩年前嗰個旺角.記得嗰陣同當時嘅女朋友係彌敦道中間坐過喺度食雀巢雪糕,雞蛋仔…… 而家講出嚟,會俾人話咩膠化抗爭,左膠.到過多幾日,甚麼九二八兩週年,而原來我對九二八無乜感覺,當然催淚彈,胡椒噴霧嘅氣味我依然記得,但真正令我深刻,成日會記起嘅係旺角.幾日之後,姐係早兩日,十月三號,突然有一下戚戚然,終於有嗰一種感覺──「原來已經兩年了」.十月三.
發現自己無好好用文字紀錄過呢一日.唔知多唔多人記得呢一日有咩特別事發生過.兩年前後我都係同同一個朋友行過旺角,佢並唔係好熱衷政治嗰種,我嘗試問佢,「喂,記唔記得兩年前我哋呢一日喺旺角做過啲咩?」
「記得,屌,推車仔嘛.」
我信了.難怪我都會一直記得呢一日.嗰日距離928已經差唔多一個禮拜,跨過咗鄰國國慶嘅關口,記得當時一切都好似平靜得嚟又唔知可以點發展落去,當年我讀緊year 2,身邊有好多朋友都開始返返大學上下堂,諗法係至多有事嗰陣就出去幫下手咁.嗰日上上下堂有人話旺角有事,無乜點諗就跑左落地鐵站出旺角.
出到旺角,十字路口個帳篷俾人拆緊,一大班仆街喺度叫囂,攞曬架餐咁打人,拆檔,一見你心口戴住條黃絲帶就打,痴撚曬線.當時企喺度唔知可以幫到啲咩,但現場的人數根本唔足夠打反擊,救唔到人唯有救物資.走過去十字路口,彌敦道油麻地方向後少少E出口出面個物資站,物資站嘅人俾左部車仔我哋,叫我哋推曬啲水,口罩,餅去上海街某個社企度寄存,於是同朋友就推撚住部手推車,近乎衝鋒陷陣咁推住好撚多箱水,沿住彌敦道向油麻地方向跑.一路上好撚多人好似想行埋嚟我哋度想打柒我哋咁.
去完上海街擺低啲嘢,諗起朗豪坊鐘錶行門口有個物資站,又跑咗過去睇下咩環境.跑到過去,個站已經近乎俾人圍緊,有一班後生仔應該同我哋諗法相近,盡量救到幾多嘢就幾多嘢.有架五噸半密斗車駛過嚟,叫我地上曬啲貨上去車走,一大班後生仔就成條人鏈咁一個接一個掉曬啲水,生理鹽水,口罩牛奶乜柒柒上車.掉到一半,藍絲帶班仆街已經攞埋架餐係亞皆老街方向過緊嚟,準備屌打我哋,但出奇地當時無人想走,個個仲係度有啲傻咁諗住將啲嘢有幾多車得走就車走,唔想就咁無撚曬.
直至班貨車佬叫停我哋,佢一路叫停我哋我哋一路搬,於是佢索性鎖門,同我哋講:
「細佬,你哋唔好再搬喇!啲野無咗就無咗,保住個人先啦!走呀!去後面避呀!班仆街無性架!走呀!」
我係俾人拉走的.望著部五噸半開車,個站仲有好撚多嘢未搬走,班藍絲帶幾本上已經殺到嚟,準備大肆破壞.俾人拉走去到大約朗豪坊戲院門口,我地停低咗,眼白白望住佢地喺度拆,掉爛啲嘢.
嗰一種屈辱我諗我呢一世人都會記得.諗起嗰啲嘢全部係自己人買過嚟,全部就咁無撚曬,諗起打生打死打條街返嚟,就咁俾人拆爛曬,見到班友喺度打自己啲人,見到佢地嘅嘴臉…… 個刻好軟弱,就咁踎左喺度喊.好無力,乜都做唔到.同場有幾個人眼濕濕,唯獨有個大年紀少少嘅同我哋講「唔好喊,一陣就親手打返條街返嚟,唔喊得,撐住!」
呢段歷史應該係我79日裡面記得最深刻嘅經歷,唔知當日嗰班素未謀面嘅兄弟有無機會見到呢段文字,但兩年嚟一直都好記得呢班人,或者都唔知大家而家過成點.到行出彌敦道,自己人嘅數目無乜增加,十字路口的帳篷基本上就嚟拆曬,中間已經開返條路,痴左好多紙嘅巴士一部部咁俾九巴啲人嚟開返走…… 嗰刻已經打定輸數,知道旺角已經準備玩撚完,同朋友叫嗰啲喺油麻地方向行過嚟嘅學生除左自己身上條黃絲帶保平安,可以做嘅就只有咁.唔記得過左幾耐,越嚟越多人自己人行過嚟,由十字路口一直反包圍企到過咗E出口.當日「支持學生」嘅聲由三個兩個,到震到太子油麻地都可以聽到,再趕走拆嘢嗰班仆街──當日企喺匯豐出面嘅我聲嘶力竭咁嗌,我記得自己起曬雞皮,嗰一刻嘅熱血好撚痴線.
咁就兩年.嗰日保住左旺角,但呢場運動最後依然係徹徹底底咁輸咗.呢兩年,除咗年初一嗰晚之外,其實講真,我哋乜撚都無做過.除左自己人日日打生打死之外,乜撚都無.
有時坐喺度諗,的確思想上我哋進化咗,我支持香港獨立建國,我支持民主黨亡黨,人地話我知投咗小麗老母我會屌佢老母,但原來望返轉頭,我哋屌鳩好多嘢行禮如儀,但結果我哋連行禮如儀嘅嘢都無再做.結果就係我哋攞住個keyboard日日屌呢個屌嗰個,實際嘅嘢我哋根本無點做過.
我係無割席的.我一直好強調「我哋」.因為我覺得我都係.
出席某個場合.一班學生見到梁振英,上台致詞.我嘗試問身邊嘅人有咩可以做.唔拍手咁簡單?嗰啲表態類嘅野包括嗌口號,雙手打交叉,背向佢,擔遮(呢樣確實真係唔會),舉中指等等等等,認真諗嘅話用今日嘅標準都係好撚左膠.到頭來有人道出重點:一係攞把老牛衝上台,如果唔係可以乜都唔洗做,做乜都只會俾人屌「柒」.
返到去諗,究竟喺呢個時代,我哋仲可以做啲乜嘢.「光復香港,時代革命」嗌完之後,我哋做左啲乜?唔可以懷緬過去,唔可以行禮如儀,唔可以緬懷928,唔可以唱歌叫口號齋表態……
社運入門門檻而家好高.好撚高.咁我唯有係左膠,因為呢刻我懷緬兩年前嗰個十月三,懷緬嗰班大家唔認識大家但一齊抬水一齊屌老母嘅兄弟.
大道之行也,天下為公,選賢與能,講信修睦.---《禮運.大同》


text:
[神州股票資訊]點解個個要領展負社會責任,無人叫港鐵負社會責任 中環客2016-09-18 17:59:28 0066 0823 香港資訊 全民媒體
以前叫領匯嘅領展,相信係全香港最多關公災難嘅公司之一,次次啲外判商呀,新商鋪業主呀出咗事,最後隻鑊一定喺領展身上,好似領展仲係政府部門一樣.
只不過,中環客想提醒大家一樣嘢,雖然終審法院喺領展上市案嘅終極判決上,指領展有責任履行《房屋條例》部分原本屬於房委會嘅責任.但由公司擁有權嘅角度,領展其實同其他私人企業無分別,可能港鐵比領展更加應該負更多嘅社會責任.
本來照領展第一次上市嘅股東構成,由於房委會都係創始股東之一,咁作為房委會有份投資嘅公司,一如其他財政司司長法團投資嘅公司,公眾有理由要求領展孭一定社會責任.但喺第二次上市果陣,有高人叻到幫房委會甩曬啲股份,而班政客完全阻止唔到,喺公司管治上,領展做啲乜完全唔關房委會事,亦唔關政府事.啲政客講到領展仲係房委會旗下公司咁,但實際上,依家領展只不過係一隻外資摣莊嘅房地產信託基金,佢嘅責任就係為股東嘅最大回報,買賣同出租手上嘅物業.所以政客要求領展公有化(復歸港府所有),簡直黐線,政府要用市價買曬領展啲物業,而且部分賣咗俾其他公司嘅前房委會商場已經收唔番,而領展旗下有啲由私人發展商買返嚟嘅物業,好似將軍澳南豐廣場,亦唔知點處理.
相反,港鐵有成七成六股權喺財政司司長法團手上,根本上係公有企業,點解未見過有政客向港鐵抗議唔搞墟市?唔提供平租商場?有公有企業唔問,問個純私人企業孭飛,你班友無嘢嘛.
中環客


text:
孩子们一直是父母们心中的一块肉,是心肝宝贝,为了孩子能健康成长,又为了孩子未来有个好的事业发展,都会在取名上下点心思,下面华人开运网告诉你宋姓羊年起名参考.
宋姓羊年起名参考:
宋清腾 宋憬兴 宋雷骏 宋树晔 宋万蕙 宋嘉响 宋泽蔚 宋梓涛 宋丰翘 宋顺赞
宋博瀛 宋鹏纤 宋寅衡 宋茗垄 宋迎桥 宋镇泽 宋漉麟 宋阳营 宋琪骅 宋锦臻
宋卿远 宋丰衡 宋顺礼 宋辉霖 宋策燕 宋德兰 宋许阳 宋新翱 宋谦涛 宋谱泽
宋涑学 宋漫蓁 宋雁徽 宋开涛 宋卫达 宋韶霖 宋富瀚 宋迦键 宋朝远 宋胜峦
宋福骏 宋宪达 宋菀艳 宋国鑫 宋雅阳 宋乾泽 宋歆鹏 宋维骞 宋冯兴 宋康欢
宋路宝 宋韶翰 宋远远 宋乐麟 宋钦阳 宋英阳 宋锐霖 宋栎檬 宋绍蕾 宋鸿曦
宋黛举 宋睿霖 宋徽腾 宋进泽 宋祥丰 宋浙驿 宋玺蒙 宋骏霏 宋鹏恋 宋贻鑫
宋繁麟 宋学键 宋万烨 宋智学 宋玮译 宋龙涛 宋枫鄢 宋淇鹤 宋尊曦 宋培蓝
宋若默 宋战涛 宋陈鑫 宋宁谦 宋富宝 宋胜苍 宋堇隆 宋若锁 宋泽铿 宋薛达
宋爱权 宋福翼 宋森泽 宋梓权 宋熙潞 宋鹏龙 宋庆邺 宋若优 宋华骏 宋楚验
宋传麓 宋淇涛 宋御涛 宋德滢 宋圣霖 宋战霏 宋嵩霖 宋紫耀 宋敬晓 宋湘联
宋橙润 宋爱璐 宋齐涛 宋羚驿 宋熙鸿 宋韶举 宋墨欢 宋若鹏 宋泽钱 宋嘉谕
根据《徐氏五行命相学》运用五行喜用属性取名,例如:“阳命水相人”喜用木火土,那么在取名的时候,选择木火土的字作为名字.
推荐阅读:不喜欢骨感女的男人 想尽办法分手的星座 本命年需注意的婚姻问题
郑重声明:华人开运网所有文章未经本站允许,严禁转载!


text:
好耐無整雪芳蛋糕喇,因為我唔係太好雪芳嘅 texture,覺得比較濕,唔夠乾爽,但係成日食 muffin 或 pound cake 又好似好有罪惡感,咁間唔中都要整吓雪芳嘅.屋企啲香蕉一次過齊齊熟,前幾日已經整過香蕉蛋糕,無理由又整 o架,咁今次就整香蕉雪芳啦!
真係好耐無整雪芳,耐到連自己用咩工具脫模都唔記得咗,搵咗把抹刀嚟脫模,攪到一個靚靚雪芳無端端慘遭 "毀容",真係可惜!好彩一口氣整咗 4 個迷你版,整爛一個都唔緊要!
材料:
低筋麵粉 80 克
蛋白 4 個
香蕉 80 克
水 1 湯匙
蛋黃 3 個
糖 60 克
橄欖油 25 毫升
椰絲 10 克
- 麵粉先過篩 3 次;將 40 克糖分次加入蛋白內打成蛋白霜,之後放入雪櫃保存.
- 香蕉用叉壓爛成香蕉蓉,之後加水拌勻.
- 將香蕉蓉加入蛋黃度,再加入油同剩低嘅糖,用打蛋器拌勻.
- 篩入麵粉,加入椰絲,繼續用打蛋器拌勻成麵糊.
- 先將 1/3 份蛋白霜加入麵糊內徹底混合,再將其餘蛋白霜拌入.
- 將麵糊倒入模內,喺枱面輕敲幾下以釋出較大氣泡.
- 之後放入已預熱至 180 °C 嘅焗爐內焗約 30 分鐘.
- 出爐後立即倒扣放涼,待完全攤凍後即可脫模.
以上材料份量可做直徑 17 厘米蛋糕 1 個.
食譜參考自福田淳子嘅《好吃戚風蛋糕輕鬆上手》.
啱啱出爐,個個都脹卜卜!
呢個送俾老竇個 friend,因為佢之前送咗本食譜俾我,
咁我梗係要禮尚往來啦!
香蕉味濃,椰子味清淡,真係最佳配搭!
Notes:
- 原食譜並無椰絲,而油嘅用量為 50 毫升.
- 糖嘅用量可因應香蕉嘅甜度而增減.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!


text:
同埋今日舅母問我哋有咩做, 想約我哋出嚟,
本身我哋又諗住去玩吓水, 主要係帶妹妹接觸吓海灘, 同埋試吓佢件新泳衣! 所以最後約埋一齊去
Shutter Speed | 1/100 s
Aperture | f/6.4
ISO/Film | 2000
因為要帶埋呀芊既原故, 我哋都係一家4口坐的士去,
由元朗出發差唔多70幾蚊啦, 因為禮拜日都幾塞車, 落咗車之後我哋行過沙灘去搵舅母佢哋,
本來諗住除定鞋赤腳落沙行, 廢事對鞋入哂沙,
但係D沙熱到癲, 行每一步隻腳都要即刻行第2步,
最後都係要著番對拖鞋行, 舅母佢哋租咗把遮可以入去坐坐,
2個小朋友都係比較喜歡玩沙, 佢哋邊玩我就邊影
呀芊起初唔鍾意沙, 所以一路匿埋係媽咪度,
但係跟住俾個大大沙灘波俾佢玩, 佢就好開心!
我哋最後都係逗留咗3個鐘度, 因為太熱, 所以都捱唔住要走啦!
最後去士多買2支雪條俾佢哋兩老表食, 消消暑...
Photo by CANON 5D Mark III, Len | EF 35mm f/1.4L USM
呀劍評分: 5分
呀劍評語: 其實香港大大細細既海灘有好多, 當然每個沙灘有佢好同唔好, 而佢既好壞又要視乎當時既環境, 不過我覺得黃金海岸呢個海灘, 太多人, D沙太粗, 海水好污糟, 我諗我未必會再嚟, 不過如果你諗住可以去埋附近商場行既話, 去海灘只係順便, 咁就冇咩所謂!
呀劍貼士:
一般海灘要的裝備!
黃金海岸簡介
黃金泳灘是香港的一處人工沙灘,是區內最大的海灘, 設有更衣室及淋浴設施,及有救生員值勤.泳灘設有快餐亭,浮台,兒童遊樂場,休憩公園及避雨亭,並且設有沙灘排球場.
地址
新界屯門區黃金海岸
交通
屯門西鐵站對面(德政圍站)免費轉乘接駁巴士K51
(以上資料更新至文章當日)


text:
中環出更:貼錢買難受 陳恒鑌搭聯合航空中伏
早前聯合航空虐客事件引起全球關注,亦令人關注航空公司質素同埋機票超賣嘅問題.立法會議員蔣麗芸(Ann)曾經分享搭聯合航空中伏嘅經驗,但中伏嘅議員原來唔止阿Ann,佢黨友陳恒鑌(Ben)都中過伏,除咗嘥錢轉機位外,仲差啲畀聯合航空整唔見佢啲行李添!見過鬼都怕黑,唔怪得佢話以後都唔敢搭聯合航空喇!
升級變坐出口位行李差啲唔見
阿Ben透露,大約七至八年前去美國公幹,回程時搭聯合航空返港.佢話完成咗登機手續之後,就見到有海報寫話可以加一百蚊美元換個大啲嘅座位,但佢加咗錢之後,上埋機先發現係近出口嘅座位.本來以為可以坐得舒服啲,點知原來有個大電視喺正佢前面,仲要一直開住,搞到佢瞓唔到覺.佢話當時曾經問過啲空姐拎眼罩,甚至請佢哋熄一熄個電視,點知啲空姐冇畀眼罩之餘,仲話有其他人會睇電視所以唔熄得,佢被迫要搵紙巾遮住對眼,再用眼鏡固定張紙咁瞓覺,搞到佢以後搭飛機都會自備眼罩.
瞓唔到不特止,聯合航空仲差啲整唔見佢嘅行李.阿Ben話落機時發現唔見自己嘅行李,搞到兩手空空咁返屋企.不過,好彩有幸運之神眷顧,過幾日之後,航空公司就送返畀佢,唔使蝕大本.
卓妮
贊助商:


text:
2015年5月30日星期六
變種的黑蟻
月中Jenny返咗嚟,陪咗佢幾日
雖然話衹係行街購物,但年紀大,都真係幾辛苦
但呢两日仲辛苦,衹因厨房之前曾經有D很細很細兼行動緩慢的疑似黑蟻仔
衹因以前黑蟻係爬走得很快的,呢D唔通又係基因改做嘅
問朋友介紹試過用蟻药,消失咗了,
但最近佢地又出現
今次用蟻药冇効了,用漂白水抹唔得,用醋抹唔得
加上近日落大雨,發覺佢地多咗D比較大隻的黑蟻
細佬話係由窗邊爬入來的,攪到我一日抹到黑,但一陣又嚟過
自問我都算乾淨的人,怎能容忍那些東西存在呢?真係煩C
早幾日經過一商場,有一滅蟲公司,走入去問吓
點知D人都話可能係變咗種嘅蟻,叫我買佢地嘅產品試吓
係什麼天然物料,無傷人畜,雖然要百多元一支,但都要試吓
於是將所有食用物品,工具清潔包好後搬出廳
就將整個厨房噴上那支產品,關上厨房門,焗咗一日一夜
之後就祇發現少少蟻和二隻幼小不知明昆蟲遺体
佢就話無傷人畜,但始於都係煮食嘅地方
於是便將整個厨房,裡裡外外都清潔一番
之後,又要將各樣物品歸位
攪足二日,副老骨頭幾乎散咗
希望今次有効喇,唔係都唔知點算
2015年5月9日星期六
母親節快樂!
香草焗羊架
知道昨晚新抱仔要去飲,祇有大佬和細佬返來食晚餐
早一日就用香草醃定個羊架給他倆兄弟做餸
因他們倆十分愛吃,但新抱仔即很怕羊D味
所以如她返來吃飯,我就唔會整羊的了
唔知係咪好耐冇食,倆兄弟幫我食哂
見焗開嘢,順手焗幾個腸仔包
唔知乜問題,未試過咁醜樣嘅喎
我以前用手搓都仲靚
個麵糰好濕,冇根性
捲好D腸子,發到一舊舊,鬆散散
係咪D麵粉嘅問題呢?
是關呢包粉係朋友給我的,她買糖時拿錯咗
到用時才發覺,便給了我
我上次用手搓時都覺濕
就冇落哂D水
今次用機唔記得扣起D水
估唔到相差咁遠
標籤: 西餐
2015年5月7日星期四
益力多糕
細佬出咗更表後,就約定大佬他們星期日和我去西貢行吓
順便食飯,話係預祝母親節喎
旅遊區簡單食餐飯,都唔平,其實我覺得唔值咖
我想話:去嗰度食咁貴,不如返出市區先食喇!
但又唔想掃佢地興,加上有位前輩話過
如果D仔女大咗,不論佢地叫您去邊度玩,食D乜嘢
不論平價貴價,都不要掃興
否則,試得幾次就冇人會再叫您去了
呢番說話一直記住.
飯後送上的甜品,有三種糕
其中有一種係用益力多做,佢地話幾得意喎
我心諗應該唔難整吖
今日見超市做特價,買排返嚟玩吓先
嘻嘻!個面咁多泡?
番轉好靚喎,賣相唔差喎
佢地話味道仲好過酒家呀,哈哈!
2015年5月5日星期二
煎蓮藕餅 & 檸檬芝士凍餅
那日買蓮藕煲湯,由於太大枝
留起咗一節,今日攞嚟整藕餅
通常我刨咗絲,溝入D琢豬肉度
煎成一個個餅仔就算
今次因太多蓮藕,於是攞D嚟切片
夾住D肉嚟煎
真係揾嚟攪,個個話唔好食,溝埋好食喎
識咗卅拾多年的朋友
今年也加入"養蚊 "一族了
知她鐘意食芝士凍餅
於是整了一個檸檬味的為她慶生
2015年5月3日星期日
再戰砵仔糕
假期個個有節目,冇人返嚟食飯
獨自在家,懶得煮飯
摷咗D木耳,蟲草花,椰菜加少少肉
再去買了一斤餃子皮,包咗可以食幾餐了
見得閒,又試整砵仔糕
睇吓乜原因D豆唔係浮上面
呢種係我平時用的方法,因我鐘意D豆一粒粒
呢種係普通煮淋D豆方法,但D豆會開花
結果,一粒粒D係"尋"哂落底
開花嗰D就浮咗少少
再試吓我在 Yue Tube 睇到的方法
話如果想D豆浮上面
之前要再將豆煮一分鐘才放入粉漿內
哈哈!今次成功了
成個糕都有豆呀,好味
訂閱: 文章 (Atom)


text: 張可頤主演的港視劇集《來生不做香港人》,播出以來口碑載道,其港女角色「An霸」,深入民心到連鯉魚門海鮮檔的街坊們都識. 「嗰日去鯉魚門食海鮮,我一路行,啲人就一路大嗌『An姐』,『An霸』,佢哋有好多仲係?住對水靴撈海鮮嗰啲師傅,酒家老闆同啲廚師!我以為網上電視只係我哋呢一代,或者啲後生仔先會睇,估唔到佢哋都咁潮咁貼喎,真係好感動?!」 因為「An霸」再次備受注目,衍生出來的,就是成為娛樂雜誌的封面人物,一時說張可頤dry足三年,情路茫茫;一時又拍到她,搭上比自己後生八年的中法designer新歡Leonard……大家都似乎很關心四十五歲的她,感情有冇?落. 「我好鍾意我家嘅生活喎!我單身,未婚得嚟,都好滿足,好enjoy喎!反而你話畀個男朋友我,要我三百六十五日守喺香港,同佢日對夜對咁……嘩!我咁仲死!我唔得咁?! 「同埋,我有我嘅信仰同信念,無論係我嘅工作或者感情,我真係相信上天自有安排,如果我隻手握得太緊唔放開嘅話,係攞唔到更多囉!」 畢竟,她在娛樂圈打滾了廿多年,又經歷過人生的高低起跌,來到這個階段,放開,才是她最舒暢的心態. 撰文☆周彩霞 攝影☆何國豪 服裝提供☆Ted Baker & Marella 腕表提供☆Galtiscopio 戒指提供☆Larucci from New York 場地提供☆Three on Cartoon, Gateway Hotel Hong Kong 設計☆黃潤群 高峰 張可頤查實跟娛樂圈很有緣.在她還未夠廿一歲,已被徐克和陳慧琳經理人鍾珍發掘,參演過《英雄本色3》,也客串過處境劇《卡拉屋企》;其後也以組合「PP Gals」名義出過唱片.九三年曾一度轉職金融界,但九四年卻又因為參選港姐再次入行,一拍劇,便廿載.○三年當上雙料視后,正是她事業高峰之一. 我諗娛樂圈好多朋友都試過,當運氣一嚟嘅時候,好多嘢真係推都推搪唔到! ○三年嗰年,無疑係有好多好多嘢發生喺我身上,好多嘢推住我嚟行,唔係我去主動做出嚟.無論工作好,金錢好,名利都好,各樣嘢都係咁,一切順風順水,我諗,我嗰陣係運氣最好嘅時候. 嗰年啲錢搵得好快,好方便亦都好容易,然後我?慣,豪慣,食慣,玩慣,忽然想發洩起嚟,一次過買十幾廿萬嘢都冇問題,最緊要開心!因為我做得咁辛苦,都只想獎勵吓自己.不過一切都係來得快又去得快,而且個人好空虛,漸漸我發覺,原來當人擁有太多嘅時候——我唔係話嗰陣我有好多,而係多於我基本需要,就會有好多好多問題同煩惱,一陣要諗吓嗰度要點投資,呢度又要搞啲乜,個人根本瞓唔到覺!好,買咗,唔緊要,但就不停有好多好多問題同煩惱嚟搵你囉! 家我當然未致於話放晒我所有嘅投資,但係太吃力嘅,我唔會再上身囉,我家但求食得好,瞓得好,健健康康就夠OK?啦. 五年 就在運氣最好的時候,○五年,張可頤的身體忽然同一時間發出了很多警號:暴瘦,手震,心悸,脾氣暴躁,經常不用睡覺但人卻處於情緒高漲狀態,加上母親發現她頸項上某個位置有些腫脹……一切都逼她要急煞停. 我細個都唔知乜嘢叫大頸泡,嗰陣一睇醫生,先知原來我甲狀腺出現咗問題,原來呢啲就係大頸泡. 最初食西藥,控制到個心唔跳得咁快,但係個人就跟住暴脹,尤其是個樣,成個面部都非常之浮腫,直情係變咗第二個樣,好似撞咗邪咁,我連落樓下,都要戴晒口罩,戴晒帽,頭耷耷直情唔敢畀人見到,唔停工唔得! 跟住我食中藥都唔得,就不停咁搵醫生去醫.之前買咗幾層樓,供緊,但係又冇收入,又要唔知個病搞幾耐,我嗰陣幾徬徨呀!嗰種折磨同精神壓力,真係痛苦過發一場燒幾千倍! 嗰段時間,我心情真係最差,我有諗過唔再做呢行,唔再演戲,但係,除咗做戲,我又可以做乜嘢呢?冇嘢會比我做戲做得更好喎. 結果就係咁,五年,足足五年,個樣變晒,工作又冇晒,冇收入咗五年! 好緊 那個病,她最後靠氣功醫好了.○九年底,她復出拍劇,一切健康和外貌狀態,都跟病前沒兩樣,惟獨心境卻不同了. 我係因為呢個病,先接觸到我嘅(基督教)信仰,認識到神之後,對我最大嘅影響,係我會開始用神嘅角度,去發掘自己係個乜嘢人,跟住搵到自己好多唔好嘅地方,就盡量去拔除,然後再慢慢調整自己嘅心態. 跟住我諗番起就發現,其實我呢個病並唔係一時三刻突然間有,而係長年累月積番嚟,去到某個點位就爆出嚟! 我以前,乜鬼嘢都獱得好緊,乜鬼嘢都會係「你唔可以咁?!梗係唔可以啦!唔可以呀!」啲人成日都話我個人好tight,成日都同我講:「你可唔可以唔好咁緊呀?放鬆少少得唔得呀?」tight到啲人每次見到我,都唔覺得我放鬆,甚至企喺我隔籬都會覺得自己緊埋,唔舒服,要企開少少!哈哈!我覺得我嗰陣時唔食情緒病藥,都真係好鬼危險呀!哈哈! 好多人都話我病完之後變咗好多,其實我變咗喺邊呢?我自己都唔知呀.不過我咁樣死過翻生,個個醫生都醫唔好我個病,到最後竟然可以好番,仲可以健健康康,靚靚女女咁出番嚟拍戲,我覺得唔係奇?,係乜嘢呢?我已經用咗呢個病同人做咗好多次見證,我嗰陣咁樣都唔死得,好多嘢其實仲使乜驚呢? 離開 張可頤跟陳豪主演的《天梯》,成了她在無的告別作.一一年年底,她經過一個月的考慮,決定跟無結束二十多年的賓主關係,轉投王維基的港視,拍《來生不做香港人》. 我真係信,一切上天自會有安排?. 一一年嗰段時間,我真係要簽約?啦!樂小姐(樂易玲),珍姐(曾勵珍)都搵過我傾,我當時猶豫嘅係:我喺同一個機構服務超過廿年,咁我人生未來嗰廿年,係咪都仲要繼續喺呢個點上面呢?定還是趁家仲有少少能力,少少青春,畀啲勇氣走出去,再做多啲嘢呢?但如果簽續約,next round就係五年之後嘅事,到時我仲有冇呢個勇氣呢?要走嘅話,家就要走?喎.當然,有啲人可能會認為樹大好遮蔭,咁樣走出去變咗自由身,我會好冇安全感.但係,我之前唔係自由身,都唔覺得好安全,哈哈! 就喺呢個時候,王生(王維基)就嚟搵我,啲timing真係夾得天衣無縫!因為如果我當時唔簽無,王生又冇搵我嘅話,我都唔知自己下一步會係點?!咁既然有王生呢個出路,我就決定,唔好理,行咗出去先呀!當時我唯一嘅包袱,唔係乜嘢「港視一姐」,「鎮台之寶」呢啲朵,而係我離開無,只係想拍啲更好同更高質素嘅電視劇,唔想辜負鍾意睇我做戲嘅觀眾?,咁到底我履唔履行到呢? 好彩家套劇出嚟,我係more than滿意,亦都證明咗,我冇離開錯.當然,呢套劇唔係一定出嚟就會有noise,如果差強人意嘅話,我會好傷心,暱埋喊?!真係?!哈哈! 不過家一切都安排得咁好,係咪要感謝主先? 乞人憎 說話語氣句句硬倔倔,是「An霸」在《來》劇中的最大特徵. 然而,如此不太討好的角色性格,始終有別於過往張可頤所演過的女主角,稍有差池,或會影響了她本身的形象. 「係?,好少女主角係乞人憎?!哈哈!但係我哋家做到『An霸』係control freak(控制狂)之餘,都有佢嘅優點,咁個人先會立體?嘛,等觀眾自己去睇囉. 「其實拍呢套劇之前,港視已經一次過畀晒三十集嘅劇本我哋,我睇完之後,我對個劇本係百分之一百信任,基本上我已經知要點樣做個角色,我亦都跟足晒所有對白每粒字去講,跟埋啲尾音去做,因為呢個古仔係真人真事改編,而且現實中,大家身邊都一定會有個咁嘅人,講嘢句句都係point,堅正!哈哈! 「有好多記者都問過我,個角色咁乞人憎,唔驚(有反效果)咩?但我就諗:張可頤好多角色都做過,係咪靚女,有幾靚,所有香港觀眾都知?啦;演技如何,好多觀眾都睇過喎;既然係咁,我又何必吝嗇呢個角色係咪乞人憎?總之做到到位咪得囉!家只要啲觀眾講句:『你咪係An霸囉!』冇人覺得我係演緊戲?,咁我已經好滿足?啦!」 大概,在張可頤還未有另一齣劇集播映前,「An霸」,「An姐」這些稱號,應該仲有排嗌. ▲張可頤參選港姐前,曾參演過《英雄本色3之夕陽之歌》,飾演「阿玲」一角,當時的她還未到廿一歲. ▲○三年憑《九五至尊》「呂四娘」成了雙料視后,她形容那時一切順風順水. ▲一二年跟陳豪合演的《天梯》,是她在無廿多年來的告別作,亦是她的代表作之一. ▲一三年港視於政總為發牌問題舉行集會,她亦有到場聲援. ▲那年在她對於續約無仍舉棋不定的時候,港視的王維基便主動聯絡她,她說,這是上天的安排. ▲在《來》劇中,跟劉美君飾演兩姊妹,張可頤說,私下Prudence教了她很多養生之道. ▲「An霸」對白金句很多,其中她於coffee shop向侍應提出不滿簡體字餐牌的一幕,獲很多網民力捧,大讚講出香港人心聲.


text:
前日有位讀珠寶設計與工藝文憑既師弟係學校天台一躍而下,有好多廢老即刻彈出黎話後生仔唔受得氣,又乜乜又柒柒,但係作為死者同校師兄同埋一個出黎做緊野既設計師,有D野我覺得點都要講.
做設計難,係香港做設計就更難.香港班老細,出名無創意,無思維,無大腦.要係呢班廢老交低既job手上搵設計方向絕對唔係易事,每一個設計師起一份稿個陣有大把野要諗大把野要面對,起幅Draft老細又話唔中意,排個版個客又話咁樣唔好睇,永永遠遠自己就係最錯,人地講既野就最岩.
設計師每一日就係要面對呢堆旁人話小事既壓力,正常人日日比人BAM稿都會心灰意冷,更何況係一個有情緒病既學生?
創意本身講天份,講設計師本身對一件物件既洞察力,好多設計師人生第一次真係用佢既天賦,用自己諗法去諗design個陣就係學生時代.而係個陣既Desgin,絕大部份都係離地,不切實際,無聊,甚至無用.但係呢堆垃垃既背後,分分鐘就係一個設計師一生人最有熱誠,最有心機既作品.導師強硬既BAM稿,Groupmate既冷嘲熱諷就好似一盤冰水淋落去一堆岩岩點著既火爐上面,而個一位年輕設計師對自己專業既熱情,就係咁樣被大家握殺於萌芽之中.
我好興幸讀書既時候預到一班會一步一步教我點做既良師,從旁比意見既益友同學.無人會一盤冷水淋埋黎,更加無人係我面前成份稿撕爛.
入左行幾年,得閒開返自己個陣既設計黎睇,其實好多好多都係頭先所講既垃圾,但對於我黎講,佢地可能係我呢世一人入面最滿意,最有熱誠既作品.
個份熱誠,個一份努力,絕對唔係大家以為交一份assignment咁簡單.
願師弟安息.


text:
今日本來預測個天氣麻麻地, 點知咁好天! 加埋最近呀仔學識踩單車, 想帶佢多D去踩
所以就打算去唔同地方租吓單車踩, 有朋友介紹去馬鞍山公園踩, 所以就試吓去!
我哋星期日如常咁番教會主日, 不過因為今日去玩所以我哋早D番主日, 11點就完
我哋由元朗出發搭269D去沙田巿中心, 因為今日去馬鞍山, 所以我哋要喺城門隧道口轉乘40X
記住要喺入城門隊道之前喎, 我起初以為係過埋隧道先落車, 好在我見到個指示牌跟住講下一站係沙田巿中心, 所以即刻趕得切落車!
跟住等咗差唔多10分鐘先至再上40X, 之後搭咗差唔多20分鐘就到馬鞍山, 我哋係海栢花園落車
對面就已經係馬鞍山廣場同馬鞍山鐵路站, 我哋食埋Lunch都差唔多2點就到公園玩!
一入到門口, 就已經好曬同好多人, 比我想像中的有出入
原來呢區都好旺好逼, 差唔多成個公園都係人, 門口側邊就係圖書館, 又撞啱有好多攤位遊戲!
想踩單都真係冇咩位, 我哋首先去搵個草地settle down先
聽朋友講話有大草地, 我心目中以為係好似彭福及佐敦谷公園咁大
點知原來只係一D小山丘仔,仲有好多都俾工人姐姐坐哂
哥哥即刻話要打羽毛球, 因為佢都打得幾叻, 即刻要表演一下!
我哋打開最近喺AEON九折買的超平大帳幕, 小朋友已經好開心咁走入去, 當係自己小天地咁,
不過因為真係太熱, 同埋佢哋已經想走出嚟玩, 我同Hysan就出去公園附近單車舖搵架單車租,
1粒鐘$40; 2粒鐘就$60; $80就踩全日, 我租咗2個金鐘, 本來我都想租一架俾自己, 但係太貴所以唔租lu!
因為公園路太窄又多人, 我同Hysan就踩咗出去海旁單車徑, 呢度勝在有個海旁, 如果唔係咁曬都真係幾舒服, 沿住海旁行可以行過去碼頭同埋海灘tim!
踩咗廿分鐘度就同埋妹妹一齊睇海, 妹妹就踩住scooter,
邊踩單車邊欣賞海景, 但係好熱囉!! 曬死人
我哋跟住去咗士多亭度買咗冰菠蘿食, 佢哋一邊食一邊入咗去迷宮玩!
哥哥終於成功突破了迷宮, 行到去中央了!
最後我哋搬咗個位去樹蔭下, 再踢吓波, 玩吓直升機, 休息吓傾吓計, 差唔多5點我哋就走啦! 小朋友一坐車就攰到瞓咗lu....
兩個一起感受大自然的舒適!
樂B跟哥哥玩得好開心! 一齊鬥飛得高!
妹妹見到隻已死去的甲蟲覺得好新奇!
Photo by Camera | CANON 5D Mark III, Len | EF 35mm f/1.4L USM
呀劍評分: 5分
呀劍評語: 一個連接海旁也不算大的公園, 而且空間感不及大埔海濱公園! 唯一優勝地方它接近碼頭, 是觀賞日落的好地方, 另外也接近大型商場及圖書館/泳池, 如果住喺附近來這裡也是不錯的! 不過租單車真的頗貴, 雖然相比沙田公園已經平!
馬鞍山公園簡介
馬鞍山公園是香港新界沙田馬鞍山的一個公園,位於鞍駿街12號,佔地約5.5公頃,耗資約9600多萬港元建成,於1998年8月3日開幕,由康樂及文化事務署管理.公園位於馬鞍山市中心,登臨吐露港海濱,遠眺八仙嶺群峰.公園內的設施包括介紹馬鞍山採礦歷史的展覽場,迷宮式設計的花園,設計新穎的兒童遊樂場,鍛鍊身體的健身緩跑徑,還有卵石徑及適合長者使用的健身器材等.(這些設施其實都不值一提....)
地址
新界沙田馬鞍山鞍駿街12號
開放時間
早上六時半至晚上十一時
費用
免費入場
交通
-馬鞍山綫馬鞍山站
-九龍新界巴士
40X 烏溪沙鐵路站 ↔ 葵涌邨
85M 錦英苑 ↺ 黃大仙
85X 馬鞍山市中心 ↔ 紅磡碼頭
86C 利安 ↔ 長沙灣
86K 錦英苑 ↔ 沙田鐵路站
86S 錦英苑 ↔ 沙田鐵路站 只限平日繁忙時間服務
87D 錦英苑 ↔ 紅磡鐵路站
87K 大學鐵路站 ↺ 錦英苑
89D 烏溪沙鐵路站 ↔ 藍田鐵路站 部份時段不經黃泥頭及廣源邨
99 恆安 ↔ 西貢
286M 馬鞍山市中心 ↺ 鑽石山鐵路站
885 沙田馬場 → 利安 只限沙田馬場賽馬日服務
-過海隧道巴士
680 利安 ↔ 金鐘(東)
680X 烏溪沙鐵路站 ↔ 中環(港澳碼頭) 只限平日繁忙時間服務
681 馬鞍山市中心 ↔ 中環(香港站)
-專線小巴新界專線小巴
26 馬鞍山(海柏花園) ↔ 香港教育學院
803 顯徑邨 ↔ 利安邨 於港鐵馬鞍山站有$0.5港鐵轉乘優惠
807A 大學站 ↔ 馬鞍山市中心(海栢花園)
807B 大學站 ↺ 黃竹灣 於港鐵烏溪沙站/馬鞍山站有$1.0港鐵轉乘優惠
807K 大學站 ↔ 井頭 於港鐵烏溪沙站/馬鞍山站有$1.0港鐵轉乘優惠
808 錦英苑 ↔ 威爾斯親王醫院
810 雅典居 ↔ 沙田市中心 於港鐵沙田站/大水坑站有$1.0港鐵轉乘優惠
(以上資料更新至文章當日)